| വോള്‍വറിന് ജാക്ക് മാന് | Mangalam\nFriday, April 20, 2018 Last Updated3Min 19 Sec ago English Edition\nവോള്‍വറിന് ജാക്ക് മാന്\nമാര്‍വെല് കോമിക്‌സിന്റെ ചിത്രപുസ്‌തകത്തില്‍നിന്ന് വോള്‍വറിന് എന്ന 'മ്യൂട്ടന്റ്' ഹ്യൂ ജാക്ക്‌മാന്റെ ശില്‍പസുന്ദരമായ ശരീരത്തിലേക്ക് പടര്‍ന്നുകയറി ലോകമെങ്ങുമുള്ള ആരാധകരെ ത്രസിപ്പിക്കാന് തുടങ്ങിയിട്ട് വര്‍ഷം 17 ആയി. ഒടുവില് 'ലോഗന്' എന്ന വൈകാരിക വിടപറയലിലൂടെ ഹ്യൂ ജാക്ക്‌മാന് എന്ന ഓസ്‌ട്രേലിയക്കാരന് ഹോളിവുഡ് സൂപ്പര്‍സ്‌റ്റാര് വോള്‍വറിനോട് വിടപറയുകയാണ്, ഒപ്പം മനുഷ്യനാല് അസാധ്യമെന്ന് വിശ്വസിക്കേണ്ടിവരുന്ന അസാധാരണമായ ഭക്ഷണരീതിയോടും. ജെയിംസ് മാന്‍ഗോള്‍ഡ് സംവിധാനം ചെയ്‌ത 'ലോഗന്' ഒരു കോമിക് ബുക്ക് സൂപ്പര്‍ഹീറോ കാഴ്‌ചയല്ലാതെ വൈകാരികമായ ത്രില്ലറായാണ് ഇപ്പോള് ലോകമെങ്ങുമുള്ള തിയറ്ററുകളില് തരംഗം സൃഷ്‌ടിക്കുന്നതും നിരൂപകപ്രശംസ നേടുന്നതും.\n16 മണിക്കൂര് ഉപവാസം, 17 വര്‍ഷം\nഏതാണ്ട് 32000 കോടി രൂപ 17 വര്‍ഷം കൊണ്ടു ലോകവ്യാപകമായി വാരിക്കൂട്ടിയ സിനിമാ പരമ്പരയാണ് എക്‌സ്മെന്. 2013ല് തന്നെ നാല് എക്‌സ്മെന് സിനിമകളില് കൂടി വോള്‍വറിനായി അവതരിക്കാന് 10 കോടി ഡോളര് അതായത് ഏതാണ്ട് 650 കോടി രൂപ ഹ്യൂ ജാക്ക്‌മാന് ഫോക് സ്‌റ്റാര് സ്‌റ്റുഡിയോ വാഗ്‌ദാനം ചെയ്‌തതായി റിപ്പോര്‍ട്ടുകളുണ്ടായിരുന്നു. 2013ലെ ദി വോള്‍വറിന് എന്ന ചിത്രത്തിനു മാത്രം 130 കോടി രൂപയായിരുന്നു ഹ്യൂ ജാക്ക്‌മാന്റെ പ്രതിഫലം.\nപക്ഷേ പറഞ്ഞിട്ടുകാര്യമില്ല, ഇത്രയും സമ്പന്നനായ സൂപ്പര്‍സ്‌റ്റാറിന് വോള്‍വറിന്റെ അസാമാന്യമായ ശരീരരൂപത്തില് നിലനില്‍ക്കാന് അതികഠിനമായ വ്യായാമമുറകളും അസാധ്യമെന്നു വിശേഷിപ്പിക്കേണ്ട ഭക്ഷണക്രമവുമായിരുന്നു കഴിഞ്ഞ 17 വര്‍ഷമായി പാലിക്കേണ്ടിവന്നത്. പരമ്പരയില് ഏറ്റവും ഒടുവിലിറങ്ങിയ 'ലോഗന്' എന്ന വോള്‍വറിന്റെ വിടവാങ്ങല് സിനിമയുടെ പ്രചരണാര്‍ഥം എന്.ബി.സിയിലെ പ്രശസ്‌തമായ 'ടുനൈറ്റ് ഷോ'യിലെ പരിപാടിയില് പ്രശസ്‌ത ഇറ്റാലിയന് പാചകവിദഗ്‌ധന് മരിയോ ഫ്രാഞ്ചെസ്‌കോ ബാട്ടെല്ലി ഒരുക്കിയ പാസ്‌ത(സാധാരണമായ ഇറ്റാലിയന് ഭക്ഷണം) കഴിച്ചാണ് 17 വര്‍ഷം നീണ്ട ഈ കാര്‍ബോഹൈഡ്രേറ്റ് നിയന്ത്രണം ജാക്ക്‌മാന് അവസാനിപ്പിച്ചത്.\nഇന്റര്‍മിറ്റന്റ് ഫാസ്‌റ്റിങ്ങും(ഇടവിട്ടുള്ള ഉപവാസം) കഠിനമായ വര്‍ക്ക്‌ഔട്ടും; അതാണ് 48 വയസായിട്ടും യൗവനം ചോരാത്ത ശരീരവുമായി ജാക്ക്‌മാന് നില്‍ക്കുന്നതിന്റെ രഹസ്യം. 16-8 എന്ന കോമ്പിനേഷനാണ് താന് പിന്തുടര്‍ന്നത് എന്നാണു ജാക്ക്‌മാന് തന്നെ വെളിപ്പെടുത്തിയത്. അതായത് 16 മണിക്കൂര് ഉപവാസവും പിന്നീടുള്ള എട്ടുമണിക്കൂറിനിടയില് ഭക്ഷണം കഴിക്കലും എന്ന ശൈലി. രാവിലെ 10 മണിക്കും വൈകിട്ട് ആറുമണിക്കും ഇടയിലാണ് ജാക്ക്‌മാന് ഭക്ഷണം കഴിക്കുന്നത്. 2000ല് ഇറങ്ങിയ എക്‌സ്മെന് മുതല് ജാക്ക്‌മാന്റെ ശരീരം ശ്രദ്ധിച്ചാലറിയാം ഉണ്ടായിരിക്കുന്ന മാറ്റം. ഇപ്പോള് ഓസ്‌ട്രേലിയന് താരത്തിന് 48 വയസുണ്ട്. നാലുവര്‍ഷം മുമ്പ് വോള്‍വറിന് എന്ന എക്‌സ്മെന് കഥാപാത്രം മുഖ്യവേഷമായി അവതരിപ്പിച്ചപ്പോഴാണു ജാക്ക്‌മാന്റെ ശരീരസമ്പുഷ്‌ടിയില് കാര്യമായ മാറ്റമുണ്ടായത്.\nഈ പ്രായത്തില് ദഹനപ്രക്രിയ അടക്കമുള്ളവ സാവധാനമാവുകയും വളര്‍ച്ചാ ഹോര്‍മോണുകള് ഉല്‍പാദിപ്പിക്കപ്പെടുന്നത് അവസാനിക്കുകയും ചെയ്ുന്നതുകൊയണ്ട് മസിലുകള് വളരുക അത്ര എളുപ്പമല്ല. അതുകൊണ്ടാണ് ഇടവിട്ടുള്ള ഉപവാസം എന്ന ശീലം ഉപകാരമാകുന്നത്. ഇടവിട്ടുള്ള ഉപവാസം വളര്‍ച്ചാ ഹോര്‍മോണുകളെ ഉദ്ദീപിക്കും. പേശികളെ കൂടുതല് വളര്‍ത്തും. 18 മണിക്കൂര് ഉപവാസത്തിനുശേഷമാണ് ജാക്ക്‌മാന് കഠിനമായി വര്‍ക്ക്‌ഔട്ട് ചെയ്യുന്നത്. ഇത്തരത്തിലുള്ള ഫാസ്‌റ്റഡ് (ഉപവാസശേഷമുള്ള) വര്‍ക്ക്‌ഔട്ട് പഞ്ചസാരയുടെ ഘടകമായ ഗ്ലൈക്കോജന്(അന്നജം) വളരെ കുറച്ചേ എരിച്ചുകളയുള്ളുവെന്നും അതേസമയം കൂടുതല് കൊഴുപ്പ് എരിച്ചുകളയുമെന്നും ബെല്‍ജിയം ആസ്‌ഥാനമാക്കിയ ഒരു റിസര്‍ച്ച് സെന്ററിന്റെ പഠനം പറയുന്നു.\nഅല്ലെങ്കില് ഈ പ്രായത്തില് ഇത്തരത്തിലുളള ശരീരം വേണമെങ്കില് ശക്‌തമായ സ്‌റ്റിറോയിഡുകളെ കഠിനമായി ആശ്രയിക്കേണ്ടിവരും. അതു സാഹസവുമാണ്. പ്രോട്ടീന് ഷേക്കുകളൊഴികെ കാര്യമായ മസില് വളര്‍ത്തല് എളുപ്പവഴികള് ഉപയോഗിക്കാത്ത ആളാണ് ജാക്ക്‌മാനെന്ന് സ്‌പോര്‍ട്‌സ് ഡോക്‌ടര്‍മാരും ട്രെയിനര്‍മാരും സാക്ഷ്യപ്പെടുത്തുന്നു.\n16 മണിക്കൂര് ഉപവാസത്തിനും വര്‍ക്ക്‌ഔട്ടിനും ഉപവാസത്തിനുശേഷവും എന്തും കഴിക്കാമെന്നു ധരിക്കരുത്. കാര്‍ബോഹൈഡ്രേറ്റ് കുറഞ്ഞ, പ്രോട്ടീന് സമ്പന്നമായ ഭക്ഷണമാണ് ജാക്ക്‌മാന്റെ ഡയറ്റ്. പ്രധാനമായും ചിക്കന് ബ്രെസ്‌റ്റ്, കോളിഫ്‌ളവര്, അതേ കുടുംബത്തില് ബ്രോക്കോളി എന്നിവ. മസാലയോ, ഉപ്പോ ചേര്‍ക്കാതെ ചിക്കന് പുഴുങ്ങിക്കഴിക്കും. കാര്‍ബോഹൈഡ്രേറ്റ് ലഭിക്കുന്നത് ഏറെയും പച്ചക്കറികളില്‍നിന്ന്. തവിടുള്ള അരി കലര്‍ന്ന ഭക്ഷണം വല്ലപ്പോഴും മാത്രം. ഈ രൂപത്തില് നില്‍ക്കണമെങ്കില് ഒരുദിവസം ഏതാണ്ട് 5000-6000 കലോറിയോളം ഭക്ഷണം ജാക്ക്‌മാന് അകത്താക്കേണ്ടതുണ്ട്. പ്രോട്ടീന്(മാത്സ്യം) കൊണ്ടുമാത്രം 6000 കലോറി കിട്ടാന് ദിവസം ആറു കിലോ ചിക്കന് വേണ്ടിവരും. ഒരു സാധാരണ ചിക്കന് ബ്രെസ്‌റ്റ് പീസ് എന്നുവച്ചാല് മൂന്ന് ഔണ്‍സ് കാണും. ഇത്തരത്തിലുള്ള 16 പീസ് വേണ്ടിവരും ഈ 6000 കലോറിക്കുവേണ്ടി. അതായത് ആറുമണിക്കൂറിനുള്ളില് ഇത്രയും ചിക്കന് പുഴുങ്ങിത്തിന്നണം. ഭക്ഷണം തന്നെയൊരു ശിക്ഷ.!\nആരോഗ്യമുള്ള ശരീരം നിലനിര്‍ത്താന് ഒരു ശരാശരി പുരുഷന് 2000 മുതല് 3000 കലോറിവരെയാണ് ദിവസവും ആവശ്യമായിവരിക. അതുകൊണ്ട് ഹ്യൂ ജാക്ക്‌മാന്റെ ഭക്ഷണക്രമവും വ്യായാമമുറകളും സാധാരണക്കാരന് പിന്തുടരുന്നത് ആരോഗ്യത്തിനു ഹാനികരമാണ്. ആരോഗ്യത്തിനു മാത്രമല്ല, മനസിനും ഹാനികരണമാണെന്നാണു പഠനങ്ങള് സൂചിപ്പിക്കുന്നത്. ഭക്ഷണക്രമത്തില്‍നിന്ന് കാര്‍ബോഹൈഡ്രേറ്റിനെ ഒഴിവാക്കുന്നത് മാനസികമായ പ്രശ്‌നങ്ങള് സൃഷ്‌ടിക്കുമെന്നും പഠനങ്ങള് പറയുന്നു. വിശപ്പ് മറികടക്കുകയും ആളുകളെ സന്തോഷവാന്മാരാക്കുകയും ചെയ്യുന്ന രാസവസ്‌തു സെറോറ്റോണിന്റെ ഉല്‍പാദനം നിന്നുപോകും കാര്‍ബോഹൈഡ്രേറ്റ് ഭക്ഷണത്തില് വല്ലാതെ കുറഞ്ഞാല്. അന്നജം(സ്‌റ്റാര്‍ച്ച്) ഉള്ള കാര്‍ബോഹൈഡ്രേറ്റിനും, മധുരത്തിനുമേ തലച്ചോറില് നിന്ന് സെറോറ്റോണ് ഉല്‍പാദിപ്പിക്കാന് കഴിയു. അതുകൊണ്ടാണ് ഒരു പ്ലേറ്റ് നിറച്ചു ചിക്കന് കഴിച്ചാല് നിങ്ങള്‍ക്കു വിശപ്പുപിന്നെയും തോന്നുന്നതും അതിന്റെ പകുതി ചോറും ചിക്കനും കഴിച്ചാല് വയര് നിറഞ്ഞതായി അനുഭവപ്പെടുന്നതും. അതായത് വയറു നിറഞ്ഞെങ്കിലും അതുതോന്നണമെങ്കില് സെറോറ്റോണ് വേണമെന്നര്‍ഥം.\nലോഗന്റെ ഷൂട്ടിങ്ങിനായി ഇതിലേറെയാണ് താന് കഷ്‌ടപ്പെട്ടതെന്ന് ജാക്ക്‌മാന് എന്.ബി.സിയുടെ ഷോയില് വെളിപ്പെടുത്തിയിരുന്നു. ക്ഷീണിതനും അമാനുഷികമായ ശേഷികള് നഷ്‌ടപ്പെട്ടുതുടങ്ങുന്നവനുമായാണ് ലോഗനില് ജാക്ക്‌മാനെ അവതരിപ്പിക്കുന്നത്. തന്നോടുതന്നെ പൊരുതിത്തളര്‍ന്നവനായ വയസന് ലോഗനെ അവതരിപ്പിക്കാന് കൂടുതല് മെലിയേണ്ടിവന്ന ജാക്ക്‌മാന് ഷൂട്ടിങ്ങിന് 30 മണിക്കൂറോളം മുമ്പു വെള്ളം കുടിക്കുന്നതുപോലും അവസാനിപ്പിച്ചിരുന്നു. ഷര്‍ട്ടില്ലാത്ത ലോഗന്റെ രംഗങ്ങള് ചിത്രീകരിക്കുന്നതിനാണ് ഇത്തരത്തിലുള്ള കഠിനമാര്‍ഗങ്ങള് അവലംബിച്ചിരുന്നത്.\n30 മണിക്കൂറോളം വെള്ളം കുടിക്കാതിരിക്കുന്നതുവഴി 4.5 കിലോയോളം കുറയുമെന്നാണു ജാക്ക്‌മാന് പറയുന്നത്. ( നിര്‍ജലീകരണം മൂലം മരിക്കാന് 100 മണിക്കൂറോളം(താപനില അനുസരിച്ച്) വേണ്ടിവരും.) പക്ഷേ ഇത്തരത്തില് ജലം കുടിക്കാതെ 30 മണിക്കൂര് ചെലവഴിക്കുന്നതിനു മുമ്പ് ധാരാളം വെള്ളം കുടിക്കേണ്ടതുണ്ട്. ഏതാണ്ട് മൂന്നു ഗ്യാലണ്(11 ലിറ്ററോളം ) വെള്ളം കുടിച്ചാണ് വോള്‍വറിന് തൂക്കം കുറയ്‌ക്കുന്നത്. എന്നാല് ഇതു പരീക്ഷിക്കുന്നത് അങ്ങേയറ്റം റിസ്‌കാണ്. തലവേദന പോലുള്ള പാര്‍ശ്വഫലങ്ങള് മാത്രമല്ല, കിഡ്‌നി തരാറടക്കമുള്ളവ സംഭവിക്കാം.\nഓസ്‌ട്രേലിയന് തിയറ്റര് ആര്‍ടിസ്‌റ്റായിരുന്ന ഹ്യൂ ജാക്ക്‌മാന് വിഖ്യാത സംവിധായകന് ക്രിസ്‌റ്റഫര് നോളാന്റെ 'ദി പ്രെസ്‌റ്റീജ്' എന്ന സിനിമയിലൂടെയാണ് ഹോളിവുഡില് ശ്രദ്ധേയനാകുന്നത്. പിന്നീട് ഓസ്‌ട്രേലിയ, ലെസ് മിസറബിള്‍സ് എന്നീ ശ്രദ്ധേയ സിനിമകള്‍ക്കിടെ എക്‌സ്മെന് പരമ്പരയിലേക്കു വിളിക്കപ്പെട്ടു. സ്‌കോട്ടിഷ് താരമായ ദൂഗ്രേ സ്‌കോട്ടിനെ ആണ് 1999ല് ആദ്യം ലോഗന് ആകാന് ബ്രയാന് സിങ്ങര് കണ്ടെത്തിയിരുന്നതെങ്കിലും മിഷന് ഇംപോസിബിള് രണ്ടിന്റെ ചിത്രീകരണത്തിനിടെ സ്‌കോട്ടിനേറ്റ പരുക്കാണ് ഹോളിവുഡ് ചരിത്രത്തില്‍തന്നെ ഏറ്റവും ദീര്‍ഘകാലം ആരാധകര് കൊണ്ടുനടന്ന സൂപ്പര്‍ഹീറോ വേഷത്തിലേക്ക് ജാക്ക്‌മാനെ എത്തിച്ചത്.\nഅമേരിക്കന് പ്രസാധകരായ മാര്‍വെല് കോമിക്‌സിന്റെ എക്‌സ്മെന് ചിത്രകഥയിലെ കഥാപാത്രമാണ് ഹ്യൂ ജാക്ക്‌മാനിലൂടെ ലോകമെങ്ങുമെത്തിയ ലോഗന് എന്നുവളിക്കുന്ന വോള്‍വറിന്. അമാനുഷികശേഷി കൈവരിക്കാനാവുന്ന ജനിതകശേഷിയുള്ള മനുഷ്യരാണ് എക്‌സ്മെന് പരമ്പരയിലെ സൂപ്പര്‍ഹീറോകളായ മ്യൂട്ടന്റുകള്. എക്‌സ്മെന് സൂപ്പര്‍ഹീറോകളിലെ നിര്‍ണായകശക്‌തിയാണ് വോള്‍വറിന്. മൃഗതുല്യമായ ഘ്രാണശക്‌തിയും മുറിവുണക്കാനുള്ള അസാധാരണശേഷിയും ഉള്ള വോള്‍വറിന്റെ ട്രേഡ്‌മാര്‍ക്ക് ചിഹ്നം കൈവിരലുകള്‍ക്കിടയില് നിന്ന് ചാടിവരുന്ന ആ ഇരുമ്പുനഖങ്ങളാണ്.\nഇരുകൈകളിലും മൂന്നെണ്ണം വീതമുള്ള നീളമേറിയ കത്തിപോലുള്ള ആ നഖങ്ങളാണ് വോള്‍വറിനെ ലോകമെങ്ങുമുള്ള ആരാധകര്‍ക്കു പ്രിയങ്കരനാക്കിയത്. ഒരുപാടു കഥാപാത്രങ്ങളുണ്ടെങ്കിലും എക്‌സ്മെന് പരമ്പര സിനിമ ജനപ്രിയമായത് വോള്‍വറിന് തന്നെയാണ്. ഇതുവരെ പത്തുസിനിമകളാണ് എക്‌സ്മെന് പരമ്പരയില് ഇറങ്ങിയത്. ബ്രയാന് സിങ്ങര് സംവിധാനം ചെയ്‌ത രണ്ടായിരത്തില് ഇറങ്ങിയ എക്‌സ് മെന് ആണ് ആദ്യത്തേത്. പിന്നാലെ എക്‌സ് 2(2003), എക്‌സ്മെന് ദി ലാസ്‌റ്റ് സ്‌റ്റാന്‍ഡ്(2006), എക്‌സ്മെന് ഒറിജിന്: വോള്‍വറിന്(2009), എക്‌സ്മെന് ഫസ്‌റ്റ് ക്ലാസ്(2011), ദി വോള്‍വറിന്(2013), എക്‌സ്മെന്: ഡെയ്‌സ് ഓഫ് ഫ്യൂച്ചര് പാസ്‌റ്റ്, ഡെഡ്‌പൂള്(2016) എക്‌സ്മെന് അപ്പോകാലിപ്‌സ്(2016) എന്നിവയാണു ലോഗനു മുമ്പുള്ള എക്‌സ്മെന് പരമ്പരകള്.\n'ലോഗനോടെ ജാക്ക്‌മാനും വോള്‍വറിനും എക്‌സ്മെന്റെ സിനിമാറ്റിക് പതിപ്പില്‍നിന്ന് അവസാനിക്കും. ജാക്ക്‌മാനല്ലാതെ മറ്റാരെയെങ്കിലും വച്ച് വോള്‍വറിന് തുടരാന് ഫോക് സ്‌റ്റാര് സ്‌റ്റുഡിയോയും താല്‍പര്യം പ്രകടിപ്പിച്ചിട്ടില്ല. 17 വര്‍ഷം ലോകമെമ്പുമുള്ള ആരാധകര് നെഞ്ചേറ്റിയ ഹ്യൂ ജാക്ക്‌മാന്റെ അഡമാന്റിയം( സാങ്കല്‍പ്പിക ലോഹക്കൂട്ട്) നിര്‍മിതമായ നഖങ്ങള്‍ക്കും ചെന്നായയെപ്പോലെ വെട്ടിയൊതുക്കിയ താടിരോമങ്ങള്‍ക്കും പകരക്കാരനെ കണ്ടെത്താനാവില്ല.


പ്രളയാനന്തര പുനര് നിര്‍മ്മാണം; സര്‍ക്കാര് 2995 വീടുകള് നിര്‍മ്മിച്ചുനല്‍കിയെന്ന് റവന്യു മന്ത്രി\nThiruvananthapuram, First Published 25, Jun 2019, 10:19 AM IST\n9737 വീടുകൾക്ക് പുനര്‍നിര്‍മ്മാണത്തിനുള്ള സര്‍ക്കാര് ധനസഹായത്തിന്റെ ആദ്യഗഡു നൽകിയിട്ടുണ്ട്. 2757 വീടുകൾക്ക് രണ്ടാം ഗഡുവും 4544 വീടുകൾക്ക് മൂന്നാം ഗഡുവും നൽകിയതായും മന്ത്രി അറിയിച്ചു.\nതിരുവനന്തപുരം: പ്രളയത്തില് തകര്‍ന്ന 2995 വീടുകൾ സര്‍ക്കാര് പുനർനിർമിച്ചു നൽകിയെന്ന് റവന്യുമന്ത്രി ഇ ചന്ദ്രശേഖരന് നിയമസഭയില് പറഞ്ഞു. പ്രളയത്തില് പൂര്‍ണമായും തകര്‍ന്നത് 15,394 വീടുകളാണെന്നും മന്ത്രി അറിയിച്ചു.\n1990 വീടുകള് സഹകരണ സ്ഥാപനങ്ങളുടെ നേതൃത്വത്തില് നിര്‍മ്മിച്ചു നല്കിയിട്ടുണ്ട്. 9934 വീടുകൾ സ്വയം നിർമ്മിച്ചു കൊള്ളാം എന്ന് ഉടമസ്ഥർ അറിയിച്ചു. 9737 വീടുകൾക്ക് പുനര്‍നിര്‍മ്മാണത്തിനുള്ള സര്‍ക്കാര് ധനസഹായത്തിന്റെ ആദ്യഗഡു നൽകിയിട്ടുണ്ട്. 2757 വീടുകൾക്ക് രണ്ടാം ഗഡുവും 4544 വീടുകൾക്ക് മൂന്നാം ഗഡുവും നൽകിയതായും മന്ത്രി അറിയിച്ചു.\nകഴിഞ്ഞ വര്‍ഷം ഉണ്ടായ പ്രളയത്തില് വീട് പൂര്‍ണമായും തകര്‍ന്നവര്‍ക്ക് നാല് ലക്ഷം രൂപ നല്‍കുമെന്നാണ് സര്‍ക്കാര് പ്രഖ്യാപിച്ചിരുന്നത്. പ്രളയത്തില് വീടിനുണ്ടായ നാശനഷ്ടം 15 ശതമാനം വരെയാണെങ്കില് 10,000 രൂപ നഷ്ടപരിഹാരമായി നല്‍കാനായിരുന്നു സര്‍ക്കാരിന്‍റെ തീരുമാനം. വീടുകള്‍ക്ക് 16-29 ശതമാനം വരെ നഷ്ടം സംഭവിച്ചവര്‍ക്ക് 60,000 രൂപ നല്‍കാനും 30-50 ശതമാനം വരെയുള്ള നഷ്ടത്തിന് 1,25,000 രൂപ നല്‍കാനും തീരുമാനിച്ചു. 60-74 ശതമാനം വരെ നഷ്ടം സംഭവിച്ച വീടുകള്‍ക്ക് 2,50,000 രൂപയും 75 ശതമാനത്തിന് മുകളില് നാശം സംഭവിച്ച വീടുകള്‍ക്ക്4ലക്ഷം രൂപയും നല്‍കുമെന്നും പ്രഖ്യാപനമുണ്ടായിരുന്നു.\nLast Updated 25, Jun 2019, 10:19 AM IST\nRevenue minister E.Chandrasekharan\nപ്രളയാനന്തര പുനര് നിര്‍മ്മാണം


വിന്‍സെന്റ് എംഎല്‍എയുടെ തെളിവെടുപ്പ് ഉപേക്ഷിച്ചു: മൊബൈല് ഫോണ് ഫൊറന്‍സിക് പരിശോധനയ്ക്ക് • ഇ വാർത്ത | evartha\nവിന്‍സെന്റ് എംഎല്‍എയുടെ തെളിവെടുപ്പ് ഉപേക്ഷിച്ചു: മൊബൈല് ഫോണ് ഫൊറന്‍സിക് പരിശോധനയ്ക്ക്\nevartha Desk July 26, 2017, 9:44 am July 26, 2017\nതിരുവനന്തപുരം: അയല്‍വാസിയായ വീട്ടമ്മയെ പീഡിപ്പിച്ചെന്ന കേസില് അറസ്റ്റിലായ എം.വിന്‍സെന്റ് എംഎല്‍എയെ പരാതിക്കാരിയുടെ വീട്ടിലെത്തിച്ച് തെളിവെടുക്കില്ലെന്ന് പോലീസ്. ക്രമസമാധാനപ്രശ്‌നം കണക്കിലെടുത്താണ് തെളിവെടുപ്പ് ഉപേക്ഷിച്ചത്.\nഅതേസമയം എംഎല്‍എയുടെ മൊബൈല് ഫോണ് ഫോറന്‍സിക് പരിശോധനയ്ക്ക് അയയ്ക്കുമെന്നും പോലീസ് വൃത്തങ്ങള് അറിയിച്ചു. പരാതിക്കാരിയുമായുള്ള ഫോണ് സംഭാഷണങ്ങള് വീണ്ടെടുക്കാനാണു പൊലീസിന്റെ ശ്രമം. എം.വിന്‍സന്റ് ഇന്നു വൈകിട്ടു നാലുവരെ പൊലീസ് കസ്റ്റഡിയിലാണ്. വിന്‍സന്റിന്റെ ജാമ്യാപേക്ഷ നെയ്യാറ്റിന്‍കര മജിസ്‌ട്രേട്ട് കോടതി തള്ളിയിരുന്നു.\nതനിക്കെതിരായ കേസ് സിപിഎമ്മിന്റെ ഗൂഢാലോചനയെന്നു എം.വിന്‍സന്റ് പറഞ്ഞു. ഗൂഢാലോചനയ്ക്കു പിന്നില് സിപിഎം ജില്ലാ സെക്രട്ടറിയും നെയ്യാറ്റിന്‍കര എംഎല്‍എയുമാണ്. ജില്ലാ സെക്രട്ടറിയുടെ ഫോണ്‍വിളികള് അന്വേഷിക്കണം. താനൊരു തെറ്റും ചെയ്തിട്ടില്ല. കേസ് നിയമപരമായി നേരിടും. നോട്ടിസ് പോലും നല്‍കാതെ സമീപിച്ചിട്ടും പൊലീസുമായി പൂര്‍ണമായി സഹകരിക്കുകയായിരുന്നു എന്നും വിന്‍സന്റ് പറഞ്ഞു.


കരിമുട്ടി, പുറവയല് മേഖലകളില് കാട്ടാനയുടെ ആക്രമണത്തില് വന് കൃഷി നാശം :: Janmabhumi Daily\nFriday 12 August 2016 9:28 pm IST\nമറയൂര്: കാട്ടാനയുടെ ആക്രമണത്തില് കരിമുട്ടി, പുറവയല് മേഖലകളില് വ്യാപക കൃഷി നാശം. മേഖലയില് കഴിഞ്ഞ രണ്ട് ദിവസമായി എത്തുന്ന ആനകളാണ് പതിനായിരക്കണക്കിന് രൂപയുടെ നാശം വരുത്തിവച്ചിരിക്കുന്നത്. കരിമുട്ടി വട്ടവേലില് ബാബുവിന്റെ കൃഷിയിടത്തിലെ തൊള്ളായിരത്തോളം വാഴകള്, 20ലധികം കവുങ്ങുകള് എന്നിവയാണ് ആന നശിപ്പിച്ചത്. മൂന്ന് കൊമ്പനാനകളാണ് ഇവിടെ എത്തുന്നതെന്ന് ബിജെപി ബ്ലോക്ക് വൈസ് പ്രസിഡന്റുകൂടിയായ ബാബു പറയുന്നു. കരിമുട്ടിയിലെ തന്നെ ഗുണശേഖരന്, ഫല്‍ഗുണന്, ഉദയന് എന്നിവരുടെയും കൃഷി നശിച്ചിട്ടുണ്ട്. സമാനമായി പുറവയലിലും കൃഷി നാശം ഉണ്ടായിട്ടുണ്ട്. പ്രധാനമായും വാഴ, പന, കവുങ്ങ്, തെങ്ങ് എന്നിവയാണ് നശിച്ചിട്ടുള്ളത്. രാത്രി7മണിയോടെ എത്തുന്ന ആന പുലര്‍ച്ചവരെ മേഖലയില് ഭീകരാന്തരീക്ഷം സൃഷ്ടിച്ച് വിലസുകയാണ്. മറിച്ചിടുന്ന പന എടുത്തുകൊണ്ട് പോയി ദൂരസ്ഥലതെത്തിച്ചാണ് ഭക്ഷണമാക്കുന്നത്. വാച്ചര്‍മാര് ഉണ്ടെങ്കിലും പ്രവര്‍ത്തനം കാര്യക്ഷമമല്ലെന്നും നാട്ടുകാര് ആരോപിക്കുന്നു. ഫെന്‍സിങ് തകര്‍ത്താണ് ആനകളെത്തുന്നത്. വൈദ്യുതി കമ്പികള് ഉപയോഗിച്ച് ഒരുക്കുന്ന സുരക്ഷാവലയം മരം മറിച്ചിട്ടാണ് ആനകള് തകര്‍ക്കുന്നത്. ഇതിന് ശേഷം ഈ മരത്തിന് മുകളിലൂടെ നാലുകാലും ഒരുമിച്ച് വച്ചാണ് ആനകള് അതിര്‍ത്തി കടക്കുന്നത്. വനം വകുപ്പ് പ്രശ്‌നത്തില് കാര്യക്ഷമായി ഇടപെടണമെന്നാണ് സമീപവാസികളുടെ ആവശ്യം.


ഇംഗ്ലണ്ടിന് നാണക്കേടിന്റെ ഹാട്രിക്ക്... മൂന്നാം മല്‍സരത്തിലും തോല്‍വി, കിവികള് ഫൈനലിനരികെ - myKhel Malayalam\n» ഇംഗ്ലണ്ടിന് നാണക്കേടിന്റെ ഹാട്രിക്ക്... മൂന്നാം മല്‍സരത്തിലും തോല്‍വി, കിവികള് ഫൈനലിനരികെ\nഇംഗ്ലണ്ടിന് നാണക്കേടിന്റെ ഹാട്രിക്ക്... മൂന്നാം മല്‍സരത്തിലും തോല്‍വി, കിവികള് ഫൈനലിനരികെ\nPublished: Tuesday, February 13, 2018, 16:44 [IST]\nവെല്ലിങ്ടണ്: ത്രിരാഷ്ട്ര ടി20 പരമ്പരയില് ഇംഗ്ലണ്ടിന്റെ മോശം പ്രകടനം തുടരുന്നു. തുടര്‍ച്ചയായ മൂന്നാമത്തെ കളിയിലും ഇംഗ്ലണ്ട് പരാജയമേറ്റുവാങ്ങി. ന്യൂസിലന്‍ഡ് 12 റണ്‍സിനാണ് ഇംഗ്ലണ്ടിനെ തകര്‍ത്തത്. ഈ ജയത്തോടെ കിവികള് ഫൈനലിന് തൊട്ടരികിലെത്തുകയും ചെയ്തു. ഓസ്‌ട്രേലിയയാണ് ഇതിനകം ഫൈനലിലേക്കു യോഗ്യത നേടിയ ടീം.\nപരമ്പരയിലെ നാലാമത്തെ കളിയില് ആദ്യം ബാറ്റ് വീശിയ ന്യൂസിലന്‍ഡ് അഞ്ചു വിക്കറ്റിന് 196 റണ്‍സെന്ന മികച്ച സ്‌കോര് പടുത്തുയര്‍ത്തി. ക്യാപ്റ്റന് കെയ്ന് വില്ല്യംസണ് (72), മാര്‍ട്ടിന് ഗുപ്റ്റില് (65) എന്നിവരുടെ ഇന്നിങ്‌സുകളാണ് കിവികളെ 200ന് തൊട്ടരികിലെത്തിച്ചത്.\nമറുപടിയില് ഡേവിഡ് മലാന് (59), അലെക്‌സ് ഹെയ്ല്‍സ് (47) എന്നിവരൊഴികെ ഇംഗ്ലണ്ട് നിരയില് ആരും ജയത്തിനു വേണ്ടി പൊരുതിനോക്കിയില്ല. ഒമ്പതു വിക്കറ്റിന് 184 റണ്‍സാണ് നിശ്ചിത ഓവറില് ഇംഗ്ലണ്ട് നേടിയത്. ന്യൂസിലന്‍ഡ് ക്യാപ്റ്റന് വില്ല്യംസണാണ് മാന് ഓഫ് ദി മാച്ച്.\nകളിച്ച മൂന്നു മല്‍സരങ്ങളിലും ജയിച്ചാണ് ഓസീസ് കലാശക്കളിക്കു ടിക്കറ്റെടുത്തത്. വെള്ളിയാഴ്ച നടക്കുന്ന അടുത്ത മല്‍സരത്തില് കംഗാരുപ്പടയെ തോല്‍പ്പിക്കാനായാല് ന്യൂസിലന്‍ഡിനും ഫൈനലിലേക്കു മുന്നേറാനാവും.\nസഞ്ജുവിന് സല്യൂട്ട്... ഇതാണ് ആത്മാര്‍ഥത, കേരള സൂപ്പര് താരത്തെ പുകഴ്ത്തി ആരാധകര്\nRead more about: cricket england newzealand t20 series ക്രിക്കറ്റ് ഇംഗ്ലണ്ട് ന്യൂസിലന്‍ഡ് പരമ്പര\nStory first published: Tuesday, February 13, 2018, 16:44 [IST]


ചവറയിൽ കോൺഗ്രസിന്‍റെ കൊടിമരങ്ങൾ നശിപ്പിച്ചു : Deepika.com Nattu Visesham\nFriday, September 18, 2020 10:46 PM IST\nചവറ: ചവറയിൽ സാമൂഹിക വിരുദ്ധർ കൊടിമരങ്ങൾ, ഫ്ളക്സ് ബോർഡുകൾ, ഇന്ദിരാഗാന്ധിയുടെ സ്മൃതികുടീരം എന്നിവ നശിപ്പിച്ചു. കോൺഗ്രസ്- യൂത്ത് കോൺഗ്രസിന്‍റേയും മുൻ മുഖ്യമന്ത്രി ഉമ്മൻ ചാണ്ടിക്ക് അനുമോദനങ്ങൾ അർപ്പിച്ച് കൊണ്ടുള്ള ഫ്ലക്സ് ബോർഡുകളുമാണ് നശിപ്പിച്ചത്.\nചവറ മുതൽ കന്നേറ്റി വരെയുള്ള ദേശീയ പാതയോട് ചേർന്ന് സ്ഥാപിച്ച കൊടിമരങ്ങളും ഫ്ളക്സുകളുമാണ് നശിപ്പിച്ച നിലയിൽ കണ്ടത്. പന്മന പുത്തൻചന്തയിൽ സ്ഥാപിച്ചിരുന്ന ഇന്ദിരാഗാന്ധിയുടെ സ്മൃതികുടീരത്തിൽ വച്ചിരുന്ന പ്രതിമയും നശിപ്പിച്ചു.\nഐഎൻടിയുസി ഓഫീസിന് മുന്നിലെ കൊടിമരവും നശിപ്പിച്ചു. സംഭവം അറിഞ്ഞ് കൂടുതൽ പ്രവർത്തകർ വിവിധ പ്രദേശങ്ങളിൽ സംഘടിച്ചു. സ്ഥിതിഗതികൾ നിയന്ത്രിക്കാനായി പോലീസിനെ വിന്യസിച്ചിട്ടുണ്ട്. സിപിഎം, ഡി വൈ എഫ് ഐ പ്രവർത്തകരാണ് ഇതിന് പിന്നിൽ പ്രവർത്തിച്ചതെന്ന് കോൺഗ്രസ്, യൂത്ത് കോൺഗ്രസ് നേതാക്കൾ ആരോപിച്ചു.\nസംഭവത്തിൽ പ്രതിഷേധിച്ച് ടൈറ്റാനിയം ജംഗ്ഷനിൽ കോൺഗ്രസ്, യൂത്ത് കോൺഗ്രസ് പ്രവർത്തകർ പ്രതിഷേധ യോഗം നടത്തി. ഡിസിസി ജനറൽ സെക്രട്ടറി കോലത്ത് വേണുഗോപാൽ ഉദ്ഘാടനം ചെയ്തു. കുറ്റക്കാരെ കണ്ടെത്തി നിയമ നടപടി സ്വീകരിച്ചില്ലങ്കിൽ ശക്തമായ പ്രക്ഷോഭ പരിപാടികളുമായി മുന്നോട്ട് പോകുമെന്ന് നേതാക്കൾ പറഞ്ഞു. തൊഴിലാളികളുടെ വിയര്‍പ്പ് കൊണ്ട് കെട്ടിപ്പൊക്കിയ ഐഎന്‍ടിയുസി ഓഫീസിന് കേടുപാടുകള് വരുത്തിയവര്‍ക്കെതിരെ നിയമ നടപടി സ്വീകരിക്കണമെന്ന് ചവറ മേഖലാ പ്രസിഡന്‍റ് ജോസ് വിമല് രാജ് ആവശ്യപ്പെട്ടു.\nസിപിഎമ്മിലെ നേതാക്കളുടെ ഒത്താശയോടെയാണ് അക്രമം നടന്നത്. കുറ്റക്കാര്‍ക്കെതിരെ നിയമ നടപടി സ്വീകരിച്ചില്ലെങ്കില് സമര പരിപാടികളുമായി മുന്നോട്ട് പോകുമെന്നും മേഖലാ പ്രസിഡന്‍റ് പറഞ്ഞു.


കളമൊഴിയുന്ന ടികി-ടാക: പതറുന്ന ബാഴ്‌സലോണയും സ്‌പെയിനും - Southlive\nകളമൊഴിയുന്ന ടികി-ടാക: പതറുന്ന ബാഴ്‌സലോണയും സ്‌പെയിനും\nJune 8, 2017, 2:01 pm\nഅങ്ങനെ, ഒരു പതിറ്റാണ്ടുകാലം പരിശീലകരേയും കളിക്കാരേയും ഒന്നുപോലെ വട്ടം കറക്കിയ സ്‌പെയിനിന്റേയും ബാഴ്‌സലോണയുടേയും ടിക്കി-ടാക്ക ചരിത്രപുസ്തകങ്ങളിലേക്ക് കളം മാറുകയാണ്. സ്വിറ്റ്‌സര്‍ണ്ടുകാരുടെ വെറൗ സ്റ്റൈലിനും ഇറ്റലിക്കാരുടെ കാറ്റിനാസിയോ സ്‌റ്റൈലിലും ഡച്ചുകാരുടെ ടോട്ടല് ഫുട്‌ബോളിനും ശേഷം മറ്റൊരു കളിരീതിയെക്കുറിച്ചും ഫുട്‌ബോള്‍ലോകം ഇത്രയേറേ തലപുകച്ചിട്ടില്ല. അത്രയ്ക്ക് മാരകവും സൗന്ദര്യാത്മകവും സങ്കീര്‍ണവുമായിരുന്നു ടികി-ടാക. ബാഴ്‌സലോണയും സ്പാനിഷ് ദേശീയ ടീമും ഈ കളിരീതികൊണ്ട് നേടിയ നേട്ടങ്ങള്‍ക്കും സമാനതകളില്ല.\nടികി-ടാക യുടെ മാസ്മരികതയില് സ്‌പെയിനിന്റെ ദേശീയ ടീം 2008-ലേയും 2012-ലേയും യൂറോ കിരീടങ്ങളും 2010-ലെ ലോകകപ്പും നേടി. ഇതേ കരുത്തു കൊണ്ടുതന്നെയാണ് അവര് 2009-ലെ കോണ്‍ഫെഡറേഷന് കപ്പില് മൂന്നാം സ്ഥനത്തും 2013-ല് രണ്ടാം സ്ഥാനത്തും വന്നത്. യൂറോയിലേയും ലോകകപ്പിലേയും കോണ്‍ഫെഡറേഷന് കപ്പിലേയും സ്‌പെയിനനിന്റെ മുന്‍കാല ചരിത്രം കൂടി പരിശോധിച്ചാലേ ഇതിന്റെ മാറ്ററിയാനാകു.\n1930-മുതല് 2014 വരെ ആകെ 20 തവണയാണ് ലോകകപ്പ് ഫുട്‌ബോള് അരങ്ങേറിയിട്ടുള്ളത്. ഇതില് 14 തവണ സ്‌പെയിന് ഫൈനല് റൗണ്ടില് കളിച്ചു. ആദ്യ ലേകകപ്പില് അവര് പങ്കെടുത്തിരുന്നില്ല. 1938-ല് വിട്ടുനിന്നു. 1954, 58, 70, 74 വര്‍ഷങ്ങളില് യോഗ്യത നേടാന് കഴിഞ്ഞില്ല. 1950-ല് നാലാം സ്ഥാനത്ത് വന്നു. 2010-ന് മുമ്പുള്ള വലിയ നേട്ടവും ഇതാണ്. 1934, 86, 94 വര്‍ഷങ്ങളില് ക്വാര്‍ട്ടര് ഫൈനലിലും എത്തിയിട്ടുണ്ട്. 1960-ല് ആരംഭിച്ച യൂറോകപ്പിലേക്ക് സ്‌പെയിന് ആദ്യമായി യോഗ്യത നേടുന്നത് 1980-ല് മാത്രമാണ്. 84-ല് റണ്ണറപ്പായതാണ് 2008-ന് മുമ്പുള്ള ഏക നേട്ടം. 96-ല് ക്വാര്‍ട്ടറിലും എത്തിയിട്ടുണ്ട്. 1992-ല് ആണ് കോണ്‍ഫെഡറേഷന് കപ്പ് ആരംഭിക്കുന്നത്. സ്‌പെയിന് യോഗ്യത നേടുന്നത് 2009-ല് മാത്രം. ടീം മൂന്നാം സ്ഥാനത്തു വന്നു. 2013-ല് രണ്ടാം സ്ഥാനത്തും. ടികി-ടാക യുടെ സുവര്‍ണകാലമാണ് സ്പാനിഷ് ഫുട്‌ബോളിന്റേയും സുവര്‍ണകാലമെന്ന് ഈ കണക്കുകള് അടിവരയിടുന്നു.\nകുറച്ചു കൂടി വര്‍ണശബളമാണ് ടികി-ടാക യുമായി ബന്ധപ്പെട്ട ബാഴ്‌സലോണയുടെ നേട്ടങ്ങള്. 2009-കലണ്ടര് വര്‍ഷം അവര് നേടിയത് കണ്ണഞ്ചിപ്പിക്കുന്ന ആറ് കിരീടങ്ങള്. അറ്റ്‌ലറ്റിക്കോ ബില്‍ബാവോയെ 4-1-ന് തകര്‍ത്ത് കോപ്പാ ഡല്‍റേ. മാഞ്ചസ്റ്റര് യുണൈറ്റിനെ 2-0-ത്തിന് കീഴ്‌പ്പെടുത്തി ചാമ്പ്യന്‍സ് ലീഗ് കരീടം, ബില്‍ബാവോയെ വീണ്ടും തകര്‍ത്ത് സ്പാനിഷ് സൂപ്പര് കപ്പ്, ഷാക്തറിനെ തോല്‍പ്പിച്ച് യുവേഫാ സൂപ്പര് കപ്പ്, അര്‍ജ്ജന്റീനിയന് ക്ലബ്ബായ എസ്റ്റൂഡിനാറ്റസിനെ 2-1-ന് തോല്‍പ്പിച്ച് ലോകക്ലബ്ബ് ഫുട്‌ബോള് കിരീടം. പിന്നെ സ്പാനിഷ് ലീഗ് കിരീടവും. അക്കുറി ലീഗിലെ ഒരു മല്‍സരത്തില് റയല്‍മാഡ്രിഡിനെ തോല്‍പ്പിച്ചത് 6-2-നാണെന്ന കാര്യവും ഇവിടെ ഓര്‍ക്കാം. 2009-10-സീസണ് അവസാനിക്കുമ്പോള് 99 പോയിന്റെന്ന ചരിത്രനേട്ടത്തോടെയായിരുന്നു അവരുടെ ലാലിഗ കിരീടധാരണം.\nഇങ്ങനെ, സ്‌പെയിനിനേയും ബാഴ്‌സയേയും നേട്ടങ്ങളുടെ പാരമ്യതയില് എത്തിച്ച ടികി-ടാക ഇന്ന് രണ്ടു പേര്‍ക്കും കൊടിയ ബാധ്യതയായിരി ക്കുന്നു. ഒരിക്കല് നേട്ടങ്ങളുടെ കാരണമായി വാഴ്ത്തപ്പെട്ട ടികി-ടാക ഇന്നു കോട്ടങ്ങളുടെ മുഖ്യകാരണമായി നിരീക്ഷിക്കപ്പെടുന്നു. സ്‌പെയിന്റേയും ബാഴ്‌സയുടേയും സമീപകാല പ്രകടനങ്ങള് ഇത് ശരിവയ്ക്കും. 2014-ലെ ബ്രസീല് ലോകകപ്പില് സ്‌പെയിന് ഇരുപത്തിമൂന്നാം സ്ഥാനത്തേക്ക് നിപതിച്ചതും കഴിഞ്ഞ യൂറോകപ്പില് അവര് പ്രി-ക്വാര്‍ട്ടറില് പുറത്തായതും വിമര്‍ശകര് ആവേശത്തോടെ ചൂണ്ടിക്കാട്ടുന്നു. ഇന്ന് സ്‌പെയിനിന്റെ ദേശീയ ടീം ലോകഫുട്‌ബോളിലെ ആവേശങ്ങളില് ഒന്നല്ല.\nഇത്രയൊന്നും നിലംപരിശായില്ലെങ്കിലും ബാഴ്‌സയുടെ സമീപകാല പ്രകടനങ്ങളും ആശാവഹമല്ല. പെപ്ഗാഡിയോള പരിശീലകനായിരുന്ന 2008-2012-കാലത്താണ് ടികി-ടാക ബാഴ്‌സയില് അതിന്റെ വിശ്വരൂപം പ്രകടമാക്കുന്നത്. അതിനുശേഷം അത്ര ആവേശകരമായ ഫലങ്ങള് അവരില് നിന്നുണ്ടായിട്ടില്ല. ചില കിരീടങ്ങള് നേടിയിട്ടില്ലാ എന്നല്ല. പഴയ മാന്ത്രികതകള് അങ്ങനെതന്നെ നിലനിര്‍ത്താന് കഴിയുന്നില്ലാ എന്നേ അര്‍ഥമാക്കുന്നള്ളു. നടപ്പു സീസണില് ബാഴ്‌സലോണയ്ക്കു പിണഞ്ഞ രണ്ടു തേല്‍വികള് അവര് എത്തിനില്‍ക്കുന്ന പതനത്തിന്റെ അടിക്കല്ലുകള് നമുക്ക് കാട്ടിത്തരും.\nഅതിലൊന്ന, ലീഗില് മലാഗയോട് പിണഞ്ഞ രണ്ടു ഗോള് തോല്‍വിയാണ്. മറ്റൊന്ന് ചാമ്പ്യന്‍സ് ലീഗിന്റെ ക്വാര്‍ട്ടറില് ഇറ്റാലിയന് ടീം യുവന്റസിനോടുള്ള തോല്‍വിയും. മലാഗ സ്പാനിഷ് ലീഗിലെ വമ്പന് ടീമൊന്നുമല്ല. ലീഗ് ടേബിളില് പതിനൊന്നാം സ്ഥാനത്താണവര്. മല്‍സരം നടന്നത് മലാഗയുടെ ഹോംഗ്രൗണ്ടില്. ആദ്യ ഇലവനിലെ മുഴുവന് കളിക്കാരും കളത്തിലുണ്ടായിരുന്നു. എന്നിട്ടും തോറ്റു. 2003-ന് ശേഷം ബാഴ്‌സ, മലാഗയുടെ തട്ടകത്തില് തോല്‍ക്കുന്ന ആദ്യമല്‍സരം. കളത്തില് ബാഴ്‌സയുടെ തന്ത്രങ്ങളൊന്നും അവര് വകവച്ചു കൊടുത്തില്ല. തോല്‍വിയോടെ ലീഗ് ടേബിളില് റയലിനെ മറകടക്കാനുള്ള അവസരവും തുലച്ചു. ഒടുവില് ലീഗ് കിരീടം റയലിന് അടിയറവയ്‌ക്കേണ്ടിയും വന്നു\nബാഴ്‌സയെ സംബന്ധിച്ച് സമീപകാലത്തെ വലിയ ദുരന്തങ്ങളിലൊന്നായിരുന്നു ചാമ്പ്യന്‍സ് ലീഗില് യുവന്റസിനോടുള്ള തോല്‍വി. രണ്ടു വര്‍ഷം മുമ്പ് നടന്ന ഫൈനലില് യുവന്റസിനെ 3-1-ന് തോല്‍പ്പിച്ചായിരുന്നു ബാഴ്‌സ കീരീടം നേടിയത്. ഇക്കുറി ക്വാര്‍ട്ടറില് തന്നെ ബാഴ്‌സയെ തോല്‍പ്പിച്ച് അവര് പകരം വീട്ടി. ഇരുപാദങ്ങളിലുമായി 3-0-ത്തിനായിരുന്നു തോല്‍വി. ആദ്യപാദത്തില് തന്നെ മൂന്നുഗോളിന് പിന്നിലായ ബാഴ്‌സയ്ക്ക് രണ്ടാം പാദത്തില് ഒരു ഗോള് പോലും തിരിച്ചടിക്കുവാന് കഴിഞ്ഞതുമില്ല. ബാഴ്‌സയുടെ വര്‍ത്തമാനകാല ദൗര്‍ബല്യങ്ങള് കൃത്യമായി മനസിലാക്കി ടീമിനെ വിന്യസിച്ച യുവന്റ്‌സ് പരിശീലകന് മാസിമിലിയാനോയുടെ സൂക്ഷ്മതയാണ് ബാഴ്‌സലോണയുടെ വഴിതടഞ്ഞത്.\nചാമ്പ്യന്‍സ് ലീഗ് പ്രി-ക്വാര്‍ട്ടറിന്റെ ആദ്യപാദത്തില് പാരിസ് സെന്റ് ജര്‍മനോട് നാലുഗോളിന് പിറികിലായ ബാഴ്‌സ രണ്ടാംപാദത്തില് 6-1-ന് തിരിച്ചുവന്നിരുന്നു. അങ്ങനെയൊരല്‍ഭുതം ബാഴ്‌സയുടെ അന്ധരായ ആരാധകര് ക്വാര്‍ട്ടറിലും പ്രതീക്ഷിച്ചു. പക്ഷേ നടന്നില്ല. റഫറിയുടെ മണ്ടന് തീരുമാനങ്ങളാണ് കളിയേക്കാള് പ്രി-ക്വാര്‍ട്ടറില് ബാഴ്‌സയെ തുണച്ചതെന്ന് പിന്നീട് വിലയിരുത്തപ്പെട്ടു. ആ വിജയത്തില് അവര്‍ക്ക് അഭിമാനിക്കാന് ഒന്നുമില്ലെന്നും.\nടികി-ടാക യുടെ ബാധ്യതകള് കുടഞ്ഞെറിയുവാനുള്ള വെപ്രാളത്തിലാണിപ്പോള് ബാഴ്‌സലോണയും സ്‌പെയിനും. അവര്‍ക്കിതൊരു സംക്രമണകാലമാണെന്നും പറയാം. പഴയതിനെ ഒഴിവാക്കാനും പുതിയതിനെ വരിക്കാനും അല്‍പസമയം കൂടി വേണ്ടിവന്നേക്കും. ഒരു കാര്യം തീര്‍ച്ച. ടികി-ടാക അമ്പൊഴിഞ്ഞ ആവനാഴിയാണിപ്പോള്. അതിനെ തോളില് വെറുതേ ചുമന്ന് ഒരു യുദ്ധവും ഇനി അവര്‍ക്ക് ജയിക്കാനാകില്ല.\nഅറുപതുകളിലും എഴുപതുകളിലും യൂറോപ്പിലെ കുട്ടികള് ഉപയോഗിച്ചിരുന്ന ഒരു കളിപ്പാട്ടത്തിന്റെ സ്പാനിഷ് പേരാണ് ടികി-ടാക. ഇതിന്റെ ശരിയായ ഉച്ഛാരണം ടിക്വി-ടാക എന്നാണ്. ടികി-ടാക എന്നത് അതിന്റെ ഗ്രാമ്യമായ ഉച്ഛാരണവും. ഇംഗ്ലീഷില് ഇതിന് ക്ലാക്കേഴ്‌സ് എന്നാണ് പേര്. ക്ലാങ്കേഴ്‌സ് എന്നൊരു പേരുകൂടിയുണ്ട്. ഇതുണ്ടാക്കുന്ന ശബ്ദവും ശബ്ദം ആവര്‍ത്തിക്കാന് എടുക്കുന്ന സമയവുമാണ് ഇവിടെ പ്രസക്തം. എളുപ്പത്തില് മനസിലാക്കുന്നതിന് ടിക്-ടിക് എന്ന ശബ്ദത്തെ ഓര്‍ത്താല് മതിയാകും. ബോള് പാസുചെയ്യുന്നതിലെ കൃത്യതയും വേഗവുമാണ് ടികി-ടാക എന്നതുകൊണ്ട് പ്രധാനമായും ഉദ്ദേശിക്കുന്നത്. ടിക്-ടിക്കിനെയുള്ള പാസുകള് എന്നുസാരം. ടികി-ടാക എന്ന കളിരീതിയുടെ ജീവനും ഇതാണല്ലോ. മലയാളത്തിലും അതിവേഗ ചലനത്തെ സൂചിപ്പിക്കാന് 'ടിക്കനെ' എന്നൊരു പ്രയോഗമുണ്ട് അതും ഓര്‍ക്കാം.\nസ്പാനിഷ് മാധ്യമപ്രവര്‍ത്തകനും കായിക ലേഖകനും കമന്റേറ്ററുമായിരുന്ന ആന്ദ്രേസ്-മോണ്ടസാണ് ഫുട്‌ബോളില് ടികി-ടാകാ എന്ന പ്രയോഗത്തെ ആദ്യം കൊണ്ടുവരുന്നത്. 2006-ലെ ലോകകപ്പില് സ്പാനിഷ് ടെലിവിഷനായ ലാ-സെക്‌സറ്റയ്ക്കു വേണ്ടി കളിവിവരിക്കുമ്പോഴായിരുന്നു അത്. പഴഞ്ചൊല്ലുകളും നാടന്‍പാട്ടുകളും ഗ്രാമ്യപ്രയോഗങ്ങളും സന്ദര്‍ഭാനുസരണം ഇടകലര്‍ത്തി തകര്‍ത്താടുന്നൊരു രീതിയായിരുന്നു കമന്ററിയില് അദ്ദേഹം അനുവര്‍ത്തിച്ചിരുന്നത്. ഇക്കാര്യത്തില് അന്ദ്രേസിന്റെ ഒരു സ്റ്റാമ്പ് സൈസായിട്ടുവരും നമ്മുടെ ഷൈജുദാമോദരന്. എന്നാല് തന്റെ കളിവിവരണങ്ങളെ ജനകീയമാക്കാന് ബോധപൂര്‍ം ശ്രമിക്കുമ്പോള് തന്നെ കളിയുടെ സൂക്ഷ്മസാങ്കേതികതയിലും ആന്ദ്രേസ് അതീവശ്രദ്ധപുലര്‍ത്തിയിരുന്നു. ഫുട്‌ബോള് കന്ററിയില് പുതിയ മാനങ്ങള് സൃഷ്ടിച്ച ആന്ദ്രേസ് 1956-ല് മാഡ്രിഡിലാണ് ജനിച്ചത്. താന് നാമകരണം ചെയ്ത ടികി-ടാക എന്ന നൂതന കളിരീതിയിലൂടെ സ്‌പെയിന് 2010-ലെ ലോകകപ്പു നേടുന്നത് കാണാനുള്ള ഭാഗ്യം അദ്ദേഹത്തിനുണ്ടായില്ല. 2009-ല് ആന്ദ്രേസിനെ മരണം അപഹരിച്ചു.\nസ്‌പെയിന്റെ പുതിയ കളിരീതിക്ക് ആന്ദ്രേസ് നാമകരണം ചെയ്‌തെങ്കിലും അതിനെ സാങ്കേതികമായി നിര്‍വചിച്ചതും ഉറപ്പിച്ചതും സ്‌പെയിനിന്റെ പഴയ മിഡ്ഫീല്‍ഡറും 1994, 98 ലോകകപ്പുകളില് അവരുടെ പരിശീലകനുമായിരുന്ന സാവിയര് ക്ലമന്റാണ്. 2006-ലെ ലോകകപ്പില് സ്‌പെയിന്-ടുണീഷ്യാ മല്‍സരം ഒരു ടെലിവിഷനുവേണ്ടി വിവരിക്കുമ്പോഴായിരുന്നു അത്. അതോടെ സ്‌പെയിനിന്റെ കളി പറയുന്നവര്‍ക്കും എഴുതുന്നവര്‍ക്കും ടികി-ടാകാ എന്ന പ്രയോഗം ഒഴിവാക്കാനാകാതായി.\nടോട്ടല് ഫുട്‌ബോളും ടികി-ടാകയും\nപഴയ ടോട്ടല് ഫുട്‌ബോളിന്റെ സംസ്‌കരിച്ച രൂപമാണ് ടികി-ടാക. എന്ന കാര്യത്തില് ആര്‍ക്കും തര്‍ക്കമില്ല. അതിനാല് ടികി-ടാക യെ അറിയാന് ആദ്യം ടോട്ടല്‍ഫുട്‌ബോളിനേയും ടോട്ടല് ഫുട്‌ബോളിന് കാരണമായ ഇറ്റലിക്കാരുടെ കാറ്റിനാസിയോ രീതിയേയും കാറ്റനാസിയോയ്ക്ക് കാരണമായ സ്വിറ്റ്‌സര്‍ലണ്ടുകാരുടെ വെറൗ രീതിയേയും അറിയേണ്ടതുണ്ട്.\nഓസ്ട്രിയന് കളിക്കാരനും വിശ്രുത പരിശീലകനുമായിരുന്ന കാള് റാപ്പര് (1905-1996) ആണ് 'വെറൗ' എന്ന കളിരീതിയുടെ ഉപജ്ഞാതാവ്. ഓസ്ട്രിയക്കാരനായിരുന്നെങ്കിലും കളിക്കാരനായും പരിശീലകനായും അദ്ദേഹം സ്വിറ്റ്‌സര്‍ലണ്ടിലായിരുന്നു കൂടുതല് കാലവും. 1932-ല് സെര്‍വെറ്റോ എന്ന സ്വിസ് ക്ലബിന്റെ പരിശീലകനായിരിക്കുമ്പോഴാണ് 'വെറൗ' എന്ന തന്റെ പുതിയ രീതി ആദ്യമായി പ്രയോഗതലത്തില് കൊണ്ടുവരുന്നത്.\nവെറൗ എന്നാല് ഫ്രഞ്ചില് ബോള്‍ട്ട് എന്നാണര്‍ഥം. 'സ്വിസ് ബോള്‍ട്ട്'എന്നൊരു പേരുകൂടി വെറൗനുണ്ട്. ബോള്‍ട്ട് എന്നാല് നമ്മുടെ പുട്ടു തന്നെ. ഗോളിലേക്കുള്ള എല്ലാവഴികളേയും പൂട്ടുക എന്നതാണ് ഇതിലെ മുഖ്യ തന്ത്രം. ഏതെങ്കിലും ഒരു കളിക്കാരന്റെ പ്രതിഭയെ ആശ്രയിക്കുന്നതിനു പകരം വിജയത്തിനായി ടീം ഒന്നാകെ അധ്വാനിക്കുക. അക്കാലത്ത് ഇന്നത്തെപ്പോലെ കളിക്കാര് മുഴുവന് പ്രൊഫഷണല് ആയിരുന്നില്ല. പ്രതിഭയും കളിപരിചയവും കുറഞ്ഞ അമച്വര് കളിക്കാരേയും ആശ്രയിക്കേണ്ടതുണ്ടായിരുന്നു. ഈ രീതി ആവിഷ്‌കരിക്കുമ്പോള് റാപ്പര് അവരേയും മനസില് കണ്ടു.\n2-3-5 എന്ന ഫോര്‍മേഷനായിരുന്നു അക്കാലത്ത് ടീമുകള് പൊതുവേ സ്വീകരിച്ചിരുന്നത്. പിരമിഡ് എന്നും ക്ലാസിക് എന്നും ഈ രീതിയ്ക്ക് വിശേഷണമുണ്ട്. 1880 മുതല് 1930-വരെ ലോകത്തിലെ മുന്തിയ ടീമുകളെല്ലാം പിന്തുടര്‍ന്നിരുന്നതും ഈ രീതിയായിരുന്നു. ഉറൂഗ്വ 1924, 28 വര്‍ഷങ്ങളിലെ ഒളിമ്പിക്‌സ് സ്വര്‍ണവും 1930-ലെ ലോകകപ്പും നേടിയത് ഈ രീതിയെ അവംബിച്ചായിരുന്നു. ആക്രമണം ശക്തമാകുമെങ്കിലും പ്രതിരോധം ദുര്‍ബലമാകുമെന്നതായിരുന്നു ഇതിന്റെ പ്രധാന പോരായ്മ. ഇതിനെയാണ് റാപ്പര് പൊളിച്ചെഴുതിയത്. പ്രതിരോധത്തില് നാലുപേരെ ആദ്ദേഹം വിന്യസിച്ചു. ഇതിലൊരാളുടെ സ്ഥാനം ഗോള് കീപ്പര്‍ക്ക് തൊട്ടുമുന്നിലാക്കി. ഈ പ്രതിരോധക്കാരന്‍് 'വെറോയിലീയര്' എന്ന് വിശേഷിപ്പിക്കപ്പെട്ടു. നടുവില് രണ്ടു വിംഗുകളിലേക്കുമായി ഒരു മിഡ്ഫീല്‍ഡറെ ചുമതലപ്പെടുത്തി. മറ്റു മിഡ്ഫീല്‍ഡറന്മാരേയും പ്രതിരോതാത്മകമായി കളിക്കാന് നിയോഗിച്ചു. 'മാന് ടു മാന്' മാര്‍ക്കിംഗിലായിരുന്നു ഈ രീതിയുടെ പ്രധാന ഊന്നല്. അതിന് എറ്റവും അനുയോജ്യമായിരുന്നു റാപ്പറുടെ വിന്യാസ രീതിയും. ചുരുക്കത്തില് പഴുതടച്ച കടും പ്രതിരോധമായിരുന്നു വെറൗവുവിന്റെ ജീവന്.\nറാപ്പറുടെ വെറൗ പ്രശംസയും ഒപ്പം വിമര്‍ശനവും ഏറ്റുവാങ്ങി. പക്ഷേ മരിക്കുന്നതുവരെ തന്റെ കളിരീതിയെ താത്വികമായും പ്രായോഗികമായും അദ്ദേഹം വിശദീകരിച്ചില്ല. ന്യായീകരിച്ചുമില്ല. എന്നാല് ഈ രീതി ഉപയോഗിച്ചാണ് സ്വിസ് ഫുട്‌ബോളിനെ അദ്ദേഹം ലോകത്തിന്റെ ശ്രദ്ധയിലേക്ക് കൊണ്ടുവന്നത് എന്ന കാര്യം വിമര്‍ശകരും സമ്മതിച്ചു.\nഅര്‍ദ്ധഫോര്‍വേഡായിരുന്ന റാപ്പര് കളിക്കാരനെന്ന നിലയില് അത്ര പ്രശസ്തനായിരുന്നില്ല. സ്വന്തം നാടായ ഓസ്ട്രിയക്കുവേണ്ടി രണ്ടു മല്‍സരങ്ങളേ കളിച്ചിട്ടുള്ളു. കളിക്കാരനായി ആകെ ഏഴുവര്‍ഷം മാത്രം. എന്നാല് പരിശീലകന് എന്ന നിലയില് അദ്വിതീയനായിരുന്നു. 1937 മുതല് 38 വരേയും 42 മുതല് 49 വരേയും 53 മുതല് 54 വരേയും 60 മുതല് 83 വരേയും അദ്ദേഹം സ്വിസ് ദേശീയ ടീമിന്റെ പരിശീലകനായിരുന്നു. റാപ്പര് പരിശീലകനായിരിക്കുമ്പോള് സ്വിറ്റ്‌സര്‍ലണ്ട് മൂന്നുതവണ ലോകകപ്പ് യോഗ്യത നേടി. 1938, 54, 62-വര്‍ഷങ്ങളില്. 1938-ലെ ലോകകപ്പില് സ്വിറ്റ്‌സര്‍ലണ്ടിനോട് 4-2-ന് തോറ്റായിരുന്നു ജര്‍മനി പുറത്തു പോയത്. റാപ്പറുടെ പുതിയ രീതിയിയായിരുന്നു ഈ വിജയത്തിന് കാരണം. 77 മല്‍സരങ്ങള്‍ക്ക് സ്വിസ് ടീമിനെ ഒരുക്കിയ റാപ്പര് 29 വിജയങ്ങള് നേടി. ഇപ്പോഴും ഇതൊരു റെക്കാഡാണ്.\nസ്വിറ്റ്‌സര്‍ലണ്ടിലെ നാല് പ്രശസ്ത ക്ലബ്ബുകളേയും അദ്ദേഹം പരിശീലിപ്പിച്ചു. ഇതില് സെര്‍വേറ്റ എന്ന ക്ലബ്ബിനെ മൂന്നു തവണയും ഗ്രാസ്‌ഹോപ്പര് ക്ലബ്ബിനെ അഞ്ചുതവണയും ലീഗു ചാമ്പ്യന്മാരുമാക്കി. ഇതേ ടീമിന് ഏഴുതവണ സ്വിസ് കപ്പും നേടിക്കൊടുത്തു. ലോകത്തിലെ ഏറ്റവും മികച്ച അഞ്ചുപരിശീലകരില് ഒരാളായിട്ടാണ് റാപ്പര് ഇപ്പോഴും പരിഗണിക്കപ്പെടുന്നത്. റാപ്പുറുടെ വെറൗ സിസ്റ്റം സ്വിസ് ഫുട്‌ബോളിനെ മാത്രമല്ല യൂറോപ്യന് ഫുട്‌ബോളിനെയാകേ സ്വാധീനിച്ചു. വലിയ ചര്‍ച്ചകള്‍ക്കും സംവാദങ്ങള്‍ക്കും വെറൗ വഴിവച്ചു. പല ക്ലബ്ബുകളും അതിനെ അപ്പാടേ സ്വീകരിച്ചു. ചെറിയ ചില വ്യത്യാസങ്ങളോടെ മറ്റു ചിലരാജ്യങ്ങളും ക്ലബ്ബുകളും വെറൗവിനെ വരവേറ്റു. ഇറ്റലിയായിരുന്നു മുന്നില്. അവര് വെറൗവിന്റെ അടിസ്ഥാന ദൗര്‍ബല്യങ്ങള് തിരുത്തി. കൂടുതല് ശക്തമാക്കി. അങ്ങനെ വെറൗ ഇറ്റലിയില് 'കാറ്റിനാസിയോ' രീതിയായി പുനര്‍ജനിച്ചു.\nവെറൗ രീതിയുടെ വലിയ ദൗര്‍ബല്യം അറ്റാക്കിംഗിലുള്ള ആലസ്യമായിരുന്നു. അതിനുള്ള മാര്‍ഗങ്ങള് വെറൗവുവില് തന്നെ ഉണ്ടായിരുന്നെങ്കിലും ഫലപ്രദമായിരുന്നില്ല. കാറ്റിനാസിയോ ആകട്ടെ വെറൗവിന്റെ പ്രതിരോധ രീതികള് അങ്ങനെതന്നെ പകര്‍ത്തുകയും ആ പ്രതിരോധ സംവിധാനം ഉപയോഗിച്ചു തന്നെ പ്രത്യാക്രമണങ്ങള്‍ക്ക് (കൗണ്ടര് അറ്റാക്കിംഗ്) പഴുതുണ്ടാക്കുകയും ചെയ്തു. വെറൗ കാറ്റിനാസിയോയായി മാറിയപ്പോള് സംഭവിച്ച പ്രധാന വ്യത്യാസവും ഇതായിയിരുന്നു.\nകാറ്റനാസിയോ എന്നാല് ഇറ്റാലിയന് ഭാഷയിലും ഡോര്‍ബോള്‍ട്ട് എന്നാണര്‍ഥം. ചെയിന് എന്നൊരു പര്യായവും കൂടി അതിനുണ്ട്.\nനീറോ റോക്കോ (1912-1978) എന്ന പരിശീലകനാണ് ആദ്യമായി കാറ്റിനാസിയോ രീതി ഇറ്റാലയിന് ഫുട്‌ബോള് ഉദ്ഘാടനം ചെയ്യുന്നത്. അദ്ദേഹം ഹംഗറിക്കാരനായിരുന്നെങ്കിലും ഇറ്റലിയിലായിരുന്നു സ്ഥിരതാമസം. അക്കാലത്ത് ഇറ്റാലിയന് ലീഗിലെ ഒന്നാം ഡിവഷനില് കളിച്ചിരുന്ന ട്രിസ്റ്റീനയ്ക്കു വേണ്ടി 1930 മുതല് 37 വരേയും നാപ്പോളിക്കുവേണ്ടി 37 മുതല് 40 വരേയും പഡോവയ്ക്കുവേണ്ടി 40 മുതല് 42 വരേയും അദ്ദേഹം കളിച്ചു. 11 സീസണുകളിലായി 287 മല്‍സരങ്ങള്. 69 ഗോളും നേടി. അക്കാലത്തെ മികച്ച മിഡ്ഫീല്‍ഡര്‍മാരില് ഒരാളായിട്ടാണ് റോക്കോ പരിഗണിക്കപ്പെടുന്നത്. മറുനാട്ടുകാരനായിരുന്നെങ്കിലും ഒരു തവണ ഇറ്റാലിയുടെ ദേശീയ ടീമിലും കളിച്ചു. കളിയില് നിന്നു വിരമിച്ച ശേഷം പരിശീലകനായി.\n1947-ല് ട്രിസ്റ്റീനയുടെ പരിശീലകനായിരിക്കുമ്പോഴാണ് റോക്കോ കാറ്റിനാസിയോ രീതി ആദ്യമായി പരീക്ഷിക്കുന്നത്. 1-3-3-3, 1-4-4-1, 1-4-3-2- ഇതായിരുന്നു റോക്കോയുടെ ടീം ഫോര്‍മേഷന്. ഈ രീതിയില് കളിച്ചു മുന്നേറിയ ട്രിസ്റ്റീന ഇറ്റാലിയന് സീരി എയില് രണ്ടാം സ്ഥാനത്തു വന്നു. ഇതോടെ റോക്കോയുടെ പുതിയ രീതി ഇറ്റലിയില് വലിയ ചര്‍ച്ചാവിഷയമായി.\nവെറൗനെപ്പോലെ അത്യന്തം പ്രതിരോധാത്മകമായിരുന്നു റോക്കയുടെ രീതിയും. ആദ്യ ഫോര്‍മേഷനില് നാലും മറ്റു രണ്ടു ഫോര്‍മേഷനുകളില് അഞ്ചുവീതവും പ്രതിരോധക്കാരുണ്ട്. അതിനു പുറമേ മധ്യനിരക്കാര്‍ക്കും പ്രതിരോധത്തില് സാധാരണയില് കവിഞ്ഞ ചുമതലയുണ്ടാകും. ഈ മൂന്നു ഫോര്‍മേഷനിലും രണ്ടു നിരയായിട്ടാണ് പ്രതിരോധക്കാര വിന്യസിക്കുന്നത്. ആദ്യ നിരയില് ഒരാളും രണ്ടാം നിരയില് മൂന്നോ നാലോപേരും. ആദ്യ നിരയിലുള്ള ഒറ്റ പ്രതിരോധക്കാരന്റെ സ്ഥാനം ഗോള്‍കീപ്പര്‍ക്ക് തൊട്ടുമുന്നിലായിരിക്കും. ഈ കളിക്കാരനെ 'ലിബറോ' എന്നാണ് വിശേഷിക്കുന്നത്. ലിബറോ എന്നാല് ഇറ്റാലിയന് ഭാഷയില് സ്വതന്ത്രന് എന്നര്‍ഥം. പ്രതിരോധത്തിലെ സ്വതന്ത്രചുമതലക്കാരന് എന്നുസാരം. സ്വീപ്പര് എന്നൊരു പേരും കൂടിയുണ്ട് ഇയാള്‍ക്ക്. സ്വീപ്പര് എന്നാല് നമ്മുടെ തൂപ്പുകാരന് തന്നെ. ഗോളിനുള്ള അവസാനസാധ്യതയും തൂത്തുകളയുന്നവന് എന്നര്‍ഥം.\nകാറ്റിനാസിയോയില് പ്രതിരോധത്തിന്റെ ചുമതല ടീമിന് ഒന്നാകെ ഉണ്ടെങ്കിലും രണ്ടാം നിരയിലുള്ള പ്രതിരോധക്കാരിലാണ് അത് പ്രധാനായും ഊന്നുന്നത്. ഈ നിരയെ വേണ്ടപ്പോള് സഹായിക്കുകയും ലൂസ് ബോളുകള് വീണ്ടെടുക്കുകയുമാണ് ഒന്നാം നിരയിലുള്ള ലിബറോയുടെ പ്രധാന ചുമതലകള്. ഒപ്പം രണ്ടാം നിര പ്രതിരോധത്തെ മറികടന്നു വരുന്ന മുന്നേറ്റ നിരക്കാരെ നിര്‍വീര്യമാക്കുക എന്നൊരു ചുമതല കൂടിയുണ്ട്. ചുരുക്കത്തില് ഗോള്‍കീപ്പര്‍ക്ക് മുന്നില് ഗോള് തടയുവാനുള്ള അവസാന മതിലെന്ന് ലിബറോയെ വിശേഷിപ്പിക്കാം. മികച്ച സ്‌കില്ലും ശാരീരികശേഷിയും സൂക്ഷ്മമായ റിഫ്‌ളക്‌സും (പ്രതികരണം) ഉള്ള കളിക്കാരയൊണ് റോക്കോ സ്വതന്ത്രമായി ചലിക്കുന്ന ലിബറോയുടെ സ്ഥാനത്ത് കൊണ്ടുവന്നത്. വെറൗനെപ്പോലെ മാന് ടുമാന് മാര്‍ക്കിംഗും കാറ്റിനാസിയോയുടെ പ്രതിരോധ ശക്തി വര്‍ധിപ്പിച്ചു.\nപ്രതിരോധം കഠിനമാക്കുമ്പോള് തന്നെ ആക്രമണത്തിലും റോക്കോ ശ്രദ്ധപുലര്‍ത്തിയിരുന്നു. മൗലികമായി കാറ്റിനാസിയോയെ വെറൗവുവില് നിന്ന് വ്യത്യസ്തമാക്കുന്നതും ഇതാണ്. യുദ്ധശാസ്ത്രത്തിലെ 'കൗണ്ടര് അറ്റാക്ക് ' എന്ന സങ്കേതം ( ടെക്‌നിക് ) ഫുട്‌ബോളിലേക്ക് കടന്നു വരുന്നതും ഇക്കാലത്താണ്. ബി.സി അഞ്ചാം നൂറ്റാണ്ടില് ചൈനയില് ജീവിച്ചിരുന്ന തത്വചിന്തകനും മിലിറ്ററി ജനറലുമായിരുന്ന 'സണ് ട്‌സു' രചിച്ച 'ആര്‍ട്ട് ഓഫ് വാര്' എന്ന കൃതിയിലാണ് കൗണ്ടര് അറ്റാക്ക് എന്ന പദസമുച്ചയം ആദ്യമായി വിശദീകരിക്കപ്പെടുന്നത്. യുദ്ധസങ്കേതങ്ങളില് മാത്രമല്ല ബിസിനസ്, തത്വചിന്ത എന്നീ മേഖലകളില് ഇപ്പോഴും സജീവ ചര്‍ച്ചാവിഷയമായിട്ടുള്ള ഈ ക്ലാസിക്ക് കൃതി ഫുട്‌ബോള് സങ്കേങ്ങളേയും കാര്യമായി സ്വാധീനിച്ചിട്ടുണ്ട്. അത് കൗണ്ടര് അറ്റാക്ക് എന്ന ഒറ്റക്കാര്യത്തില് മാത്രം ഒതുങ്ങുന്നതുമല്ല. അതിവിടെ അപ്രസക്തമായതിനാല് ഒഴിവാക്കുന്നു.\nകളി തീര്‍ത്തും പ്രതിരോധാത്മകമാകുമ്പോള് എതിര് ടീമിലെ കളിക്കാര് പരിധിവിട്ട് ഇറങ്ങിവരാന് പ്രലോഭിപ്പിക്കപ്പെടും. ഈ സന്ദര്‍ഭത്തെ കൗണ്ടര് അറ്റാക്കിംഗിനായി ഉപയോഗിക്കുക എന്നതായിരുന്നു കാറ്റിനാസിയോയുടെ തത്വം. പ്രതിരോധനിരയില് നിന്നുള്ള ലോംഗ് പാസിലൂടെയാണ് ഇതുസാധിക്കുക. ചുരുക്കത്തില് ആഴത്തിലുള്ള പ്രതിരോധവും അപ്രതീക്ഷിതമായ പ്രത്യാക്രമണവും (കൗണ്ടര് അറ്റാക്ക് ) ഇതായിരിരുന്നു കാറ്റിനാസിയോയുടെ ആക്രമണ തന്ത്രം. 'ആര്‍ട്ട് ഓഫ് വാര്' ലെ പ്രത്യാക്രമണ രീതിയും ഇതുതന്നെ. ആദ്യകാലത്ത് ഇതുനന്നായി വിജയം കാണുകയും ചെയ്തു.\nനീറോറോക്കോ, പഡോവ എന്ന ക്ലബ്ബിന്റെ (പഡോവയിപ്പോള് ഇറ്റാലിയന് സീരി ഡി യിലേക്ക് താണുപോയിരിക്കുന്നു) പരിശീലകനായിരിക്കുമ്പോള് കാറ്റിനാസിയോയുടെ തന്ത്രങ്ങള് ഉപയോഗിച്ച് ടീമിനെ സീരി എ യില് മൂന്നാം സ്ഥാനത്ത് എത്തിച്ചു. അക്കാലത്ത് ഒരു ടീമെന്ന നിലയില് വളരെയേറെ പരിമിതകള് ഉണ്ടായിരുന്നു പഡോവയ്ക്ക്. മികച്ച കളിക്കാരോ അവരെ ടീമിലെത്തിക്കുവാനുള്ള പണമോ അവര്‍ക്കുണ്ടായിരുന്നില്ല. പരിമിതമായ വിഭവങ്ങള് വെച്ചു കൊണ്ടായിരുന്നു റോക്കോയുടെ ഈ മാജിക്ക് 1957-58 സീസണിലായിരുന്നു ഇത്. ഇറ്റാലിയന് ഫുട്‌ബോളിനേയും ക്ലബ്ബുകളേയും അതാകെ ഞെട്ടിച്ചു. അതോടെ ഇറ്റലിയിലെ മാത്രമല്ല യൂറോപ്പിലെ മറ്റു ക്ലബ്ബുകളുടേയും ശ്രദ്ധ കാറ്റിനാസിയോയില് പതിഞ്ഞു.\n1961-ല് റോക്കോ എ.സി.മിലാന്റെ പരിശീലകനായതോടെ കാറ്റിനാസിയോ കൊടുങ്കാറ്റായി. കാറ്റിനാസിയന് തന്ത്രങ്ങളുമായി കളത്തിലിറങ്ങിയ എ.സി.മിലാന് 61, 67 സീസണുകളില് സീരി എ കിരീടവും 71, 73, 77 സീസണുകളില് ഇറ്റാലിയന് കപ്പും 62, 69 കളിലെ യൂറോപ്യന് കപ്പും 67, 72 സീസണുകളിലെ യുവേഫാ കപ്പ് വിന്നേഴ്‌സ് കപ്പും 69-ലെ ഇന്റര് കോണ്ടിനന്റല് കപ്പും നേടി. കാറ്റിനാസിയോയുടെ സംഹാര ശക്തി ഇതോടെ ഫുട്‌ബോള് ലോകം അംഗീകരിച്ചു.\n1960-കളുടെ തുടക്കത്തില് തന്നെ കാറ്റിനാസിയോയുടെ പരിഷ്‌കരിച്ചൊരു പതിപ്പുമായി ഹെലേനാ ഹെരാരേ (1910-1997) എന്ന അര്‍ജ്ജന്റീനിയന് പരിശീലകന് രംഗത്തുവന്നു. 1932 മുതല് ഹെലേനോ ഡിഫന്ററായി കളിക്കളത്തിലുണ്ടായിരുന്നെങ്കിലും വേണ്ടത്ര ശോഭിക്കാന് കഴിഞ്ഞിരുന്നില്ല. എന്നാല് പരിശീനകനായതോടെ അദ്ദേഹം സൂപ്പര്‍സ്റ്റാറാവുകയും ചെയ്തു. അര്‍ജ്ജന്റീനയിലാണ് ജനിച്ചതെങ്കിലും ചെറുപ്പത്തില് തന്നെ ഫ്രാന്‍സിലേക്ക കുടിയേറിയ ഹെലേനോ അവിടെയാണ് കളിക്കാരനായി കൂടുതല് കാലം ചെലവഴിച്ചത്. തുടര്‍ന്ന് പരിശീലന രംഗത്തെത്തി. സ്പാനിഷ് ക്ലബ്ബുകളായ റയല്‍വല്ലാഡോയില്‍ഡ് (1944-45) അറ്റ്‌ലറ്റിക്കോമാഡ്രിഡ് (1949-52) ബാഴ്‌സലോണ (1958-60) എന്നീ ടീമുകളെ പരിശീലിപ്പിച്ച ശേഷമാണ് ഇറ്റലിയില് എത്തുന്നത്. അത്‌ലറ്റിക്കോ മാഡ്രിഡിനും ബാഴ്‌സലോണയ്ക്കും രണ്ടുതവണവീതം ലീഗ് കിരീടം നേടിക്കൊടുത്ത ഹെലേനോ ഇറ്റലിയില് ഇന്റര്‍മിലാന്റെ പരിശീലകനായി 1960-ല് ചുമതലയേറ്റു. എട്ടുവര്‍ഷം അവിടെ തുടര്‍ന്നു. ഈ ഘട്ടത്തിലാണ് കാറ്റിനാസിയോയെ മികച്ചൊരായുധമായി അദ്ദേഹം പ്രയോഗിക്കുന്നത്.\nമാന് ടു മാന് മാര്‍ക്കിംഗിലെ കറകളഞ്ഞ കാര്‍ക്കശ്യവും അലിവില്ലാത്ത ടാക്ലിംഗും ഫുള്‍ബാക്കുകളുടെ ഓവര്‍ലാപ്പിംഗും അപ്രതീക്ഷിതമായ പ്രത്യാക്രമണങ്ങളുടെ കണിശതയുമായിരുന്നു ഹെലോനോയുടെ രീതികള്. കാറ്റനാസിയയില് പുതിയതായി ഒന്നും കൂട്ടിച്ചേര്‍ത്തില്ലെങ്കിലും ഉള്ളതിനെ ഏറ്റവും സൂക്ഷ്മമായി അദ്ദേഹം പ്രയോജനപ്പെടുത്തി. അതിന് ഏറ്റവും അനുയോജ്യരായ കളിക്കാരേയും കണ്ടെത്തി. അങ്ങനെ ഹെലേനോയുടെ കയ്യില് കാറ്റിനാസിയോ ഒരു പടച്ചട്ടപോലെ കാര്‍ക്കശ്യമാര്‍ന്നതായി.\nഈ രീതി കണിശമായി പിന്തുടര്‍ന്ന ഇന്റര് മിലാന് അവരുടെ ചരിത്രത്തിലെ ഏറ്റവും വലിയ നേട്ടങ്ങള്‍ക്കും ഉടമകളായി. 1963, 65, 66 സീസണുകളില് ഇറ്റാലിയന് ലീഗ് കിരീടങ്ങളും 64, 65 വര്‍ഷങ്ങളിലെ യൂറോപ്യന് കപ്പും ഇതേസീസണുകളിലെ ഇന്റര് കോണ്ടിനന്റല് കപ്പും അവര് നേടി. കാറ്റിനാസിയോയുടെ കരുത്തില് എ.സി.മിലാനും ഇന്റര് മിലാനും നടത്തിയ എതിരറ്റ പടയോട്ടങ്ങള് യൂറോപ്പിലെ മറ്റുരാജ്യങ്ങളുടേയും ക്ലബ്ബുകളുടേയും ഉറക്കം കെടുത്തി. പലരും അതിന് ബദല് മാര്‍ഗങ്ങള് ആരായാന് ആരംഭിക്കുകയും ചെയ്തു.\nകാറ്റിനാസിയോക്ക് എന്തെല്ലാം ഗുണങ്ങളുണ്ടെന്ന് അവകാശപ്പെട്ടാലും കയ്യാങ്കളിയോളമെത്തുന്ന അതിന്റെ മാരകമായ ടാക്ലിംഗും മാന് ടു മാന് മാര്‍ക്കിംഗിലെ കാര്‍ക്കശ്യവും ഫുട്‌ബോള് കളങ്ങളെ രക്തപങ്കിലമാക്കിയിരുന്നു. കളിക്കാരുടെ വ്യക്തിപരമായ മികവുകള്‍ക്കപ്പുറത്ത് അവരുടെ മസില് പവര് പ്രധാന്യം നേടി. പ്രതിരോധം അതിന്റെ പാരമ്യതയില് എത്തിയതോടെ ആക്രമണം നാമമാത്രമായി. ഗോളുകള് അപൂര്‍വ സംഭവങ്ങളുമായി. കാണികളില് ഇത് വൈരസ്യം സൃഷ്ടിച്ചു തുടങ്ങി. കളിക്കാരുടെ പരിക്കുകളും അവരുടെ കായികമായ ഏറ്റമുട്ടലും ഫെയര്‍പ്ലേ എന്ന കാല്‍പ്പന്തിന്റെ പ്രഥമ ലക്ഷ്യത്തെ കടപുഴക്കി. കാറ്റിനാസിയോ തീവ്രമായ വിമര്‍ശനങ്ങള്‍ക്ക് വിധേയമായി. ഇതില് നിന്നൊരു മോചനം ഫുട്‌ബോള് ലോകമാകെ ആഗ്രഹിച്ചു തുടങ്ങി.\nഅങ്ങനെയാണ് കാറ്റിനാസിയോക്ക് ബദലായി എഴുപതുകളുടെ തുടക്കത്തില് ടോട്ടല് ഫുട്‌ബോള് രംഗപ്രവേശം ചെയ്യുന്നത്. അതോടെ 1950-മുതല് 70-വരെ രണ്ടു പതിറ്റാണ്ടുകാലം അധീശത്വം പുലര്‍ത്തിയ കാറ്റിനാസിയോ കരിന്തിരി കത്തി. ഫുട്‌ബോളില് പ്രതിരോധത്തിന്റെ പ്രാധാന്യത്തെ ഉറപ്പിച്ചു എന്നതാണ് കാറ്റിനാസിയോ രീതിയുടെ ഏറ്റവും വലിയ സംഭാവന. അതോടൊപ്പം ഒരു പറ്റം ലോകോത്തര പ്രതിരോധക്കാരേയും അത് സൃഷ്ടിച്ചു. ഗസപ്പിഫേവല്ലി, ക്രിസ്റ്റ്യന്‍പനൂച്ചി, മൗറോ ടസോട്ട, സീസര് മല്‍ഡീനി മകന് പാവ്‌ലോ മല്‍ഡീനി, ജിയോവാനി ടപ്പട്ടോണി, ആലക്‌സാഡ്രോ കോസ്റ്റക്യൂട്ട, ഫ്രാങ്കോബരേസി, ജിയോലുക്കാ സംമ്പ്രോട്ട (ഇദ്ദേഹം കഴിഞ്ഞ സീസണിലെ ഇന്ത്യന് സൂപ്പര് ലീഗില് ഡല്‍ഹിയുടെ പരിശീലകനായിരുന്നു) എന്നിവര്. ഇവര് ഇറ്റലിക്കാരാണെങ്കിലും അവിടെ മാത്രം ഒതുങ്ങുന്നതായിരുന്നില്ല ഈ പ്രവണത. ഇവരോട് തുലനം ചെയ്യാവുന്നവര് മറ്റ് രാജ്യങ്ങളിലുമുണ്ടായി.\n1970-കളിലാണ് സര്‍വ സന്നാഹങ്ങളുമായി ടോട്ടല് ഫുട്‌ബോള് രംഗപ്രവേശം ചെയ്യുന്നത്. എന്നാല് അതിനുമുമ്പുതന്നെ ലോകഫുട്‌ബോളില് അതിന്റെ പെരുമ്പറ കേട്ടിരുന്നു. ഹോളണ്ടുകാരനായ ജാക്ക് റെയിനോള്‍ഡ് (1881-1962) ആണ് ടോട്ടല് ഫുട്‌ബോളിന്റെ യഥാര്‍ഥ ഉപജ്ഞാതാവ്. കളിക്കളത്തില് വിംഗര് ആയിരുന്ന റെയ്‌നോള്‍ഡ് 1915-മുതല് 25 വരേയും 28 മുതല് 40 വരേയും 45 മുതല് 47 വരേയും ഹോളണ്ട് ടീമായ അജാക്‌സിന്റെ പരിശീലകനായിരുന്നു. 1912-ല് ജര്‍മന് ദേശീയ ടീമിനേയും 1919-ല് ഹോളണ്ട് ടീമിനേയും പരിശീലിപ്പിച്ചിട്ടുണ്ട്. അജാക്‌സിലായിരിക്കുമ്പോഴാണ് തന്റെ പുതിയ രീതി പരീക്ഷിക്കുന്നത്. അതിന് ഫലമുണ്ടായി. 1918, 19, 31, 32, 34, 37, 39, 47 സീസണുകളില് അജാക്‌സിനായിരുന്നു ലീഗ് കിരീടങ്ങള്.\nയോഹാന് ക്രൈഫ് മാറ്റം വരുത്തിയ ടോട്ടല് ഫുട്‌ബോളിലെ നീക്കങ്ങളുടെ രേഖാചിത്രം\n1950-കളില് ഹംഗറിയുടെ പരിശീലകനായിരുന്ന ഗുസ്താവ് സെബസ് (1906-1986) ടോട്ടല് ഫുട്‌ബോളിനെ കൂടുതല് കരുത്തുള്ളതാക്കി. 1947 മുതല് 57 വരെ സെബസ് ഹംഗറി ദേശീയ ടീമിന്റെ പരിശീലകനായിരുന്നു. അക്കാലത്തെ ഹംഗറി ടീം ഇപ്പോഴും ഫുട്‌ബോള് വൃത്തങ്ങളില് ചൂടുള്ള ചര്‍ച്ചാവിഷയമാണ്. ടോട്ടല് ഫുട്‌ബോള് അവര്‍ക്ക് 22 തുടര് വിജയങ്ങള് സമ്മാനിച്ചു. 1952-ലെ ഹെല്‍സിങ്കി ഒളിമ്പിക്‌സില് സ്വര്‍ണവും 1953-ലെ സെന്‍ട്രല് യൂറോപ്യന് കിരീടവും അവര്‍ക്കായിരുന്നു. ഒളിമ്പിക്‌സില് ആറു മല്‍സരങ്ങളില് നിന്നായി 20 ഗോളുകള് നേടിയ ഹംഗറി മടക്കിവാങ്ങിയത് രണ്ടു ഗോളുകള് മാത്രം. സെമിയില് സ്വീഡനെ ആറുഗോളിനും ഫൈനലില് യുഗോസ്ലാവിയയെ രണ്ടുഗോളിനും തോല്‍പ്പിച്ചായിരുന്നു സ്വര്‍ണം നേടിയത്. 1954-ലെ ലോകകപ്പില് രണ്ടാം സ്ഥാനം നേടാനും സെബസിന്റെ ടോട്ടല് ഫുട്‌ബോള് അവരെ സഹായിച്ചു. അക്കാലത്ത് രണ്ട് സൗഹൃദമല്‍സരങ്ങളില് അവര് ഇംഗ്ലിണ്ടിനെ തോല്‍പ്പിച്ചു. 1953-ല് 6-3-നും 54-ല് 7-1-നും. ലോകഫുട്‌ബോളിലെ എക്കാലത്തേയും വലിയ താരങ്ങളായ ഫ്രന്‍സ്പുഷ്‌കാസ്, സ്ലോട്ടന്‍കാസിബോള്, ഗുട്ടമാന്, മാര്‍ട്ടിന് ബുക്കോവി എന്നിവരായിരുന്നു അക്കാലത്തെ ഹംഗേറിയന് ടീമിലുണ്ടായിരുന്നത്. സെബസിന്റെ കാലമായിരുന്നു ഹംഗേറിയന് ഫുട്‌ബോളിന്റെ സുവര്‍ണകാലവും.\nഓസ്ട്രിയക്കാരനായിരുന്ന സെബസ് കളിക്കാരനും പരിശീലകനും എന്നതിലുപരി ഒരു ട്രേഡ് യൂണിയന് പ്രവര്‍ത്തകനുമായിരുന്നു. ഹംഗറിയിലെ ബുഡാപെസ്റ്റലും പിന്നീട് പാരീസിലും തൊഴിലാളികളെ സംഘടിപ്പിക്കുന്നതില് അദ്ദേഹം വ്യാപൃതനുമായിരുന്നു. അതുകൊണ്ടായിരിക്കണം തന്റെ രാഷ്ട്രീയ ചിന്തകളേയും ഫുട്‌ബോളുമായി കൂട്ടിയിണക്കിയത്. താന് പരിഷ്‌കരിച്ച് ഉപയോഗിച്ച കളിരീതിയെ അദ്ദേഹം വിശേഷിപ്പിച്ചത് 'സോഷ്യലിസ്റ്റ് ഫുട്‌ബോള്' എന്നായിരുന്നു. കളിക്കളത്തില് എല്ലാ കളിക്കാര്‍ക്കും തുല്യപ്രാധാന്യവും തുല്യ ചുമതലയും അദ്ദേഹം നല്‍കി. കളിക്കാരനായിരിക്കുമ്പോള് തന്നെ ഫ്രാന്‍സിലെ ബിലാന് കോര്‍ട്ടില് 'റിനോ' (Renault) എന്ന പ്രസിദ്ധവാഹന നിര്‍മാണ കമ്പനിയിലെ ഫിറ്ററുമായിരുന്നു. ഈ കമ്പനിയുടെ ടീമിന് വേണ്ടിയായിരുന്നു അദ്ദേഹം കളിച്ചു തുടങ്ങിയതും. മരിക്കുന്നതുവരെ പരിശീലന രംഗത്ത് സെബസ് സജീവമായിരുന്നു. 1930-കളിലെ ഓസ്ട്രിയന് ടീമും ടോട്ടല് ഫുട്‌ബോളിന്റെ സാധ്യതകള് ഉപയോഗിച്ചിരുന്നു. ഒരു പക്ഷേ ഇൗ രീതി ആദ്യമായി ഒരു ദേശീയ ടീമില് പ്രയോഗിക്കുന്നതും അവരായിരിക്കാം. എന്തായാലും അക്കാലത്തെ വണ്ടര് ടീമുകളിലൊന്നായിട്ടാണ് ഓസ്ട്രയന് ടീമിനെ ഫുട്‌ബോള് ചരിത്രം രേഖപ്പെടുത്തുന്നത്.\nഇങ്ങനെയൊരു പൂര്‍വചരിത്രം ടോട്ടല്‍ഫുട്‌ബോളിനുണ്ടെങ്കിലും റിനസ് മൈക്കിള് (1928-2005) എന്ന പരിശീലകന്റെ കയ്യിലാണ് അതൊരു മാരകായുധമായി മാറുന്നത്. അതിനാല് ടോട്ടല് ഫുട്‌ബോളിനെക്കുറിച്ചുള്ള എതു ചര്‍ച്ചയും റിനസില് കേന്ദ്രീകരിക്കുന്നു. ഹോളണ്ടിലെ ഒരു സാധാരണ കായിക അധ്യാപകനായിരുന്നു റിനസ് മൈക്കിള്. ഒപ്പം ഫുട്‌ബോളറുമായിരുന്നു. ജിംനാസ്റ്റിക്‌സിലായിരുന്നു അദ്ദേഹം കുട്ടികള്‍ക്ക് പരിശീലനം നല്‍കിയിരുന്നത്. കളിക്കളത്തില് സ്‌ട്രൈക്കറായിരുന്ന റിനസ് അഞ്ചുതവണ ഹോളണ്ടിന് വേണ്ടിയും 1946-മുതല് 65 വരെ 264 തവണ അജാക്‌സിനുവേണ്ടിയും കളിച്ചു. 122 ഗോളുകളും നേടിയിട്ടുണ്ട്. അതിനു ശേഷം ചില അമച്വര് ക്ലബ്ബുകളെ പരിശീലിപ്പിച്ചു.\n1965-ല് അജാക്‌സ് ക്ലബ്ബ് റിനസിനെ പരിശീലകനായി നിയോഗിച്ചു. പരിതാപകരമായിരുന്നു അപ്പോള് അജാക്‌സിന്റെ സ്ഥിതി. ലീഗില് എം.വി. ലി മാസ്ട്രിച്ചുമായുള്ള മല്‍സരം അവര്‍ക്ക് നിര്‍ണായകമായിരുന്നു. തോറ്റാല് തരം താഴ്ത്തപ്പെടും. 1950-കളിലെ ഹംഗേറിയന് ശൈലി സ്വീകരിച്ചു കൊണ്ട് അദ്ദേഹം അജാക്‌സിനെ ഒരുക്കിയെടുത്തു. മല്‍സരം 9-3-ന് ജയിച്ചു. അക്കാലത്ത് അജാക്‌സില് മിടുക്കന്മാരായ ഒരുപറ്റം യുവകളിക്കാരുണ്ടായിരുന്നു. നീസ്‌കെന്‍സ്, ജോണി റെപ്, ആരീഹാന്, യോഹാന് ക്രൈഫ് എന്നിവര്. തന്റെ പുതിയ പദ്ധതികള്‍ക്കായി റിനസ് തെരഞ്ഞെടുത്തതും ഇവരെയായിരുന്നു.\nവേഗം, കായികക്ഷമത, ആക്രമണങ്ങളുടെ വൈവിധ്യം, കളിക്കാരുടെ ഏകോപനം എന്നിവയായിരുന്നു ടോട്ടല് ഫുട്‌ബോളിന്റെ അടിസ്ഥാന പാഠങ്ങള്. ഇവയെ ശാസ്ത്രീയമായി ശക്തിപ്പെടുത്തുകയും പരിഷ്‌കരിക്കുകയുമായിരുന്നു റിനസ് ചെയ്തത്. 11 സെക്കന്റില് നൂറുമീറ്റര് ഓടാന് എല്ലാകളിക്കാരേയും അദ്ദേഹം പ്രാപ്തരാക്കി. എത്ര ശക്തമായ പ്രതിരോധത്തേയും മറികടക്കാനുള്ള ശാരീരിക വഴക്കങ്ങള് ഓരോകളിക്കാരനിലും സൃഷ്ടിച്ചു. ഇതിനുവേണ്ടി ജിംനാസ്റ്റിക്‌സിനെയായിരുന്നു അദ്ദേഹം ഉപയോഗപ്പെടുത്തിയത്. ടീമില് ഫോര്‍വേഡുകളെന്നോ ഡിഫന്റര്‍മാരെന്നോ വേര്‍തിരിവുണ്ടായില്ല. എല്ലാവരും ഫോര്‍വേഡുകളും എല്ലാവരും ഡിഫന്റര്‍മാരുമായിരുന്നു. എല്ലാവവരേയും ഗോളിന്റെ സ്രഷ്ടാക്കളാക്കി. എതിര് ടീമിന്റെ മേഖലയില് ശൂന്യസ്ഥലങ്ങള് സൃഷ്ടിക്കുകയും അവിടേയ്ക്ക് പന്തെത്തിക്കുകയും മിന്നല് വേഗത്തിലെത്തി ഗോളടിക്കുകയും ചെയ്യുക എന്നതായിരുന്നു ആക്രമണ രീതി. ഗോളിയില് നിന്നാരംഭിക്കുന്ന ലോംഗ്‌ബോള് ആക്രമണവും റിനസ് പരിഷ്‌കരിച്ച ടോട്ടല് ഫുട്‌ബോളിന്റെ തന്ത്രമായിരുന്നു.\nറിനസ് മൈക്കിളിന്റെ പ്രീയപ്പെട്ട ശിഷ്യന്മാരില് ഒരാളായ യോഹാന് ക്രൈഫ് ടോട്ടല് ഫുട്‌ബോളിന് നല്‍കിയിട്ടുള്ള നിര്‍വചനം ശ്രദ്ധേയമാണ്. 'ആക്രമണാത്മകമായൊരു കളിശൈലിയാണ് ടോട്ടല് ഫുട്‌ബോള്. ഒരു കളിക്കാരനും കൃത്യമായ പൊസിഷന് ഉണ്ടാവില്ല. ഫോര്‍വേഡുകള് പ്രതിരോധക്കാരും പ്രതിരോധക്കാര് ഫോര്‍വേഡുകളുമാകും. എല്ലാവരും എല്ലായിടത്തും കളിക്കും.'\nഇതോടെ ടോട്ടല് ഫുട്‌ബോള്, ഇറ്റലിക്കാരുടെ കാറ്റിനാസിയോക്ക് വന് ഭീഷണിയായി. അവരുടെ മാന് ടു മാന് മാര്‍ക്കിംഗെന്ന പ്രധാന തന്ത്രം അപ്പാടേ പാളാന് തുടങ്ങി. ടോട്ടല് ഫുട്‌ബോളില് പ്രതിരോധക്കാരനേയും മുന്നേറ്റക്കാരനേയും തിരിച്ചറിയാനാകാതെ അവര് കുഴങ്ങി. ആരെ മാര്‍ക്ക് ചെയ്യണമെന്നറിയാതെ അമ്പരന്നു. ഒരിക്കല് ഫോര്‍വേഡായി മുന്നേറിവന്നവന് പ്രതിരോധത്തിലേക്ക് പിന്‍വലിയുന്നതും പ്രതിരോധത്തിലുണ്ടായിരുന്നവന് മുന്നേറ്റനിരക്കാരനായി കയറിവരുന്നതും ചങ്കിടിപ്പോടെ അവര് കണ്ടു. യഥാര്‍ഥത്തില് ടോട്ടല് ഫുട്‌ബോള് കൊണ്ട് റിനസ് മൈക്കിള് ഉദ്ദേശിച്ചതും ഇതായിരുന്നു. അത് നൂറുശതമാനവും വിജയത്തിലേക്കു വരുന്ന കാഴ്ചയ്ക്കാണ് ഫുട്‌ബോള് ലോകം പിന്നെ സാക്ഷിയായത്.\nറിനസ് മൈക്കിളിന്റെ തന്ത്രങ്ങളെ പിന്തുടര്‍ന്ന അജാക്‌സ് അത്ഭുതങ്ങള് സൃഷ്ടിച്ചു. 1965, 66, 67, 69 സീസണുകളില് ലീഗ് കിരീടങ്ങള് നേടി. 68 സീസണിലെ യൂറോകപ്പില് രണ്ടാം സ്ഥാനവും 70-ല് കിരീടവും നേടി. 68-ല് യുവേഫാ ഇന്റര് ടോട്ടോകപ്പും കരസ്ഥമാക്കി. അങ്ങനെ അവര് ഒരു യൂറോപ്യന് ക്ലബ്ബിന് മോഹിക്കുവാന് കഴിയുന്നതിനേക്കാള് ഉയരത്തിലെത്തി. 1972-ല് റിനസിന്റെ അജാക്‌സ് കാറ്റിനാസിയോയുടെ ആശാന്മരായിരുന്ന എ.സി.മിലാനെ യൂറോകപ്പിന്റെ ഫൈനലില് 2-0-ത്തിന് വീഴ്ത്തി. തൊട്ടടുത്തവര്‍ഷം യൂറോപ്യന് സൂപ്പര്‍കപ്പിന്റെ ഫൈനലില് സീസര് മല്‍ഡീനിയുടെ ഇന്റര് മിലാനെ ഏകപക്ഷീയമായ ആറുഗോളുകള്‍ക്കും തകര്‍ത്തു. 'ടോട്ടല് ഫുട്‌ബോളിന്റെ മുന്നില് കാറ്റിനാസിയോ വീണു' എന്നാണ് അന്ന് ഹോളണ്ടിലെ മാധ്യമങ്ങള് ഈ വിജയങ്ങളെ വിശേഷിപ്പിച്ചത്. 72-ല് അജാക്‌സ് വിട്ട് ബാഴ്‌സലോണയില് ചേര്‍ന്ന റിനസ് 75 വരെ അവരെ പരിശീലിപ്പിച്ചു.\n74-ല് ഹോളണ്ടിന്റെ ദേശീയ ടീം പരിശീലകനായി റിനസ് നിയമിക്കപ്പെട്ടു. ടോട്ടല് ഫുട്‌ബോളെന്ന മികച്ച ആയുധവും അതിന് ഏറ്റവും അനുയോജ്യരായ ഒരുപിടി കളിക്കാരുമായി രംഗത്തിറിയങ്ങിയ റിനസ്, ഫുട്‌ബോള് ലോകത്തെയാകെ അമ്പരപ്പിച്ചു കൊണ്ട് ഹോളണ്ടിനെ ചരിത്രത്തിലാദ്യമായി ലോകകപ്പിന്റെ ഫൈനലില് എത്തിച്ചു. ഉറൂഗ്വയെ 2-0-ത്തിന് തോല്‍പ്പിച്ചു കൊണ്ടു തുടങ്ങിയ ഹോളണ്ട് സ്വീഡനെ ഗോളില്ലാ സമനിലയില് തളച്ചും ബള്‍ഗേറിയയെ 4-1-നും അര്‍ജ്ജന്റീനയെ 4-0-ത്തിനും ഈസ്റ്റ് ജര്‍മനിയേയും ബ്രസീലിനേയും 2-0-ത്തിനും തോല്‍പ്പിച്ചു കൊണ്ടാണ് ഫൈനലില് എത്തിയത്. അതുവരെയുള്ള ആറുമല്‍സരങ്ങളില് 14 ഗോളുകള് നേടിയ ഹോളണ്ട് ആകെ വഴങ്ങിയത് ഒരു ഗോള് മാത്രമായിരുന്നു. ഫൈനലില് പക്ഷേ കണക്കുകള് തെറ്റി. കളിതുടങ്ങി തൊണ്ണൂറാം സെക്കന്റില് തന്നെ ജോണ് നീസ്‌കിന്‍സ് ഹോളണ്ടിന് ലീഡ് നേടിക്കൊടുത്തു. ഗോള് വീഴുന്നതുവരെ ജര്‍മനിക്ക് പന്ത് തൊടാന്‍പോലും കിട്ടിയിരുന്നില്ല. (ടോട്ടല് ഫുട്‌ബോളിന്റെ സുന്ദരവും സൂക്ഷ്മവുമായ സൃഷ്ടികളില് ഒന്നായിട്ടാണ് ഈ ഗോളിനെ ഫുട്‌ബോള് ചരിത്രം വിശേഷിപ്പിക്കുന്നത്). എന്നാല്, ഇരുപത്തിയഞ്ചാം മിനിറ്റില് ബെര്‍ട്ടിനറും 43-മിനിറ്റില് ഗെഡ്മുള്ളറും ജെര്‍മനിക്കുവേണ്ടി സ്‌കോര്‍ചെയ്തതോടെ ഹോളണ്ടിന്റെ സ്വപ്‌നങ്ങള് തകര്‍ന്നു. ടോട്ടല് ഫുട്‌ബോളനെ സൂക്ഷ്മമായി പഠിച്ചെത്തിയ ബെക്കന്‍ബോവറുടെ ജര്‍മനി ഹോളണ്ടിനെ മാത്രമല്ല ടോട്ടല് ഫുട്‌ബോളിനേയും വീഴ്ത്തുകയായിരുന്നു. ടോട്ടല് ഫുട്‌ബോളിന്റെ മുന്നില് ലോകം ആദ്യമൊന്നു പതറിയെങ്കിലും സൂക്ഷ്മതയോടെ ദൗര്‍ബല്യങ്ങള് തിരിച്ചറിഞ്ഞ് തിരിച്ചടിക്കുകയായിരുന്നു. ടോട്ടല് ഫുട്‌ബോളിന്റെ പതനം ആരംഭിക്കുന്നതും ഈ വേദിയില് നിന്നു തന്നെ. റിനസിന്റെ തന്ത്രങ്ങളോ അത് കളത്തില് പ്രായോഗികമാക്കുന്നതില് കളിക്കീര്‍ക്കുവന്ന പിഴവോ ആയിരുന്നില്ല പരാജയത്തിന് കാരണമെന്നൊരു വിലയിരുത്തല് കൂടിയുണ്ട്. അത് തീര്‍ത്തും മനശാസ്ത്രപരമാണ്. നിര്‍ണായക ഘട്ടങ്ങളില് മനസാന്നിധ്യം നിലനിര്‍ത്താന് ഹോളണ്ടിന്റെ കളിക്കാര്‍ക്കുകഴിയാതെ പോകുന്നു എന്നാണ് ആ നിരീക്ഷണം. പരാജയത്തിനുശേഷം റിനസ് നടത്തിയൊരു പ്രതികരണവും ഇതിലേക്കു തന്നെ വിരല് ചൂണ്ടുന്നു. 'കളിക്കാര്‍ക്ക് ഞാന് വേണ്ടതെല്ലാം നല്‍കി. പക്ഷെ അവരില് മനക്കരുത്തു നിറയ്ക്കുവാന് എനിക്കു കഴിയുമായിരുന്നില്ല'.\nനാലുഘട്ടങ്ങളിലായി അറുവര്‍ഷം റിനസ് മൈക്കിള് ഹോളണ്ടിന്റെ ദേശീയ ടീമിനെ പരിശീലിപ്പിച്ചു. 74 മുതല് 75 വരേയും 84 മുതല് 85 വരേയും 86 മുതല് 88 വരേയും 90 മുതല് 92 വരേയും. ലോകഫുട്‌ബോളില് ഹോളണ്ടിന്റെ നേട്ടങ്ങളെല്ലാം ഇക്കാലത്തായിരുന്നു. 74-ല് ലോകകപ്പിലെ ഫൈനല് പ്രവേശം. അതുകഴിഞ്ഞാല് സോവിയറ്റ് യൂണിയനെനെ 2-0-ത്തിന് പരാജയപ്പെടുത്തി 88-ലെ യൂറോ കിരീടവും. 74-ല് യോഹാന് ക്രൈഫ് ഉള്‍പ്പെടെയുള്ള ഒരുപറ്റം ലോകോത്തര കളിക്കാരെ റിനസിന് കിട്ടിയിരുന്നു. 88-ല് റൂഡ് ഗുള്ളിറ്റ്, വാന്‍ബാസ്റ്റന്, റൈക്കാഡ്, റൊണാള്‍ഡ് കോമാന് എന്നിവരേയും. 74-ലെ ലോകകപ്പ് ഫൈനലില് ജര്‍മനിയോടേറ്റ പരാജയത്തിന് ഹോളണ്ട് പകരം വീട്ടിയതും യൂറോകപ്പിലായിരുന്നു. സെമിയില് ജര്‍മനിയെ പരാജയപ്പെടുത്തിയാണ് ഹോളണ്ട് ഫൈനലില് കടന്നത്. അഞ്ചുഗോളുകളോടെ വാന്‍ബാസ്റ്റന് ടൂര്‍ണമെന്റിലെ ടോപ്‌സ്‌കോററായി. ഫൈനലിലെ രണ്ടു ഗോളുകളില് ഒന്ന് വാന്‍ബാസ്റ്റന്റേതായിരുന്നു. മറ്റൊന്ന് ഗുള്ളിറ്റിന്റേയും.\nഎഴുപത്തിനാലിലെ ലോകകപ്പോടെ ടോട്ടല് ഫുട്‌ബോളിന്റെ പതനം പ്രവചിക്കപ്പെട്ടെങ്കുലം ഹോളണ്ട് ആ രീതിയെ തീര്‍ത്തും ഉപേക്ഷിച്ചിരുന്നില്ല. ഒരു ലോകകപ്പിനെക്കൂടി നേരിടാനുള്ള ശേഷി അതിലപ്പോഴും അവശേഷിച്ചിരുന്നു. 1978-ലെ അര്‍ജ്ജന്റീനാ ലോകകപ്പ് അതിന് സാക്ഷിയായി. ഒസ്ട്രയിക്കാരനായ ഏണസ്റ്റ് ഹാപ്പലായിരുന്നു അക്കുറി ഹോളണ്ടിന്റെ പരിശീലകന്. അദ്ദേഹം ടോട്ടല് ഫുട്‌ബോളിന്റെ പ്രധാന പ്രയോക്താക്കളില് ഒരാളുമായിരുന്നു. ദേശീയ ടീമില് നിന്ന് ക്രൈഫ് വിട്ടുനിന്നെങ്കിലും ഹോളണ്ട് ഫൈനലിലെത്തി. അവിടെ പക്ഷേ വീണ്ടും പരാജയപ്പെട്ടു. മരിയോകെമ്പസിന്റെ അര്‍ജ്ജന്റീനയാണ് 3-1-ന് ഹോളണ്ടിനെ തകര്‍ത്തുവിട്ടത്.\nഎന്തായാലും ടോട്ടല് ഫുട്‌ബോളിന് പഴയരീതിയില് തുടരാനാവില്ലെന്ന ചിന്ത സജീവമായി. അവിടെ നിന്നാണ് പുതിയ നീക്കങ്ങള് ആരംഭിക്കുന്നത്. അത് ടോട്ടല് ഫുട്‌ബോളിനെ ഉപേക്ഷിച്ചുകൊണ്ടല്ല അതിനെ നവീകരിച്ചു കൊണ്ടായിരുന്നു. ടോട്ടല് ഫുട്‌ബോളിന്റെ ആദ്യകാല വക്താക്കളില് ഒരാളായിരുന്നല്ലോ റെയ്‌നോള്‍ഡ്. അദ്ദേഹം അജാക്‌സില് പരിശീലകനായിരിക്കുമ്പോള് റിനസ് അവിടെ കളിക്കാരനായിരുന്നു. റെയ്‌നോള്‍ഡില് നിന്നാണ് ടോട്ടല് ഫുട്‌ബോളിന്റെ ആദ്യപാഠങ്ങല് റിനസ് സ്വന്തമാക്കുന്നത്. പിന്നീട് അദ്ദേഹം അജാക്‌സിന്റെ പരിശീലകനായപ്പോള് ഗുരുവിന്റെ തന്ത്രങ്ങളെ കൂടുതല് ശക്തമാക്കുകയായിരുന്നു. റിനസ് മനസില് കണ്ട കളിരീതിയെ പകര്‍ത്താന് അപ്പോള് അജാക്‌സില് ക്രൈഫ് ഉള്‍പ്പെടെ ഒരുപറ്റം കളിക്കാരുമുണ്ടായിരുന്നു. 1964-മുതല് 73 വരെ ക്രൈഫ് അജാക്‌സിലെ കളിക്കാരനായിരുന്നു. 1974-ല് റിനസ് ബാഴ്‌സലോണയിലേക്ക് മാറുമ്പോള് ക്രൈഫും അങ്ങോട്ടയ്ക്ക് ചേക്കേറി. അജാക്‌സിനുവേണ്ടി 240 മല്‍സരങ്ങള് കളിച്ച ക്രൈഫ് ബാഴ്‌സലോണയ്ക്കുവേണ്ടി 73 മുതല് 78 വരെ 143 മല്‍സരങ്ങള് കളിച്ചു. ടോട്ടല് ഫുട്‌ബോള് സൃഷ്ടിച്ച മികച്ച കളിക്കാരില് ഒരാളിയാട്ടുണ് ക്രൈഫ് വാഴ്ത്തപ്പെടുന്നത്.\n2008-ല് പെപ് ഗാഡിയോള ബാഴ്‌സലോണയുടെ പരിശലകനാകുന്നതോടെയാണ് ടികി ടാക വ്യക്തിത്വമുള്ളൊരു കളിരീതിയായി രൂപാന്തരപ്പെടുന്നത്. യോഹാന് ക്രൈഫ് ബാഴ്‌സലോണയുടെ പരിശീലകനായിരിക്കുമ്പോള് അദ്ദേഹത്തിന്റെ ഡ്രീം ടീമിലെ പ്രമുഖകളിക്കാരനായിരുന്നു ഗാഡിയോള. ആ തലമുറയിലെ മികച്ച ഡിഫന്‍സീഫ് മിഡ്ഫീല്‍ഡര്. കറതീര്‍ന്ന സ്‌ക്കില്ലും വേഗവും വിഷനും ഗ്രൗണ്ട് റീഡിംഗുമായിരുന്നു ഒരു കളിക്കാരനെന്ന നിലയില് ഗാഡിയോളയുടെ മൂലധനം. ഈ ഗുണങ്ങള് അദ്ദേഹത്തെ ക്രൈഫിന് പ്രീയപ്പെട്ടവനാക്കി. പരിശീലകന് മനസില് കാണുന്നതിനെ കലര്‍പ്പില്ലാതെ കളത്തില് വരക്കുന്നവനെന്നാണ് ക്രൈഫ് ഗാര്‍ഡിയോളയെ പുകഴ്ത്തുന്നത്.\nമെസിയെപ്പോലെ ഗാര്‍ഡിയോളയും ബാഴ്‌സലോണയുടെ യൂത്ത് അക്കാഡമിയായ 'ലാമാസിയ' യുടെ സൃഷ്ടിയാണ്. 1988 മുതല് 89 വരെ ബാഴ്‌സയുടെ 'സി' ടീമിലും 1990-92 വരെ 'ബി' ടീമിലും കളിച്ചു. അതിന് ശേഷം. 2001 വരെ സീനിയര് ടീമിലും. ഇക്കാലത്തവര് ആറു ലാലിഗ കിരീടങ്ങളും രണ്ട് കോപ്പാ ഡല് റേയും രണ്ട് യൂറോ കപ്പുകളും ഒരിക്കല് യുവേഫാ കപ്പ് വിന്നേഴ്‌സ് കപ്പും രണ്ടുതവണ യുവേഫാ സൂപ്പര് കപ്പും നേടി. ആകെ 263 മല്‍സരങ്ങള്, ആറു ഗോളുകള്. 47 തവണ അദ്ദേഹം സ്‌പെയിനിന് വേണ്ടിയും കളിച്ചു. സ്‌പെയിന് 1992-ലെ ബാഴ്‌സലോണ ഒളിമ്പിക്‌സില് സ്വണ്ണം നേടുമ്പോള് മികച്ച കളിക്കാരനായി തെരഞ്ഞെടുക്കപ്പെട്ടതും ഗാര്‍ഡിയോളയായിരുന്നു. 1994-ലെ ലോകകപ്പില് സ്‌പെയിനിനെ ക്വാര്‍ട്ടറില് എത്തിക്കുന്നതിനും പ്രധാന പങ്കുവഹിച്ചു. അതിനിടയില് പരിശീലകന് ക്ലമന്റിയുമായി തെറ്റിയ ഗാര്‍ഡിയോളയ്ക്ക് 1996-ലെ യൂറോകപ്പ് നഷ്ടമായി. 98-ല് മാരകമായൊരു പരിക്കിന് വിധേയനായതിനാല് 98-ലെ ലോകപ്പും നഷ്ടമായി. രണ്ടായിരത്തിലെ യൂറോ കപ്പിലാണ് അവസാനമായി അദ്ദേഹം സ്‌പെയിനിനു വേണ്ടി കളിക്കുന്നത്. 88-മുതല് 2001 വരെ നീണ്ട തന്റെ കരിയറില് ഉടനീളം ടോട്ടല് ഫുട്‌ബോളിന്റെ വക്താവായ ക്രൈഫിനോടും ആ കളിരീതിയെ പരിഷ്‌കരിച്ചു മുന്നേറിയ ബാഴ്‌സലോണയോടുമാണ് സഹകരിച്ചത്. അതിനാല് അതിന്റെ ശക്തി ദൗര്‍ബല്യങ്ങള് വ്യക്തമായിരുന്നു. അതുകൊണ്ടാണ് വീണ്ടും അതിനെ തേച്ചുമിനുക്കി മികച്ചരായുധമാക്കാന് ഗാര്‍ഡിയോള തയ്യാറായത്.\nഇതിനിടയില് ബാഴ്‌സയുടെ യൂത്ത് അക്കാഡമിയായ ലാമാസിയയിലും ചില നല്ല നീക്കങ്ങള് ഉണ്ടായി. 1979-ല് സ്ഥാപിതമായ അക്കാഡമി ക്രൈഫിന്റെ വരവോടെ കാര്യമായി പരിഷ്‌കരിക്കപ്പെട്ടു. അജാക്‌സ് യൂത്ത് അക്കാഡമിയുടെ ഉല്‍പന്നമായിരുന്ന ക്രൈഫ് ആ മാതൃകയിലേക്ക് ലാമാസിയയെ മാറ്റിയെടുത്തു. താന് പരിഷ്‌കരിച്ച ടോട്ടല് ഫുട്‌ബോളിന്റെ പാഠങ്ങള്‍ക്ക് അദ്ദേഹം അവിടെ പ്രാമുഖ്യം നല്‍കി. രണ്ടായിരത്തോടെ കാര്‍ലോസ് പ്യുയോള്, സാവി, ഇനിയസ്റ്റ, ഫ്രാബ്രിഗസ്, സെര്‍ജിയോ ബെസ്‌ക്യുറ്റസ്, പെഡ്രോ, വിക്ടര്‍വാല്‍ഡ്‌സ്, ജെറാള്‍ഡ് പിക്യു എന്നിങ്ങനെ ഒരു പറ്റം മികച്ച കുട്ടികളുമെത്തി. ഫുട്‌ബോള് കളിക്കാര്‍ക്കു വേണ്ട മികവെല്ലാം ഇവരില് അധികമായിരുന്നെങ്കിലും. ശരാരികമായി ഇവര് ശരാശരിക്കാരായിരുന്നു. പരിശീലനത്തില് ടികി ടാകയ്ക്ക് ഊന്നല് മല്‍കാന് അതും കാരണമായി. അവരുടെ ശാരീരികമായ കുറവുകളെ കളിയുടെ സാങ്കേതികത്വം കൊണ്ടു നേരിടാന് പരിശീലകര് ഉറച്ചു. അതിന്റെ ഫലമായിരുന്നു 2008 മുതല് പന്ത്രണ്ടുവരെ ബാഴ്‌സേയും സ്‌പെയിനിനേയും തുണച്ചത്.\n2010-ലെ ലോകകപ്പിനുള്ള സ്‌പെയിന് ടീമില് ലാമാസിയില് നിന്ന് കാര്‍ലോസ് പ്യുയോള്, ജെറാള്‍ഡ് പിക്യു, ഇനിയസ്റ്റ, സാവി, സെര്‍ജിയെ ബെസ്‌ക്യുറ്റസ്, പെഡ്രോ, വിക്ടര്‍വാല്‍ഡസ് ഫാബ്രിഗസ് പെപ്‌റെയ്‌നേ എന്നിവര് ഉള്‍പ്പെട്ടു. ഇതില് ആറുപേര് സ്റ്റാര്‍ട്ടിംഗ് ലൈനപ്പിലും വന്നു. 2010-ലെ ബാലന് ഡി ഓറിന്റെ ചുരുക്കപ്പട്ടികയില് ലാമാസിയയിലെ മെസിയും സാവിയും ഇനിയസ്റ്റയും ഇടം പിടിച്ചു. എല്ലാ അര്‍ഥത്തിലും ലാമാസിയ പൂത്തുതളിര്‍ത്ത കാലം കൂടിയായിരുന്നു അത്. ഗാര്‍ഡിയോളയുടെ കീഴില് ബാഴ്‌സയുടെ യൂത്തു ടീമുകളില് കളിച്ച് പരിചയിച്ച ഇവര്, അദ്ദേഹം 2008-ല് സീനിയര് ടീം പരിശീലകനായപ്പോള് അവിടേയും അണിനിരന്നു. താന് ടോട്ടല് ഫുട്‌ബോളിന് നല്‍കിയ പുതിയ ചൈതന്യത്തെ ലോകത്തിന്റെ മുന്നില് അവതരിപ്പിക്കുവാനുള്ള അസുലഭ സന്ദര്‍ഭം അങ്ങനെ ഗാര്‍ഡിയോളയ്ക്ക് കൈവന്നു. 2008-മുതല് 2012 വരെ ബാഴ്‌സലോണയുടെ പരിശീലകനായിരുന്ന ഗാര്‍ഡിയോള അവര്‍ക്കുവേണ്ടതും അതിലധികവും ഈ കളിരീതികൊണ്ട് നേടിക്കൊടുക്കുകയും ചെയ്തു.\nഇനി, എന്താണ് ടികി-ടാക എന്ന് പരിശോധിക്കാം. സാങ്കേതികമായി വിവരിക്കാന് എളുപ്പവും എന്നാല് പ്രയോഗിക്കാന് അത്രയേറേ എളുപ്പമല്ലാത്ത ഒരു കളിരീതിയാണ് ടികി-ടാക. ടിക്-ടിക്കനെയുള്ള പാസുകളാണ് ഈ രീതിയുടെ കാതല്. പന്ത് റിസീവ് ചെയ്ത ശേഷം ഒരു കളിക്കാരനും രണ്ടു സെക്കന്റിനുമേല് പന്ത് കൈവശം വയ്ക്കാറില്ല. അതിന് മുമ്പ് റിലീസ് ചെയ്യുന്നതാണ് രീതി. പാസുകള് ചെറുതും കൃത്യവുമായിരിക്കും. എന്നാല് കളിക്കളത്തിന്റെ ഇരുപകുതിയിലും ടീം ഒന്നാകെ പന്തെപ്പോഴും സ്വന്തം കാലില് നിറുത്തുകയും വേണം. ഇതിനെ ബോള് പൊസഷന് (പന്ത് കൈവശം വയ്ക്കല്) എന്നു സാങ്കേതികമായി പറയാം. വേഗത്തിലുള്ള പാസുകള് പോലെ ബോള് പൊസഷനും ടികി-ടാക യുടെ ജീവനാണ്. ഇപ്പോള് കളിയുടെ സ്ഥിതിവിവരക്കണക്കുകളില് ടീമുകളുടെ ബോള്‍പൊസഷന് വലിയ പ്രാധാന്യം ലഭിക്കുന്നുണ്ട്. പരമ്പരാഗതമായ പൊസിഷനുകളില് ഒരു കളിക്കാരനും സ്ഥിരം ബന്ധിയല്ല. കളത്തിലെവിടേയും ടീം ഒന്നാകെ ഒരു ലായനി പോലെ ഒഴുകിപ്പരക്കും.\nമിഡ്ഫീല്‍ഡിലാണ് ടികി-ടാക പ്രധാനമായും ഊന്നുന്നത്. ഗോളിലേക്കുള്ള ഏതു നീക്കവും ആസൂത്രണം ചെയ്യപ്പെടുന്നത് ഇവിടെ നിന്നാകും. ചെറിയ പാസുകളിലൂടെ കളിനിയന്ത്രിക്കുകയും എതിര് പകുതിയില് ശൂന്യസ്ഥനങ്ങള് സൃഷ്ടിച്ച് ചടുലമായി പ്രത്യാക്രമണം സംഘടിപ്പിക്കുകയും ചെയ്യും. നീക്കങ്ങള് കൃത്യവും അപ്രതീക്ഷിതവുമായതിനാല് എതിര് ടീമിന് വേഗത്തില് പ്രതിരോധം സംഘടിപ്പിക്കുവാനുള്ള സമയം ലഭിക്കണമെന്നില്ല. ഇവിടമാണ് ടികി-ടാക യുടെ വിജയകോടിയും.\nടിക്കി ടാക്ക പരിശീലനം\nടികി-ടാക യില് പരമ്പരാഗതമായ ഒരു സ്‌ട്രൈക്കര് ഉണ്ടാകണമെന്നില്ല. പകരം അറ്റാക്കിംഗ് മിഡ്ഫീല്‍ഡറെന്നോ പ്ലേമേക്കര് എന്നോ സെന്‍ട്രല് ഫോര്‍വേഡെന്നോ വിശേഷിക്കാവുന്ന ഒരു കളിക്കാനുണ്ടാകും. ഇയാള്‍ക്ക് പരിപൂര്‍ണമായ ചലനസ്വാതന്ത്ര്യവുമുണ്ട്. എതിര് ടീം പ്രതിരോധത്തിന്റെ ശ്രദ്ധപിടിക്കുകയും അവരുടെ സ്ഥാനങ്ങളില് നിന്ന് അവരെ അവശ്യാനുസരണം നീക്കം ചെയ്ത് ഗോളിലേക്കുള്ള പഴുത് സൃഷ്ടിക്കുകയുമാണ് ഈ കളിക്കാരന്റെ ദൗത്യം. പലപ്പോഴും എതിര് പ്രതിരോധം ഈ കളിക്കാരനെ പിന്തുടരാന് പ്രേരിപ്പിക്കപ്പെടും അങ്ങനെ ശൂന്യസ്ഥലങ്ങള് ഗോള് ഏര്യകളില് സംജാതമാകും. ഒരര്‍ഥത്തില് പ്രതിരോധത്തെ കബളിപ്പിക്കലെന്ന് പറയാം. ടോട്ടല് ഫുട്‌ബോളിന്റെകാലത്ത് അജാക്‌സിലും ഹോളണ്ട് ദേശീയ ടീമിലും ക്രൈഫ് വഹിച്ചിരുന്ന റോളാണിത്. ടികി-ടാക്കയില് മെസിയുടെ റോളം ഇതായിരുന്നു. ഗോളടിക്കുന്നതിലും ഗോളവസരങ്ങള് ഒരുക്കുന്നതിലും ഇരുവരും ഒരു പോലെ മിടുക്കുകാട്ടി എന്നത് ചരിത്രം.\nഇങ്ങനെയുള്ള കളിക്കാരെ പൊതുവേ 'ഫാള്‍സ് നയന് ' എന്നണ് വിശേഷിപ്പിക്കുന്നത്. പരമ്പരാഗതമായ രീതിയില് സെന്‍ട്രല് ഫോര്‍വേഡിന് നല്‍കുന്ന നമ്പരാണ് ഒമ്പത്. എതിര് പ്രതിരോധക്കാരുടെ തൊട്ടടുത്തായിരിക്കും ഇയാളുടെ സ്ഥാനം അവസരം കൈവരുമ്പോള് ഗോളടിക്കുക എന്നത് ദൗത്യവും. മധ്യവരയ്ക്ക് സമീപത്തേക്ക് അധികം ഇറങ്ങിക്കളിക്കാറുമില്ല. എന്നാല് 'ഫാള്‍സ് നയനി 'ന്റെ ചുമതല ഇതില് അല്‍പം വ്യത്യസ്ഥമാണ്. നില്‍ക്കുന്ന സ്ഥലത്തെ സംബന്ധിച്ച് ഇയാള് പരിപൂര്‍ണ സ്വതന്ത്രനായിരിക്കും. പലപ്പോഴും മുന്നേറുന്നതോടൊപ്പം അധികം പിന്നോട്ടിറങ്ങും. ഡ്രിബിളിംഗ് പാടവവും കുറിയ പാസുകള് ചെയ്യാനുള്ള കഴിവും ഈ കളിക്കാരന് നിര്‍ബന്ധം. അയാള് മിഡ്ഫീല്‍ഡര്‍മാരുമായി എളുപ്പത്തില് ലിങ്ക് ചെയ്യണം. ഒപ്പം ബുദ്ധിപൂര്‍വകമായ ആക്രമണങ്ങള് ആസൂത്രണം ചെയ്യുകയും വേണം.\n'ഫാള്‍സ് നയന് ' പക്ഷേ ടികി-ടാക്കയുടെ കണ്ടുപിടിത്തമൊന്നുമല്ല. 1930-കളില് തന്നെ ഫാള്‍സ് നയന് ഉപയോഗിക്കപ്പെട്ടിരുന്നു. 1930-ലെ ലോകകപ്പില് ഉറുഗ്വന് ടീമിലെ ജുവാന് ആന്‍സല്‍മോയും അതേകാലത്ത് ഓസ്ട്രിയന് ടീമില് കളിച്ച സിന്‍ഡിലറും 4-6-0 ഫോര്‍മേഷനില് കളിച്ച ഇറ്റാലിയന് ടീം റോമയുടെ ഫ്രന്‍സിസ്‌കോടോട്ടിയും ഇതേ ദൗത്യം തന്നെയാണ് നിര്‍വഹിച്ചിരുന്നത്. ആഴ്‌സണലില് കളിച്ചിരുന്നപ്പോള് വാന്‍പേഴ്‌സിയുടെ സ്ഥാനവും ഇതായിരുന്നു. എന്നാല് ടികി-ടാക യില് ഈ സ്ഥാനം കൂടുതല് ശാസ്ത്രീയമായും ഭാവനാത്മകമായും ക്രീയാത്മകമായും ഉപയോഗിക്കപ്പെട്ടു എന്നതാണ് വ്യത്യാസം.\nനേരത്തെ സൂചിപ്പിച്ചതുപോലെ പ്രയോഗത്തില് കൊണ്ടുവരാന് ഒട്ടും എളുപ്പമല്ല ടികി-ടാക. ശാരീരികക്ഷമത, സാങ്കേതികത്തികവ്, വേഗം, വിഷന് എന്നിവയില് ഒരു പോലെ തികവ് പുലര്‍ത്തുന്ന കളിക്കാരെയാണ് ടികി-ടാക ആവശ്യപ്പെടുന്നത്. ഇതൊക്ക ഉള്ളകളിക്കാര്‍ക്കുതന്നെ എപ്പോഴും അത് ഒരുപോലെ നിലനിര്‍ത്താന് കഴിയണമെന്നില്ല. ടീമിന്റെ മൊത്തത്തിലുള്ള ഒത്തിണക്കവും പരസ്പരധാരണയും ഈ കളിരീതി ആവശ്യപ്പെടുന്നു. കളിക്കളത്തില് കളിക്കാര് ഒറ്റമനസും ശരീരവുമുള്ളവരായി മാറേണ്ടതുണ്ട്. ചങ്ങലപോലെ ചലിക്കുമ്പോള് ഏതെങ്കിലും ഒരു കണ്ണി ദുര്‍ബലമായാല് എല്ലാം തകര്‍ന്നുവീഴും. താന്‍പോരിമയുള്ള കളിക്കാര് ടികി-ടാക യില് പ്രായോഗികവുമല്ല. സൂപ്പര് സ്റ്റാറുകളുടെ ഈഗോ ശക്തമായുള്ള റയല് മാഡ്രിഡിനെപ്പോലൊരു ടീമിന് ടികി-ടാക സങ്കല്‍പ്പിക്കാന് തന്നെ പ്രയാസമായിരിക്കും.\nബാഴ്‌സലോണയ്ക്കും സ്‌പെയിനിനും ഒരു പോലെ നേട്ടങ്ങള് സമ്മാനിച്ച ടികി-ടാക അവര്‍ക്കിപ്പോള് ഭാരമായതെങ്ങനെ..? വളരെ ലളിതമാണുത്തരം.\nബാഴ്‌സലോണയുടെ യൂത്ത് അക്കാഡമിയില് ഏറെക്കുറെ ഒരേകാലത്ത് എത്തുകയും ഒരു ദശകത്തോളം ഒരുമിച്ച് പരിശീലനം നേടുകയും ചെയ്ത ഒരു പറ്റം അസാധാരണ പ്രതിഭയുള്ള കളിക്കാരെ ഉപയോഗിച്ചാണ് ഗാഡിയോളയും സ്‌പെയിനും ടികി-ടാക യെ പ്രായോഗികമാക്കിയത്. 2008-ല് ഗാഡിയോള ചുമതലയേല്‍ക്കുമ്പോള് യുവത്വംവിടാത്ത കളിക്കാരായിരുന്നു ഇവര്. അന്ന് മെസി, പിക്യു, ഫാബ്രിഗസ് എന്നിവര്‍ക്ക് 23-ഉം പെഡ്രോയ്ക്ക് 22-ഉം സെര്‍ജിയോ ബിസ്‌ക്യുറ്റസിന് ഇരുപതും വിക്ടര് വാല്‍ഡസിനും ഇനിയസ്റ്റേക്കും 26-ഉം സാവിക്ക് 28-ഉം പ്യൂയോളിന് 30-ഉം ആയിരുന്നു പ്രായം. ടികി-ടാക എന്നല്ല ഏത് കടുത്തരീതികളും കളത്തില് അങ്ങേയറ്റം തീവ്രതയോടെ പ്രാവര്‍ത്തികമാക്കാനുള്ള ശാരീരികവും മാനസികവുമായ കരുത്തും ആത്മവിശ്വാസവും അന്നവര്‍ക്കുണ്ടായിരുന്നു.\nഇന്നിപ്പോള് കഥമാറിയിരിക്കുന്നു. പ്യുയോള് 2014-ല് വിരമിച്ചു. 2015-ല് സാവി ബാഴ്‌സലോണവിട്ട് ദോഹയിലെ അല്‍സാദ് സ്‌പോര്‍ട്‌സ് ക്ലബ്ബിലേക്ക് മാറി. 2014-ല് തന്നെ ഫാബ്രിഗസ് ചെല്‍സിയിലേക്കുപോയി. 2016-ല് വിക്ടര്‍വാല്‍ഡസും ക്ലബ്ബ് വിട്ട് മാഞ്ചസ്റ്ററില് ചേര്‍ന്നു. അവശേഷിക്കുന്നവരില് 33 കാരനായ ഇനിയസ്റ്റ ബാഴ്‌സവിടുന്നതിനെക്കുറിച്ച് സജീവമായി ആലോചിച്ച് തുടങ്ങിയിരിക്കുന്നു. മെസിയുള്‍പ്പെടെയുള്ള മറ്റുകളിക്കാര് മുപ്പതുപിന്നിടാന് ഒരുങ്ങുന്നു. പ്രായം അവരെ ടികി-ടാക യ്ക്ക് അനുയോജ്യരല്ലാത്തവരായി മാറ്റിത്തുടങ്ങിയിരിക്കുന്നു എന്നു ചുരുക്കം. ടികി-ടാക സൃഷ്ടിക്കുന്ന വലിയ സമ്മര്‍ദങ്ങളെ അതിജീവിക്കുവാന് ഇനിയവര്‍ക്ക് കഴിയില്ല. മെസിക്കുപോലും പഴയ കൃത്യതയും വേഗവും നിലനിര്‍ത്താനാകുന്നില്ല എന്നത് ഇപ്പോള് അദ്ദേഹത്തിന്റെ കളി നിരീക്ഷിക്കുന്നവര്‍ക്ക് മനസിലാകും. മറ്റുള്ളവരുടെ കാര്യം പറയാനുമില്ല. പ്യുയോള് പോയതോടെ പ്രതിരോധത്തിലും സാവിമാറിയതോടെ മധ്യനിരയിലും കടുത്ത അനിശ്ചിതത്വമാണ് ബാഴ്‌സ നേരിടുന്നത്. പകരം വരുന്നവര്‍ക്ക് ബാഴ്‌സയുടെ കളിരീതികളുമായി ഇണങ്ങുവാന് കഴിയുന്നുമില്ല. ഇവിടമാണ് ടികി-ടാക യുടേയും സ്‌പെയിനിന്റേയും ബാഴ്‌സയുടേയും പരാജയസ്ഥാനവും.\nബാഴ്‌സലോണയ്ക്ക് ഇങ്ങനെ ഒരു ദുരന്തപരിണാമം ഉണ്ടാകുമെന്നും അതിനെ പ്രതിരോധിക്കാന് എളുപ്പമായിരിക്കില്ലെന്നും ദീര്‍ഘദര്‍ശനം ചെയ്യാന് കഴിഞ്ഞതുകൊണ്ടാണ് ഗാഡിയോള 2012-ല് തന്നെ ബാഴ്‌സവിട്ടുപോയത്. ക്ലബ്ബ് അപ്പോള് ചരിത്രത്തിലെ ഏറ്റവും വലിയ നേട്ടങ്ങളുടെ കൊടുമുടിയിലുമായിരുന്നു. ലോകഫുട്‌ബോളില് ഞെട്ടലുണ്ടാക്കുന്നതായിരുന്നു അദ്ദേഹത്തിന്റെ അപ്രതീക്ഷിത വിടവാങ്ങല്. എന്നാല് അതൊട്ടും അപ്രതീക്ഷിതമായിരുന്നില്ലെന്നും ക്ലബ്ബുവിടുന്നതിന് മുമ്പുതന്നെ കളിക്കാരില് മാത്രമല്ല ടികി-ടാക യിലുമുള്ള വിശ്വാസവും അദ്ദേഹത്തിന് നഷ്ടമായിരുന്നു എന്ന് വ്യക്തമാക്കുന്നൊരു കാര്യം കൂടി ചൂണ്ടിക്കാട്ടിയാലേ ഈ പ്രകരണം പൂര്‍ത്തിയകു.\nടികി-ടാക യെ മികച്ചൊരുകളിരീതിയാക്കിമാറ്റുകയും ഏറ്റവും വലിയ ഗുണഭോക്താവാകുകയും ചെയ്ത ഗാഡിയോള തന്നെ അതിന്റെ കടുത്ത വിമര്‍ശകനായി രംഗത്തുവരുന്ന കാഴ്ചയാണത്. മുന് അത്‌ലറ്റും സ്‌പെയിനിലെ പ്രസിദ്ധ സ്‌പോര്‍ട്ട്‌സ് ജേണലിസ്റ്റുമായ മാര്‍ട്ടിന് പെരാര്‍നൗ എഴുതിയ 'പെപ് കോണ്‍ഫിഡന്‍ഷ്യല് ' എന്ന പുസ്തകത്തില് ടികി-ടാക യ്ക്ക് എതിരെ തുറന്ന വിമര്‍ശനമാണ് ഗാഡിയോള നടത്തുന്നത്. 2014-സെപ്തംബറിലാണ് ഈ പുസ്തകം ആദ്യമായി പ്രസിദ്ധീകരിക്കുന്നത്. 2016-നവംബറില് പുറത്തുവന്ന മാര്‍ട്ടിന്റെ തന്നെ 'പെപ്ഗാഡിയോള ദി എവല്യൂഷന് ' എന്ന പുസ്തകത്തിലും ഇതിന്റെ തുടര്‍ച്ചകാണാം.\n'അങ്ങേയറ്റം അസംബന്ധവും ഉദ്ദേശ്യരഹിതവും'എന്നാണ് ടികി-ടാകയെ ഗാഡിയോള പുസ്തകത്തില് വിശേഷിപ്പിക്കുന്നത്. പാസുകള്‍ക്കുവേണ്ടിയുള്ള പാസുകള് മാത്രമാണ് അതില്. പ്രത്യേക ഉദ്ദശ്യമൊന്നും പാസുകള്‍ക്കുണ്ടായിരിക്കണമെന്നില്ല. മറ്റൊരു കളിരീതിയില് നിങ്ങള് പാസുചെയ്യുന്നത് ഗോള് ലക്ഷ്യംവച്ചു കൊണ്ടാണ്. ഇവിടെ അതല്ല. ബോള് കൈവശം വയ്ക്കുന്നതില് ടീം കാണിക്കുന്ന അത്യാര്‍ത്തി കളിയെ അറുബോറനാക്കുന്നു എന്നല്ല കളിയുടെ സന്തുലിതാവസ്ഥ നഷ്ടപ്പെടുത്തുകയും ചെയ്യുന്നു. ടികി-ടാക ഗോളിനെ ഒരിക്കലും ലക്ഷ്യമാക്കുന്നില്ല. കളിക്കാരുടെ ഭാരം വര്‍ധിക്കുമെന്നല്ലാതെ വിശേഷിച്ചൊരു മഹിമയും ടികി-ടാക യ്ക്ക് അവകാശപ്പെടാനില്ല-ഗാര്‍ഡിയോള തുറന്നടിക്കുന്നു.\nഗാഡിയോള ബാഴ്‌സലോണ വിട്ട് ബയേണ്‍മ്യൂണിക്കിന്റെ മാനേജരായി ചുമതലയേല്‍ക്കുന്നത് 2013-ജൂണ് 24-നാണ്. അതിനുശേഷം വെറും പതിഞ്ചുമാസത്തിനുള്ളിലാണ് ടികി-ടാക യ്ക്ക് എതിരെ കടുത്ത വിമര്‍ശനങ്ങളുമായി രംഗത്തുവരുന്നത്. ഇത് പ്രത്യേകം ശ്രദ്ധേയമാണ്. ടികി-ടാക യില് ഊന്നി ബാഴ്‌സലോണയെ പരിശീലിപ്പിക്കുമ്പോള് തന്നെ അതിന്റെ ദൗര്‍ബല്യങ്ങള് അദ്ദേഹത്തെ അലട്ടിയിരുന്നു എന്നാണ് ഇതുസൂചിപ്പിക്കുന്നത്. നല്ലൊരു സന്ദര്‍ഭം കിട്ടിയപ്പോള് പുറത്തുവന്നു എന്നേയുള്ളു.\nടികി-ടാക യ്ക്ക് അതിന്റെ പ്രതാപകാലത്തുതന്നെ ശക്തമായ വിമര്‍ശനങ്ങളും തിരിച്ചടികളും നേരിടേണ്ടിവന്നിട്ടുണ്ട്. ടികി-ടാക മിഡ്ഫീല്‍ഡര്‍മാരുടെ മാത്രം കളിയെന്നാണ് പ്രസിദ്ധ സ്‌പോര്‍ട് ജേണലിസ്റ്റ് ഗേ ഹെഡ്ജി കോയ് വിലയിരുത്തുന്നത്. ആക്രമണമോ ആക്രമണത്തിനുള്ള ത്വരയോ അവിടെയില്ല. അതിനാല് ടികി-ടാക ബോറന് പരിപാടിയാണെന്ന് അദ്ദേഹം വിലയിരുത്തുന്നു. ഇതേ അഭിപ്രായമാണ് മോറീഞ്ഞോയ്ക്കും അഴ്‌സന്‍വെംഗര്‍ക്കുമുള്ളത്. ഗോളിനുള്ള വെമ്പലൊന്നുമില്ലാതെ കളത്തില് അലഞ്ഞു നടക്കാന് കുറേകളിക്കാര് എന്നാണ് വെംഗറുടെ വിലയിരുത്തല്. ഈ ആക്ഷേപങ്ങളില് തീര്‍ച്ചയായും കഴമ്പുണ്ട്.\nടികി-ടാക യുടെ കാലം ലോകഫുട്‌ബോളിലെ ഉണര്‍വിന്റെ കാലം കൂടിയായിരുന്നു. അതിന്റെ പടയോട്ടകാലത്ത് അതിനെത്തളയ്ക്കാന് തലപുകച്ച പരിശീലകര് നിരവധി. പരീക്ഷിക്കപ്പെട്ട മാര്‍ഗങ്ങളും നിരവധി. അത് ഈ കളിയെ സമ്പന്നമാക്കിയിട്ടുമുണ്ട്. ടികി-ടാക ബാഴ്‌സലോണയിലോ സ്‌പെയിനിലോ മാത്രം ഒതുങ്ങി നിന്നതുമില്ല. മറ്റു ടീമുകളും പലരീതിയില് അതിനെ സ്വാംശീകരിക്കാനുള്ള ശ്രമങ്ങള് നടത്തിയിരുന്നു. എന്നാല് എല്ലാവര്‍ക്കും കളിക്കാന് പറ്റുന്ന രീതിയായിരുന്നില്ല അത്. ടികി-ടാക ആവശ്യപ്പെടുന്നത് അങ്ങേയറ്റം പ്രതിഭയുള്ള കളിക്കാരെ മാത്രമായിരുന്നു.\nനൂറുകണക്കിന് പ്രബന്ധങ്ങളും ലേഖനങ്ങളും അപൂര്‍ം ചില നല്ല പുസ്തകങ്ങളും ടികി-ടാക യുടെ സംഭാവനയായുണ്ട്. ഇതില് ഏറ്റവും മികച്ച പുസ്തകം ഓക്‌സ്‌ഫോഡ് യൂണിവേഴ്‌സിറ്റിയുടെ പ്രധാന ഫുട്‌ബോള് പരിശീലകനായ ജെഡ് ഡേവിസിന്റേതാണ്. അദ്ദേഹത്തിന്റെ 'കോച്ചിംഗ് ദി ടികി-ടാക സ്‌റ്റൈല് ഓഫ് ഫുട്‌ബോള്' ടികി-ടാക യുടെ തത്വശാസ്ത്രവും സങ്കേതങ്ങളും തലനാരിഴകീറി പരിശോധിക്കുന്നു. മറ്റൊന്ന് അമേരിക്കയിലെ മോണ്‍റോയി കോളജിന്റെ മുഖ്യ ഫുട്‌ബോള് പരിശീലകന് മാര്‍ക്കസ് ഡി ബെര്‍ണാഡോയുടെ 'ടികി-ടാക പാസിംഗ് പാറ്റേണ്‍സ് ആന്റ് എക്‌സര്‍സൈസ്' എന്ന പുസ്തകവുമാണ്.\nടികി-ടാക ഇനി ബാഴ്‌സലോണയിലേക്കോ സ്‌പെയിനിലേക്കോ അങ്ങനെതന്നെ തിരിച്ചുവരില്ലെന്ന കാര്യം തീര്‍ച്ചയാണ്. എങ്കിലും അത് ആരാധകരുടെ മനസില് നിക്ഷേപിച്ചുപോയ ചില ഉജ്ജ്വല മുഹൂര്‍ത്തങ്ങള് അങ്ങനെതന്നെയുണ്ടാകും. 30-കളിലെ ഓസ്ട്രയന് ടീമിനേയും അമ്പതുകളിലെ ഹംഗേറിയന് ടീമിനേയും എഴുപതുകളിലെ ഡച്ചു ടീമിനേയും പോലെ രണ്ടായിരത്തിലെ ബാഴ്‌സലോണയും സ്‌പെയിനും ചരിത്രത്തില് മങ്ങാതെ നില്‍ക്കും.\nവെറൗവുവും കാറ്റിനാസിയോയും ടോട്ടല് ഫുട്‌ബോളും ടികി-ടാക്കയും അനുകൂലമോ പ്രതികൂലമോ ആയ സാഹചര്യങ്ങളില് സംഭവിച്ച പ്രതിഭാസങ്ങളാണ്. എല്ലാപ്രതിഭാസങ്ങളേയും കാലം ദുര്‍ബലമാക്കുമെന്നത് ചരിത്രം. വെറൗവുവിനും കാറ്റിനാസിയോയ്ക്കും ടോട്ടല് ഫുട്‌ബോളിനും സംഭവിച്ചതും അതുതന്നെയാണ്. ഇപ്പോള് ടികി-ടാക യ്ക്കും അത്രയേ സംഭവിച്ചിട്ടുള്ളു. എന്നാല് ഇവ കളിക്കു നല്‍കിയ ചില സ്ഥിരനിക്ഷേപങ്ങള് ഇവയുടെ പൂര്‍ണരൂപങ്ങളെ നമ്മുടെ മനസിലേക്ക് പ്രത്യാനയിച്ചുകൊണ്ടേയിരിക്കും.\nവെറൗവുവും കാറ്റിനാസിയോയും കളമൊഴിഞ്ഞെങ്കിലും അവ കൊണ്ടുവന്ന പ്രതിരോധരീതികള് ആ രൂപത്തിലല്ലെങ്കിലും ഇപ്പോഴും കളത്തിലുണ്ട്. ഇക്കഴിഞ്ഞ ചാമ്പ്യന്‍സ് ലീഗിന്റെ ക്വാര്‍ട്ടര് ഫൈനലില് ഇറ്റാലിയന് ടീമായ യുവന്റസ് ബാഴ്‌സയെത്തളയ്ക്കാന് ഉപയോഗിച്ച പ്രതിരോധതന്ത്രങ്ങളില് തിളച്ചത് കാറ്റിനാസിയോയുടെ പ്രതിരോധ രീതികള് തന്നെയായിരുന്നു. ടോട്ടല് ഫുട്‌ബോളിലെ കളിക്കാരുടെ പൊസിഷന്‍മാറ്റവും പാസിംഗിലും റിസീവിംഗിലും ബോള്‍പൊസഷനിലും വേഗത്തിലും ടികി-ടാക പുലര്‍ത്തിയ കൃത്യതയും കളി എത്രകാലം മുന്നോട്ടുപോയാലും തങ്ങളുടെ സാന്നിധ്യം അറിയിച്ചുകൊണ്ടേയിരിക്കും. അതിനാല് ഈ കളിരീതികളുടെ രക്തസാക്ഷിത്വങ്ങളില് വിലപിക്കാന് ഒന്നുമില്ല.\n'രക്തസാക്ഷിത്വങ്ങള് ഭാവിയുടെ ഈടുവയ്പ്പുകളാണ്.' ദക്ഷിണാഫ്രിക്കന് നോവലിസ്റ്റും നോബല്‍സമ്മാന ജേതാവുമായ ജെ.എം.കുറ്റ്‌സേ 'ദി മാസ്റ്റര് ഓഫ് സെന്റ് പീറ്റേഴ്‌സ്ബര്‍ഗ് 'എന്ന നോവിലില് കുറിച്ച വാക്കുകളാണിത്. ഈ വാക്കുകള് നമുക്ക് എപ്പോഴും ഓര്‍ക്കാം.


പിന്തുണ പ്രഖ്യാപിച്ച് AB de Villiers - Oneindia Malayalam\nPublished : August 20, 2018, 09:40\nപിന്തുണ പ്രഖ്യാപിച്ച് AB de Villiers\nകേരളത്തിലെ ദുരിതബാധിതര്‍ക്ക് കൈത്താങ്ങുമായി ക്രിക്കറ്റ് ലോകം. ദക്ഷിണാഫ്രിക്കന് സൂപ്പര് താരം എബി ഡിവില്ലിയേഴ്‌സാണ് കേരളത്തിന് പിന്തുണ പ്രഖ്യാപിച്ചെത്തിയിരിക്കുന്നത്. ട്വിറ്ററിലാണ് എബി പിന്തുണയറിയിച്ചിരിക്കുന്നത്. കേരളത്തില്, കനത്ത മഴയിലും പ്രളയത്തിലും ദുരിതമനുഭവിക്കുന്ന ജനതയ്‌പ്പൊപ്പമാണ് എന്റെ ചിന്തയും പ്രാര്‍ത്ഥനയും. പ്രളയത്തില് നൂറിലധികം പേര്‍ക്ക് ജീവനും ഇരുപതിനായിരത്തിലധികം പേര്‍ക്ക് വീടില്ലാതായി. ഭീതിജനകമാണ് അവിടത്തെ കാര്യങ്ങളെന്നായിരുന്നു ഡിവില്ലിയേഴ്‌സിന്റെ ട്വീറ്റ്. നേരത്തെ സ്പാനിഷ് ക്ലബ്ബായ ബാഴ്‌സലോണയും ഇംഗ്ലീഷ് പ്രീമിയര് ലീഗ് ക്ലബ്ബായ ലീവര്‍പൂളും കേരളത്തിനെ പിന്തുണച്ചിരുന്നു.\nab de villiers kerala flood 2018


സഖാവേ, നാലിരട്ടി നഷ്ടപരിഹാരമല്ല, ബദല് എന്തുകൊണ്ട് തള്ളുന്നു എന്നാണറിയേണ്ടത്| വഴിപോക്കന് | vazhipokkan| krail\nJan 7, 2022, 11:26 AM IST\n*ഒരു ഗര്‍ത്തത്തിന് മുന്നില് നില്‍ക്കുമ്പോള് പിന്നാക്കം വെയ്ക്കുന്ന ചുവടുവെയ്പാണ് നമ്മളെ ജീവിതത്തിലേക്ക് പിടിച്ചുയര്‍ത്തുന്നതെന്ന് ഈ കോളത്തില് നേരത്തെ എഴുതിയിട്ടുണ്ട്. അത്തരമൊരു പിന്മാറ്റമാണ് കെ റെയിലിലുമുണ്ടാവേണ്ടത്. ജീവിതത്തിലേക്കും സമാധാനത്തിലേക്കും പുരോഗതിയിലേക്കുമുള്ള പ്രതീക്ഷാനിര്‍ഭരമായ പിന്‍മടക്കം.\nകെ.റെയില് പ്രതീകാത്മക ചിത്രം, മുഖ്യമന്ത്രി പിണറായി വിജയന്\nകെ റെയിലില് പിന്നോട്ടില്ല എന്നാണ് മുഖ്യമന്ത്രി പിണറായി വിജയന് പറയുന്നത്. അതേസമയം, ജില്ലകള് തോറും പൗര പ്രമുഖരുമായി ചര്‍ച്ച നടത്തുമെന്നും മുഖ്യമന്ത്രി പറയുന്നു. ഇതില് ഒരു വൈരുദ്ധ്യമുണ്ട്. വാസ്തവത്തില് ചര്‍ച്ചകള്‍ക്ക് ശേഷമാണ് പദ്ധതി നടത്തണോ വേണ്ടയോ എന്ന് തീരുമാനിക്കേണ്ടത്. എന്ത് വില കൊടുത്തും നടപ്പാക്കും എന്ന് നിലപാടെടുത്ത ശേഷം ചര്‍ച്ചകള് നടത്തുന്നതിന്റെ പ്രസക്തിയും അര്‍ത്ഥവും തീര്‍ച്ചയായും ചോദ്യം ചെയ്യപ്പെടും. കേരളം ഇതുവരെ വിഭാവനം ചെയ്തിട്ടുള്ളതില് ഏറ്റവും വലിയ പദ്ധതിയാണ് കെ റെയില്. കേരളത്തിന്റെ തെക്കേ അറ്റമായ തിരുവനന്തപുരത്തുനിന്നു വടക്കേ അറ്റമായ കാസര്‍കോട്ടേക്ക് നാല് മണിക്കൂര് കൊണ്ട് ഓടിയെത്താന് സഹായിക്കുന്ന അര്‍ദ്ധ അതിവേഗ റെയില്‍പാതയെയാണ് കെ റെയില് എന്ന് ചുരുക്കപ്പേരിട്ട് വിളിക്കുന്നത്. ഒരു കിലോ മീറ്റര് ട്രാക്കുണ്ടാക്കാന് 120 കോടി രൂപ ചെലവ് വരുന്ന പദ്ധതി. 63,941 കോടി രൂപയാണ് പദ്ധതിയുടെ മൊത്തം ചെലവ്. പണി പൂര്‍ത്തിയാവുമ്പോഴേക്കും ഇത് രണ്ട് ലക്ഷം കോടി രൂപ വരെ എത്തിയേക്കാമെന്നാണ് ചൂണ്ടിക്കാണിക്കപ്പെടുന്നത്.\n1,383 ഹെക്ടര് ഭൂമിയാണ് കെ റെയിലിന് വേണ്ടി ഏറ്റെടുക്കേണ്ടി വരിക. ഇതില് 1,198 ഹെക്ടറും സ്വകാര്യഭൂമിയാണ്. 20,000 കുടുംബങ്ങളെ പദ്ധതിക്കായി ഒഴിപ്പിക്കേണ്ടി വരും. ഭൂമി ഏറ്റെടുക്കുന്നതിന് വന് സാമ്പത്തിക പാക്കേജുകളാണ് സര്‍ക്കാര് മുന്നോട്ട് വെയ്ക്കുന്നത്. ഏറ്റെടുക്കുന്ന വസ്തുവിന് നാലിരട്ടി വരെ നഷ്ടപരിഹാരം നല്‍കുമെന്നാണ് മുഖ്യമന്ത്രി പറയുന്നത്. ഒരു സ്ഥലത്ത് ഏറ്റവും അവസാനം നടന്ന ഭൂമി ഇടപാടുകള് പരിശോധിച്ച ശേഷം അതിന്റെ നാലിരട്ടി വില നല്‍കാനാണ് സര്‍ക്കാര് തയ്യാറെടുക്കുന്നതെന്നാണ് സൂചന. പൊതുവെ ഭൂമി ഇടപാടുകളില് യഥാര്‍ത്ഥ വില മുദ്രപ്പേപ്പറില് കാണിക്കാറില്ല. ഒരു ലക്ഷം രൂപയ്ക്കാണ് ഒരു സെന്റ് വില്‍ക്കുന്നതെങ്കില് അത്രയും തുക മുദ്രപേപ്പറില് കാണിക്കാനുള്ള സാദ്ധ്യത വിരളമാണ്. അതുകൊണ്ട് തന്നെ പേപ്പറില് കാണിക്കുന്ന വിലയുടെ നാലിരട്ടിയായാല് പോലും ആ കാശുകൊണ്ട് ഇതേ സൗകര്യമുള്ള മറ്റൊരിടത്ത് ഇത്രയും ഭൂമി വാങ്ങുക എന്നത് നടപ്പുള്ള കാര്യമല്ല. ഒരു പൊതുപദ്ധതിയാവുമ്പോള് ഇതിനപ്പുറത്ത് ഒരു സര്‍ക്കാരിന് എന്ത് ചെയ്യാനാവും എന്ന ചോദ്യമുണ്ടായേക്കാം. ശരിയാണ്, നഷ്ടപരിഹാരത്തിന്റെ കാര്യത്തില് കേരള സര്‍ക്കാര് ഉദാരസമീപനം തന്നെയാണ് എടുത്തിരിക്കുന്നത്. പക്ഷേ, ചോദ്യം ഇങ്ങനെ നഷ്ടപരിഹാരം കൊടുത്ത് ഇത്രയും ഭൂമി ഏറ്റെടുത്ത് ഇങ്ങനെയൊരു പദ്ധതി നടപ്പാക്കേണ്ട ആവശ്യമുണ്ടോ എന്നാണ്.\nമുഖ്യമന്ത്രി പിണറായി വിജയന് എറണാകുളത്ത് പൗരപ്രമുഖരുടെ യോഗത്തില് സംസാരിക്കുന്നു\nനിലവില് തിരുവനന്തപുരത്തുനിന്നു കാസര്‍കോട്ടേക്ക് റെയില് മാര്‍ഗ്ഗമെത്താന് പന്ത്രണ്ട് മണിക്കൂറെങ്കിലും എടുക്കും. അതിന് പകരം നാല് മണിക്കൂര് കൊണ്ട് കാര്യം സാധിക്കാം എന്നത് ചെറിയ സംഗതിയല്ല. നമ്മുടെ മനസ്സും ഭാവനയും പിടിച്ചെടുക്കുന്ന പദ്ധതിയാണ് കെ റെയില്. പക്ഷേ, അതിലൊരു പ്രലോഭനമുണ്ട്, അതിലൊരു കെണിയുണ്ട്. ഇത്രയും പണം ചെലവാക്കി നാല് മണിക്കൂര് കൊണ്ട് ഓടിയെത്തുന്നതിന് പകരം ഇതിന്റെ ചെറിയൊരു ഭാഗം മാത്രം ചെലവാക്കി ആറോ ഏഴോ മണിക്കൂര് കൊണ്ട് ഇത്രയും ദൂരം താണ്ടാമെന്നിരിക്കെ എന്തിനാണ് ഇങ്ങനെയൊരു മെഗാ പദ്ധതി കേരളീയരുടെ മേല് അടിച്ചേല്‍പിക്കുന്നതെന്നാണ് ചോദ്യം.\nചോദിക്കുന്നത് ചെറിയ കക്ഷികളല്ല, കേരളത്തിലെ ഇടത് സര്‍ക്കാരിന്റെ സഹയാത്രികരായ കേരള ശാസ്ത്ര സാഹിത്യ പരിഷത്താണ്. ആര്.വി.ജി. മേനോനെപ്പോലൊരു എഞ്ചിനീയറിങ് വിദഗ്ദനാണ് ഈ ചോദ്യങ്ങളുമായി കെ റെയിലിന്റെ മറുവശത്ത് നില്‍ക്കുന്നവരില് ഒരാള്. വലതുപക്ഷക്കാരനെന്ന് ആര്.വി.ജിയെ അധിക്ഷേപിക്കാന് മുഖ്യമന്ത്രി പിണറായി വിജയന് പോലും തയ്യാറാവുമെന്ന് തോന്നുന്നില്ല. കേരളം നാല് മണിക്കൂറില് ഓടിത്തീര്‍ത്തിലേ വികസനം വരികയുള്ളു എന്നത് ഒരു തരം മൗലികവാദമാണ്. ആ വാദത്തിന്റെ മുനയൊടിക്കുന്ന ചോദ്യങ്ങളുമായി മുഖാമുഖം നില്‍ക്കുന്നതിന് പകരം ചോദിക്കുന്നവരുടെ മെക്കിട്ട് കെയറാന് പാര്‍ട്ടി അണികളെ കയറൂരി വിടുന്ന കാഴ്ചയാണ് കേരളം കാണുന്നത്.\nശാസ്ത്ര സാഹിത്യ പരിഷത്തും ആര്.വി.ജിയും ഉന്നയിക്കുന്ന പ്രധാന ചോദ്യങ്ങള് നോക്കാം. നിലവില് കേരളത്തിലൂടെ ഓടുന്ന തീവണ്ടികള്‍ക്ക് വേഗം കുറയുന്നതിന്റെ മുഖ്യകാരണം പാത ഇരട്ടിപ്പിക്കല് പൂര്‍ത്തിയാവാത്തതും സിഗ്നല് സംവിധാനം ആധുനികവത്കരിക്കാത്തതുമാണ്. അങ്ങിനെയാണെങ്കില് ഇതിനുള്ള നടപടികളല്ലേ ആദ്യം എടുക്കേണ്ടത്? പാത ഇരട്ടിപ്പാക്കുന്നതിനുള്ള പ്രധാന തടസ്സം ഭൂമിയുടെ ലഭ്യതയില്ലായ്മയാണെന്നാണ് റെയില്‍വെ ചൂണ്ടിക്കാട്ടുന്നത്. അപ്പോള് പിന്നെ ഈ ഭൂമി ലഭ്യമാക്കാനല്ലേ കേരള സര്‍ക്കാര് മുന്‍കൈ എടുക്കേണ്ടത്. എറണാകുളത്തുനിന്ന് ഷൊര്‍ണൂര് വരെ മൂന്നാമതൊരു പാത കൂടി റെയില്‍വെ പ്രഖ്യാപിച്ചിട്ടുണ്ട്. ഈ പദ്ധതി വേഗത്തിലാക്കാനല്ലേ കെ റെയിലിന് വേണ്ടി ബലം പിടിക്കുന്നതിന് മുമ്പ് സര്‍ക്കാര് മുന്നിട്ടിറങ്ങേണ്ടത്.\nഇങ്ങനെയാരു ബദല് മാര്‍ഗ്ഗമുള്ളപ്പോള് കേരളീയരെ കടക്കെണിയിലേക്ക് വലിച്ചെറിയുന്ന കെ റെയിലിന്റെ ആവശ്യമുണ്ടോ? ബ്രോഡ്ഗേജിലാണ് ഇന്ത്യന് റെയില്‍വെ വണ്ടികള് ഓടിക്കുന്നത്. കെ റെയിലാണെങ്കില് സ്റ്റാന്‍ഡേഡ് ഗേജിലും. രണ്ട് റെയില് സംവിധാനങ്ങളും തമ്മില് നേരിട്ടൊരു ബന്ധത്തിനുള്ള സാദ്ധ്യതയില്ലെന്നര്‍ത്ഥം. അതിവേഗപ്പാതകള് ലോകമെമ്പാടും സ്റ്റാന്‍ഡേര്‍ഡ് ഗേജിലാണെന്ന വാദത്തിലും കഴമ്പില്ല. വന്ദേ ഭാരത് എന്ന പേരില് ഇന്ത്യന് റെയില്‍വെ നടപ്പാക്കുന്ന പദ്ധതി ബ്രോഡ്ഗേജിലാണ്. അപ്പോള് പിന്നെ റെയില്‍വെയുടെ സംവിധാനവുമായി ചേര്‍ന്നു പോവുന്ന സാങ്കേതിക വിദ്യയ്ക്കല്ലേ മുന്‍തൂക്കം കൊടുക്കേണ്ടത്?\nഈ ചോദ്യങ്ങള്‍ക്കൊന്നും തന്നെ മുഖ്യമന്ത്രിയോ സി.പി.എമ്മോ വ്യക്തമായ മറുപടി പറയുന്നില്ല. ചെലവ് കുറഞ്ഞ ബദല്‍വഴികള് തള്ളിക്കളയുകയും കെ റെയിലാണ് കേരളത്തിന്റെ തലവര മാറ്റാന് പോകുന്ന പുതിയ ജാതകമെന്ന് പ്രചരിപ്പിക്കാന് തിടുക്കം കാട്ടുകയുമാണ് സര്‍ക്കാരും ഭരണകക്ഷിയും ചെയ്യുന്നത്. എന്തുകൊണ്ടാണ് കേരള സര്‍ക്കാരും സി.പി.എമ്മും കെ റെയിലിന്റെ കാര്യത്തില് ഇത്രയും പിടിവാശി കാണിക്കുന്നതെന്ന ചോദ്യത്തിന് മാതൃഭൂമിയുടെ ഇംഗ്ളീഷ് പോര്‍ട്ടലില് എഴുതിയ ലേഖനത്തില് സാമ്പത്തിക വിദഗ്ദനും മഹാത്മാഗാന്ധി സര്‍വ്വകലാശാല സ്‌കൂള് ഒഫ് സോഷ്യല് സയന്‍സസിലെ മുന് ഡീനുമായ കെ.ടി. റാംമോഹന് ഉത്തരം നല്‍കുന്നുണ്ട് :\n''കേരളത്തില് നിലവിലുള്ള ഭരണവര്‍ഗ്ഗം കമ്മ്യൂണിസ്റ്റ് പാര്‍ട്ടി ഉദ്യോഗസ്ഥരും സങ്കേതിക - ഭരണവര്‍ഗ്ഗ ഉന്നതരും അടങ്ങിയതാണ്. ഈ ഭരണവര്‍ഗ്ഗം കേരളീയരാണോ എന്ന് ചോദിച്ചാല് ജന്മം കൊണ്ട് മാത്രം എന്നേ പറയാനാവൂ. ഇവിടത്തെ സാധാരണ മനുഷ്യരുടെ താല്‍പര്യങ്ങള് ഇക്കൂട്ടര്‍ക്ക് അന്യമാണ്. ക്യാപിറ്റലിസ്റ്റ് സമൂഹങ്ങളിലുള്ള ജനാധിപത്യ മൂല്യങ്ങള് പോലും ഇവര്‍ക്കില്ല. അല്ലെങ്കില് പിന്നെ പദ്ധതിയുടെ വിശദമായ രൂപരേഖ പൊതു സമൂഹത്തിന് മുന്നില് വെയ്ക്കാന് ഇവര് മടിക്കുന്നതെന്തിനാണ്. ഭരണവര്‍ഗ്ഗത്തിന്റെ താല്‍പര്യങ്ങള് പൊതു സമൂഹത്തിന്റെ താല്‍പര്യങ്ങളായി അവതരിപ്പിക്കപ്പെടുകയാണ്.''\nകെ റെയില് പൂര്‍ത്തിയാക്കാന് വന്‍തോതില് കല്ലും മണ്ണും വേണ്ടി വരുമെന്നും പശ്ചിമഘട്ടത്തിലെ മലനിരകള് തുരന്നെടുക്കുന്ന പാറകളായിരിക്കും ഇതിന് ഉപയോഗിക്കപ്പെടുകയെന്നും റാംമോഹന് ചൂണ്ടിക്കാണിക്കുന്നുണ്ട്. കേരളത്തെ മാത്രമല്ല, നമ്മുടെ അയല് സംസ്ഥാനങ്ങളെയും ബാധിക്കുന്ന പദ്ധതിയാണിതെന്നര്‍ത്ഥം. കാലാവസ്ഥ വ്യതിയാനം എന്നത് ഇപ്പോള് വെറും വാക്കുകളല്ലെന്നും യാഥാര്‍ത്ഥ്യമാണെന്നും നമുക്കറിയാം.\nഇക്കഴിഞ്ഞ ഡിസംബര് 30ന് ചെന്നൈയില് പൊടുന്നനെ പെയ്തിറങ്ങിയത് 15 സെന്റിമീറ്ററോളം മഴയാണ്. കാലാവസ്ഥ നിരീക്ഷണ കേന്ദ്രങ്ങളൊന്നും തന്നെ ഇങ്ങനെയൊരു മഴ പ്രവചിച്ചിരുന്നില്ല. അത്രയും അപ്രതീക്ഷിതമായി കൊടുംമഴ ഉണ്ടായപ്പോള് ആയിരക്കണക്കിന് പേരാണ് ചെന്നൈയിലെ പൊതുനിരത്തുകളില് കുടുങ്ങിയത്. നിരവധി പേര്‍ക്ക് അന്ന് കേരളത്തിലേക്കും മറ്റ് സ്ഥലങ്ങളിലേക്കും പോകുന്നതിനായുള്ള തീവണ്ടികകളില് കയറാനായില്ല. പല പ്രദേശങ്ങളും വെള്ളത്തിനടിയിലായി. 2018 തൊട്ടിങ്ങോട്ട് നമ്മള് മലയാളികളും ഇവിടെ നമ്മുടെ താമസസ്ഥലങ്ങളില് കാലാവസഥ വ്യതിയാനത്തിന്റെ കെടുതികള് അനുഭവിക്കുന്നുണ്ട്. പശ്ചിമഘട്ടം സംരക്ഷിക്കേണ്ടത് ഓരോ മനുഷ്യന്റെയും ചുമതലയാണെന്ന ബോദ്ധ്യം ശക്തമായിക്കൊണ്ടിരിക്കെ, എത്ര നിരുവത്തരവാദപരമായാണ് കേരള സര്‍ക്കാര് നിലകൊള്ളുന്നതെന്നത് കാണാതിരിക്കാനാവില്ല.\nകെ റെയില് സ്വപ്ന പദ്ധതിയാണ്. കേരളത്തിലെ ഭരണവര്‍ഗ്ഗത്തിന്റെ സ്വപ്ന പദ്ധതി. 64,000 കോടി രൂപ എന്നു പറഞ്ഞാല് അതൊരു വന്‍തുകയാണ്. നിര്‍മ്മാണ ലോബിയെ സംബന്ധിച്ചിടത്തോളം ഈ പദ്ധതി കൊണ്ടുണ്ടാവുന്ന സാമ്പത്തികനേട്ടം ചില്ലറയല്ല. അതിന്റെ ഒരു വിഹിതം സ്വാഭാവികമായും ഭരണവര്‍ഗ്ഗത്തിന്റെ പ്രതിനിധികളിലേക്കെത്തും. വരുന്ന തിരഞ്ഞെടുപ്പുകളില് പിരിവ് ബുക്കുമായി വീടുകള് തോറും കയറിയിറങ്ങാതെ തന്നെ കാര്യങ്ങള് സുന്ദരമായി നടപ്പാക്കാന് ഭരണകക്ഷികള്‍ക്ക് കഴിയുമെന്നര്‍ത്ഥം.\nജപ്പാന് ഏജന്‍സി ഒഫ് ഇന്റര്‍നാഷനല് കോഓപ്പറേഷന് (ജൈക്ക) ആണ് കെ റെയിലിനായി പ്രധാനമായും പണമിറക്കുക. ഒരു ശതമാനം പലിശയ്ക്കാണ് വന്‍തുക ജൈക്ക കടം തരുന്നത്. ജപ്പാനെപ്പോലുള്ള രാജ്യങ്ങള് ഇന്ന് നേരിടുന്ന വലിയൊരു പ്രശ്നം അവരുടെ കയ്യില് ആവശ്യത്തില് കൂടുതല് പണമുണ്ടെന്നതാണ്. ഈ പണം ഇന്ത്യയെപ്പോലുള്ള രാജ്യങ്ങള്‍ക്ക് കടം കൊടുക്കുകയാണ് ലാഭമുണ്ടാക്കാനുള്ള എളുപ്പവഴിയെന്ന് ജപ്പാന് ആരും പറഞ്ഞുകൊടുക്കേണ്ടതില്ല. ഒരു ശതമാനം മാത്രമേ പലിശയുള്ളെങ്കില് പോലും ദീര്‍ഘകാലാടിസ്ഥാനത്തില് സംഗതി കൊണ്ടുണ്ടാവുന്ന ലാഭം ഒട്ടും മോശമല്ല. കാശ് കടം കൊടുക്കുക മാത്രമല്ല ജപ്പാന് ചെയ്യുന്നത്. സംസ്ഥാന സര്‍ക്കാരാണ് കടമെടുക്കുന്നതെന്നതിനാല് തിരിച്ചടവ് ഉറപ്പാണ്. കടം വേണമെന്നുണ്ടെങ്കില് തങ്ങളുടെ കൈവശമുള്ള സാങ്കേതികവിദ്യ വാങ്ങണമെന്ന നിബന്ധനയുമുണ്ട്. 1950-കളില് ജപ്പാനില് രൂപം കൊണ്ട ഗതാഗത സാങ്കേതിക വിദ്യ ഏറ്റെടുക്കാന് കേരളം നിര്‍ബ്ബന്ധിതമാവുന്നത് ഇതുകൊണ്ടാണെന്നാണ് ഡോ. കെ.ടി. റാംമോഹന് ചൂണ്ടിക്കാട്ടുന്നത്.\nകെ റെയില് എന്നെങ്കിലും ലാഭത്തിലാവുമോ എന്ന് ഒരു പിടിയുമില്ല. പൊതുഗതാഗതം ലാഭമുണ്ടാക്കണം എന്ന നിര്‍ബ്ബന്ധം പാടില്ലെന്നും കേരളത്തിന്റെ സമഗ്ര വികസനത്തിനു മുന്നില് ഈ ചെലവൊന്നും ഒരു ചെലവായി കാണേണ്ടതില്ലെന്നുമാണ് കെ റെയില് വക്താക്കളുടെ ഭാഷ്യം. ചോദ്യങ്ങളുന്നയിക്കുന്നവര് കേരളത്തിന്റെ വികസനത്തിന് എതിര് നില്‍ക്കുന്നവരാണെന്ന് മുദ്ര കുത്തപ്പെടുന്നു. പൊതുഗതാഗതം ലാഭമുണ്ടാക്കണമെന്ന് നിര്‍ബ്ബന്ധം പിടിക്കാനാവില്ല. പക്ഷേ, നഷ്ടം കുറഞ്ഞ വഴികളുണ്ടെങ്കില് അതല്ലേ നോക്കേണ്ടത്. കെ റെയിലിനായി എടുക്കുന്ന കടം വീട്ടാന് പരോക്ഷ നികുതി കൂടുതല് കൊടുക്കേണ്ട അവസ്ഥയായിരിക്കും കേരളീയരെ കാത്തിരിക്കുക. പെട്രോളിനും മദ്യത്തിനും തീപ്പെട്ടിക്കും അരിക്കുമൊക്കെ കൂടുതല് നികുതി നമ്മള് കൊടുക്കേണ്ടി വരുമെന്നര്‍ത്ഥം.\nമറക്കരുത് സൈലന്റ് വാലി\nഇന്ദിര ഗാന്ധി| ഫയല് ഫോട്ടോ\nസൈലന്റ് വാലി ഇന്നിപ്പോള് സൈലന്റ് വാലിയായി നിലകൊള്ളുന്നത് പണ്ട് ഇതുപോലുള്ള ചില വാദങ്ങള് അന്നത്തെ ഭരണകൂടങ്ങള് കൊണ്ടുവന്നപ്പോള് കേരള സമൂഹം അത് തള്ളിക്കളഞ്ഞതു കൊണ്ടാണ്. ശാസ്ത്ര സാഹിത്യ പരിഷത്ത് കേരളത്തില് നേതൃത്വം നല്‍കിയ സമുജ്ജ്വലമായൊരു പ്രക്ഷോഭമായിരുന്നു അത്. സൈലന്റ് വാലിയുടെ പ്രാധാന്യം തിരിച്ചറിയാന് കഴിയുന്ന ഒരു പ്രധാനമന്ത്രി അന്നുണ്ടായിരുന്നുവെന്നതും മറക്കാനാവില്ല. ഇന്ദിരാഗാന്ധി എന്ന നേതാവിനോട് ഇക്കാര്യത്തില് കേരളവും ലോകവും എന്നേയ്ക്കുമായി കടപ്പെട്ടിരിക്കുന്നു. ഒരു ഭരണാധികാരിക്ക് എങ്ങിനെയാണ് ഒരു സമൂഹത്തിനും ജനതയ്ക്കും പ്രകൃതിക്കും കാവല് നില്‍ക്കാനാവുക എന്നതിന് ചരിത്രം മുന്നോട്ടുവെയ്ക്കുന്ന സുവര്‍ണ്ണ സാക്ഷ്യമാണത്.\nപിണറായി വിജയന് സൈലന്റ് വാലിയില് പോയിട്ടുണ്ടോ എന്നറിയില്ല. പ്രാചീനവും വന്യവുമായ നിശ്ശബ്ദതയാണ് സൈലന്റ് വാലിയെ ചൂഴ്ന്ന് നില്‍ക്കുന്നത്. സമസ്ത ആഡംബരങ്ങളും അഹംഭാവവും വെടിഞ്ഞ് നമ്മള് നമ്മുടെ പ്രാഥമികമായ സ്വത്വത്തിലേക്കും ലാളിത്യത്തിലേക്കും നിസ്സാരതയിലേക്കും മടങ്ങുന്ന നിമിഷങ്ങള്. ഒരു പക്ഷേ, സൈലന്റ് വാലിയിലൊന്ന് പോയി തിരിച്ചുവന്നാല് പിണറായിയുടെ കാഴ്ചപ്പാടില് സാരമായ മാറ്റമുണ്ടായേക്കും.\nഗ്രീക്ക് പുരാണത്തില് പ്രൊക്രസ്റ്റസ് എന്നൊരു കഥാപാത്രമുണ്ട്. തന്റെ കൈവശമുള്ള കട്ടിലിനനുസരിച്ച് ആളെ വെട്ടിയൊതുക്കുകയോ വലിച്ച് നീട്ടുകയോ ആയിരുന്നു ടിയാന്റെ കലാപരിപാടി. രണ്ടായാലും കട്ടിലില് കിടക്കാനെത്തുന്നവന്റെ കാര്യത്തില് തീരുമാനമുണ്ടാവും. ഇത്തരം ഒരു കട്ടിലുമായാണ് പിണറായി വിജയന് സര്‍ക്കാര് ഇപ്പോള് മലയാളികളെ വിളിക്കുന്നത്. പാത റെഡിയാണ്. അതിലൊരു വിട്ടുവീഴ്ചയുമില്ല. സഹിക്കേണ്ടതും ത്യജിക്കേണ്ടതും ത്യാഗം ചെയ്യേണ്ടതും നമ്മള് ജനങ്ങളാണ്.\nമനുഷ്യനാവശ്യമുള്ളത് പ്രകൃതി തരുന്നുണ്ട്. പക്ഷേ, മനുഷ്യന്റെ അത്യാഗ്രഹത്തിനുള്ളത് പ്രകൃതിയിലില്ല എന്ന് പറഞ്ഞത് നമ്മുടെ രാഷ്ട്രപിതാവായ ഗാന്ധിജിയാണ്. പൗരപ്രമുഖരുമായി ജില്ലകള് തോറും മുഖ്യമന്ത്രി നടത്തുന്ന യോഗങ്ങള് രാജാവും പ്രജകളും തമ്മിലുള്ള കൂടിക്കാഴ്ചകള് പോലെയാണ് അനുഭവപ്പെടുന്നത്. വാഴ്ത്തലുകളുടെ വായ്ത്താരികള്‍ക്കുപ്പുറത്ത് ഈ യോഗങ്ങളില് കാമ്പുള്ള വിമര്‍ശം എന്തെങ്കിലും മുഖ്യമന്ത്രിക്ക് നേരിടേണ്ടി വരുമെന്ന് തോന്നുന്നില്ല. ആസൂത്രിതമായി സംഘടിപ്പിക്കുന്ന ഇത്തരം യോഗങ്ങളില് കെ റെയില് വിചാരണ ചെയ്യപ്പെടുകയോ ചോദ്യം ചെയ്യപ്പെടുകയോ ഉണ്ടാവില്ല.\nകെ റെയില് വരുന്നതോടെ കേരളത്തില് ടൂറിസം വേറെ ലെവലാവുമെന്നാണ് പ്രചാരണം. ടൂറിസം വികസിക്കണമെങ്കില് ആദ്യം ചെയ്യേണ്ടത് മാലിന്യ നിര്‍മ്മാര്‍ജ്ജനമാണ്. വാസ്തവത്തില് കേരളം ഇന്നിപ്പോള് നേരിടുന്ന ഏറ്റവും വലിയ പ്രശ്നം മാലിന്യം കൈകാര്യം ചെയ്യാന് സര്‍ക്കാരിന് ഒരു സമഗ്ര പദ്ധതിയില്ലെന്നതാണ്. കെ റെയിലിന് ചെലവാക്കുന്നതിന്റെ പത്തിലൊന്നുണ്ടങ്കില് കേരളത്തെ വൃത്തിയും വെടിപ്പുമുള്ള സംസ്ഥാനമാക്കാം.\nഅട്ടപ്പാടിയില്‍നിന്ന് അടുത്തിടെയായി കേള്‍ക്കുന്ന പട്ടിണിമരണങ്ങളുടെ മൂലകാരണം ആദിവാസികള്‍ക്ക് സ്വന്തമായി ഭൂമിയില്ലെന്നതാണ്. ഭൂരഹിതരായ ആദിവാസികള്‍ക്കും ദളിതര്‍ക്കും ഭൂമി നല്‍കുക എന്നത് ജനാധിപത്യ സമൂഹത്തില് ഒരു ഭരണകൂടം മുഖ്യ അജണ്ടയായി ഏറ്റെടുക്കേണ്ട വിഷയമാണ്. പക്ഷേ, മാലിന്യ നിര്‍മ്മാര്‍ജ്ജനമോ ഭൂരഹിതര്‍ക്ക് ഭൂമി വിതരണമോ അല്ല കെ റെയില് പോലുള്ള വന്‍കിട പദ്ധതികളിലാണ് ഭരണകൂടങ്ങള്‍ക്ക് താല്‍പര്യം.\nസൈലന്റ് വാലി| ഫോട്ടോ: പി. മനോജ്\nകേരള ചരിത്രത്തില് തന്റെ പേര് കെ റെയിലിലൂടെ അനശ്വരമാവണമെന്ന് ചിലപ്പോള് പിണറായി വിജയന് ആഗ്രഹിക്കുന്നുണ്ടാവാം. അങ്ങ് ഇന്ദ്രപ്രസ്ഥത്തില് പുതിയ പാര്‍ലമെന്റ് മന്ദിരം കെട്ടിയുയര്‍ത്തുന്നതിലൂടെ ചരിത്രത്തിന്റെ ഭാഗമാവാന് ശ്രമിക്കുന്ന മറ്റൊരു നേതാവും സമകാലിക ഇന്ത്യയുടെ മുന്നിലുണ്ട്. സൈലൻറ് വാലിക്കും കെ റെയിലിനുമിടയില് കാലവും ഭരണാധികാരികളും മാറുകയാണ്. കോര്‍പറേറ്റുകളുടെ നിഴലുകള് ഭരണകൂടങ്ങള്‍ക്ക് മേല് ചിലന്തിവലകള് തീര്‍ക്കുമ്പോള് മണ്ണും മനസ്സും പണയമാവുന്നു.\nകാര്‍ഷിക നിയമങ്ങള്‍ക്കെതിരെ ഇന്ത്യയിലെ കര്‍ഷകര് സമരത്തിനൊരുങ്ങിയപ്പോള് പിന്നോട്ടില്ല എന്നാണ് പ്രധാനമന്ത്രി മോദിയും ബി.ജെ.പിയും പറഞ്ഞത്. പക്ഷേ, 2020 ബാക്കിവെയ്ക്കുന്ന ഏറ്റവും മനോഹരമായ ദൃശ്യങ്ങളിലൊന്ന് കാര്‍ഷിക നിയമങ്ങള് പിന്‍വലിക്കപ്പെട്ടപ്പോള് നൃത്തം ചെയ്യുന്ന കര്‍ഷകരുടേതാണ്. ഒരു ഗര്‍ത്തത്തിന് മുന്നില് നില്‍ക്കുമ്പോള് പിന്നാക്കം വെയ്ക്കുന്ന ചുവടുവെയ്പാണ് നമ്മളെ ജീവിതത്തിലേക്ക് പിടിച്ചുയര്‍ത്തുന്നതെന്ന് ഈ കോളത്തില് നേരത്തെ എഴുതിയിട്ടുണ്ട്. അത്തരമൊരു പിന്മാറ്റമാണ് കെ റെയിലിലുമുണ്ടാവേണ്ടത്. ജീവിതത്തിലേക്കും സമാധാനത്തിലേക്കുമുള്ള പ്രതീക്ഷാനിര്‍ഭരമായ പിന്‍മടക്കം.\nവഴിയില് കേട്ടത്: പഞ്ചാബില് പ്രധാനമന്ത്രിയുടെ സുരക്ഷാ സംവിധാനത്തിലുണ്ടായ വീഴ്ചയ്ക്ക് ഉത്തരവാദികളായവരെ കണ്ടെത്തണമെന്ന് പഞ്ചാബ് മുഖ്യമന്ത്രിയോട് കോണ്‍ഗ്രസ് അദ്ധ്യക്ഷ സോണിയ ഗാന്ധി. 56 ഇഞ്ചിലും ഇരട്ടച്ചങ്കിലുമല്ല ഇത്തരം പ്രതികരണങ്ങളിലാണ് നേതാക്കള് നേതാക്കളാവുന്നത്!\nകെ റെയില് സഞ്ചരിക്കുന്നത് തെറ്റായ പാതയിലോ?- ഹരീഷ് വാസുദേവന്\n'250 കുടുംബങ്ങളെ പുനരധിവസിപ്പിക്കാന് കഴിയാത്തവര് 11 ജില്ലകളിലെ ജനങ്ങളെ പുനരധിവസിപ്പിക്കുമോ?'\nContent Highlights: K Rail and people of Kerala\nമാടായിപ്പാറയില് വീണ്ടും സര്‍വ്വേ കല്ല് പിഴുതു; കൂട്ടിയിട്ട് റീത്ത് വെച്ചു\nകെ-റെയില്: കൊല്ലം, പത്തനംതിട്ട ജില്ലകളില്‍കൂടി സാമൂഹികാഘാത പഠനം\nകെ - റെയിൽ; ഇവർ ചർച്ചയിൽ പോലും ഉൾപ്പെടാതെ കുടിയിറങ്ങേണ്ടവർ


Basavaraj Bommai sworn-in as the new Chief Minister of Karnataka-കര്‍ണാടക: ബസവരാജ് ബൊമ്മെ മുഖ്യമന്ത്രിയായി സത്യപ്രതിജ്ഞ ചെയ്തു\nരാജ്ഭവനിൽ ഇന്നു രാവിലെ 11നായിരുന്നു സത്യപ്രതിജ്ഞ\nUpdated: July 28, 2021 2:54:20 pm\nബെംഗളൂരു: ബസവരാജ് ബൊമ്മെ കര്‍ണാടക മുഖ്യമന്ത്രിയായി സത്യപ്രതിജ്ഞ ചെയ്തു. രാജ്ഭവന് ഗ്ലാസ് ഹൗസില് നടന്ന ചടങ്ങില് ഗവര്‍ണര് തവര്‍ചന്ദ് ഗെലോട്ട് സത്യവാചകം ചൊല്ലിക്കൊടുത്തു. രാവിലെ 11നായിരുന്നു സത്യപ്രതിജ്ഞ.\nകര്‍ണാടകയിലെ 23-ാമത് മുഖ്യമന്ത്രിയാണു ബസവരാജ് ബൊമ്മെ. രാവിലെ ക്ഷേത്രദര്‍ശനത്തിനുശേഷമാണ് അദ്ദേഹം സത്യപ്രതിജ്ഞാ ചടങ്ങിനെത്തിയത്. ബിജെപി സംസ്ഥാന ഓഫീസായ ജഗന്നാഥ് ഭവനെ അദ്ദേഹം സന്ദർശിച്ചു. പ്രസിഡന്റ് നളിൻ കുമാർ കട്ടീൽ ബൊമ്മെയെ സ്വീകരിച്ചു. സത്യപ്രതിജ്ഞാ ചടങ്ങിനു മുന്നോടിയായി ബിജെപി അനുയായികള് രാജ്ഭവന് പുറത്ത് തടിച്ചുകൂടി.\nഇന്നലെ ബെംഗളൂരുവിലെ സ്വകാര്യ ഹോട്ടലില് നടന്ന ബിജെപി നിയമസഭാ യോഗത്തെത്തുടര്‍ന്നാണ്, അറുപത്തിയൊന്നുകാരനായ ബസവരാജ് ബൊമ്മെയെ മുഖ്യമന്ത്രിയായി പ്രഖ്യാപിച്ചത്. മുന് മുഖ്യമന്ത്രി ബി.എസ്.യെഡിയൂരപ്പയുമായി ഉറ്റ ബന്ധം പുലര്‍ത്തുന്ന ബസവരാജ് ബൊമ്മെ ലിംഗായത് സമുദായത്തില്‍നിന്നുള്ള ആളാണ്.\nBasavaraj Somappa Bommai @BSBommai took the oath as the new Chief Minister of Karnataka. @IndianExpress pic.twitter.com/PnmozeClEB\n— Darshan Devaiah B P (@DarshanDevaiahB) July 28, 2021\nകർണാടക ആഭ്യന്തര മന്ത്രിയായിരുന്ന ബസവരാജ് ബൊമ്മെ കർണാടക മുൻ മുഖ്യമന്ത്രിയും കേന്ദ്രമന്ത്രിയുമായിരുന്ന അന്തരിച്ച എസ്.ആർ.ബൊമ്മെയുടെ മകനാണ്.\nAlso Read: കര്‍ണാടകയില് ബസവരാജ് ബൊമ്മെ മുഖ്യമന്ത്രിയാവും; യെഡിയൂരപ്പയുടെ വിശ്വസ്തൻ\nബസവരാജ് ബൊമ്മെ ഇന്ന് വൈകിട്ട് പ്രധാനമന്ത്രി നരേന്ദ്ര മോദിയെ സന്ദർശിക്കും. ബൊമ്മെയുടെ ഡൽഹി യാത്രയ്ക്കായി പ്രത്യേക വിമാനം ക്രമീകരിച്ചതായി മുതിർന്ന ബിജെപി എംഎൽഎ ആർ.അശോക സത്യപ്രതിജ്ഞാ ചടങ്ങിനുശേഷം പറഞ്ഞു.\nWeb Title: Basavaraj bommai karanataka chief minister swearing ceremony


ബി ജി എന്' ന്റെ ലോകം: February 2014\nഒരു തേങ്ങല് പോല് നീയുണ്ട്\nഒരു മൗസ് ക്ലിക്കില്\nപെയ്തു തോരാവുന്നൊരു മഴയായി .\nഒരിക്കല്‍പോലും നിന്നെ വിളിക്കില്ല .\nആ തേങ്ങലൊന്നായെന്റെ നെഞ്ചിലലച്ചു വീഴണം\nഞാന് നിന്നെ വാരിപ്പുണര്‍ന്നേക്കും\nPosted by Biju G Nath at 5:02 PM\nഇരുട്ടില് കടിച്ചു കുടഞ്ഞ\nപെണ്ണുടലുകളുടെ ഉറഞ്ഞ തേങ്ങലുകള്\nഎന്നെ വരിയുന്നത് .\nകണ്ണില് കുത്തി നോവിക്കുന്നു .\nകടിച്ചു പറിച്ചോരു കാമക്കലിയില്\nഉടല് വിറച്ചോരവസാനരാത്രി .\nഭയമരിക്കുന്ന തലച്ചോര് മാത്രം\nഒരു പെണ്സ്വരം പോലും .\nആഴങ്ങളിലേക്കൂളിയിട്ടിറങ്ങുന്ന സ്നേഹം പോലെ\nരണ്ടു മിഴികളെന്നെ പൊതിയവേ\nകാലം തെറ്റി പെയ്യുന്ന മഴയില് കുളിച്ചു\nഈറനോടെയിരുളില് ഞാന് !\nസൗരഭ്യം പേറുന്ന നറുപുഞ്ചിരിയും\nഉല്‍ക്കമഴ പെയ്യിക്കും താഴ്വരകളില്\nവിഹ്വലം എന്തിങ്ങനെ ഞാന് !\nമോഹത്തിന്റെ തേനീച്ചകൊമ്പു കൊള്ളാതെ\nപ്രണയത്തിന്റെ തലോടല് കൊതിച്ചു\nമുയല്‍ക്കുഞ്ഞിന് ജന്മം കടമെടുക്കുന്നു\nകാരസ്കരത്തിന് ചക്ഷകവുമായിന്നു ഞാന് !\nഎന്നിലെ പ്രവാഹമേ, നിന്നിലേക്ക്\nതിരമാലകള് പോലാര്‍ത്തലച്ചു വീഴവെ\nജന്മസാഫല്യമായി മിഴിപൂട്ടിയിങ്ങനെ ഞാന് !\nപകിടകളിയുടെ പഴം പുരാണങ്ങളില്\nപലകുറി പൊരുതി തോറ്റപ്പോള്\nകാവിയുടെ നനുത്ത തണുപ്പില് മുങ്ങി\nജീവിതം പച്ചപിടിപ്പിക്കുന്നു ചിലര് .\nകാമത്തിന്റെ വഴുവഴുപ്പാര്‍ന്ന സമതലങ്ങളില്\nകണ്ണീരിന് ഉപ്പുലായനി തളിച്ച്\nസിംഹാസനങ്ങള്‍ക്ക് ചാമരം വീശിടും\nപീനസ്തനികള്‍ക്ക് നിദ്രയില്ലാതാകുന്നു .\nവാരിയെടുക്കുന്ന പൊന്‍പണങ്ങള് നോക്കി\nമെനോപ്പാസത്തിന്റെ അടിവേരുകള് വരയ്ക്കുന്നു\nകാലത്തിന്റെ ആര്‍ത്തവചിത്രങ്ങള് .\nമുകുളങ്ങളെ കണ്ടാല് പോലും\nത്രസിക്കില്ലൊരു മുലഞെട്ടും ,\nഒരു ചെറുകരിമ്പാറകളിലും പോലുമേ.\nPosted by Biju G Nath at 10:45 PM\nഞാന് സ്നേഹത്തെ കുറിച്ച്\nഓര്‍ത്ത് തുടങ്ങുന്നത് .\nഓരോ ഇതളായി നിന്നെ\nകൈവെള്ളയില് വച്ച് കഴിയുമ്പോള് അറിയുന്നു\nപിടിച്ചടക്കല് അല്ല ,\nവേദന നല്കാതുള്ള തിരഞ്ഞെടുക്കല്\nപോലെ മധുരമെന്നു .\nഎന്റെ കണ്ണുകള് എന്നെ വഞ്ചിക്കാതിരിക്കാന്\nഞാന് നിന്റെ ചുണ്ടുകളിലേക്ക് മാറുന്നു\nശലഭങ്ങള് ചിറകു താഴ്ത്തി\nക്ഷണികം ഈ ജന്മമെങ്കിലും\nജീവിക്കാന് മോഹിച്ചു തുടങ്ങുന്നു ഞാന് .\nനിന്റെ കണ്ണുകള് എന്നിലേക്ക് നീളുന്നു.\nമരണം പോലെ തണുപ്പാര്‍ന്ന\nഒരന്വേഷകനെ പോല് .\nPosted by Biju G Nath at 5:09 PM\nവേനലിന് വരണ്ട മണ്ണില്\nതേങ്ങലിന് തുള്ളികള് വീണു മരിക്കവേ\nഇറ്റ് കണ്ണീര് പൊഴിക്കാതെ മുറ്റത്ത്\nചെപ്പൊരെണ്ണം മാനം നോക്കിയിങ്ങനെ.\nകണ്ടു നിന്ന നിമിഷം കൊണ്ട്\nകണ്ടു കണ്ടങ്ങിരിക്കും ജലത്തിനെ\nകണ്ടില്ലെന്നു വരുന്നുണ്ട് പുലരിയില് .\nമണ്ണ് മച്ചിയായി മാറുന്ന പകലുകള്\nകുപ്പിയില് അടച്ചു പൂട്ടിയ\nദാഹനീര് കുടിച്ചു നീ കൊതിച്ചുള്ള\nതെളിനീരിന് ഉറവകള് വറ്റിയീ\nകരയിലൊരു കിണര് പോലുമില്ലിനി\nതരുവാനാ ഓര്‍മ്മകളല്ലാതെ .\nഉയരുന്നു ചുറ്റിലും മണിമേടകള്\nതകരുന്നു കുന്നുകള് മലകളും\nവരളുന്ന പുഴയും കണ്ടല്‍കാടുമാ\nകാടുകള് , കാവുകള്\nസിമന്റ് തിന്നുന്ന മണ്ണില്\nപ്ലാസ്റിക് പൂവുകള് .\nമകനെ മറക്കുക നീയിനി\nതുമ്പയും തെച്ചിയും നാലുമണിപ്പൂവും\nപതിയെ മറക്കുക നാടും\nനിന്റെ വേരുകളും .\nഇനി വരും കാലം\nഗതകാല സ്മരണകള് തന്\nശവകുടീരങ്ങള് മാത്രം .\nവിഷാദ വീചികള് നൂലേണി കെട്ടുന്ന\nവിടര്‍ന്ന നിന് അധരങ്ങളില് മിഴി വീഴവെ\nമറന്നു പോകുന്നു ഞാന് കാലം വരച്ചിട്ട\nഅജ്ഞാതരേഖകളതെല്ലാം തന്നെ .\nഅനന്തമാം കാലത്തിന് ഇരുണ്ടവനികളില്\nനിന്നെന്നോ ഉദിച്ചൊരു നക്ഷത്രമേ\nനിന് തിളക്കമെന് മനസ്സില് നിറയ്ക്കവേ\nവെളിച്ചമുതിരുന്നെന് വഴിത്താരകള് നീളെ .\nഅലസം പിറകോട്ടൊതുങ്ങുക നീയിനി.\nഈ ഓര്‍മ്മകള് തന് ശീവേലിയില് ഞാന്\nമയങ്ങട്ടെ മറന്നൊന്നുറങ്ങട്ടെയിനിയെന്നും .\n--------------------ബി ജി എന് ---------\nപറയാൻ മറന്ന പരിഭവമെല്ലാമീ -\nപകലിന്റെ മാറിൽ കുടഞ്ഞിടാമിനി .\nഅകലം മനസ്സിനെ നോവിക്കുന്നു .\nഇഴകൾ നെയ്തു ഞാനൊരുക്കുമീ -\nലവണരസത്താലീ പ്രണയമിനിക്കതു .\nകാമിനീ നിന്നുടെ ഓർമ്മച്ചിറകുകൾ\nമിഴികൾ സജലമാകുന്നതെന്തിനോ ?\nപ്രണയിക്കുവാനായ് മാത്രമൊരു ജന്മം\nഅവനിയിൽ പിറന്നുവെങ്കിലതു ന്യൂനം\nഅതിനെന്റെ പേര് ഞാൻ ചാർത്തിടും\nഅതിനെന്റെ ജീവിതം നല്കിടും ചിരം .\nഒരുകാലമിരുൾ മാറി വെളിച്ചം പരക്കും\nമിഴികൾ തുറന്നു നീ ചുറ്റിലും നോക്കീടും\nഅതുകാലമെന്നുടെ പ്രണയത്തിൻ പൂക്കൾ\nഅതിദ്രുതം നിന്നെ പുണരും വസന്തം .!\n--------------------- ബി ജി എൻ -------\nPosted by Biju G Nath at 1:35 PM\nഞാനണിയുന്നു എന്റെ നല്ല മുഖം .\nസുന്ദരമായ ഈ മുഖത്ത്\nനിറഞ്ഞു തുളുമ്പി തൂകുന്നുണ്ട് .\nസന്ധ്യ കടന്നു വരുമ്പോള്\nമടുപ്പ് തോന്നി ഞാനിതഴിച്ചു വയ്ക്കും\nനനുത്ത നൂലുകള് കൊണ്ട്\nഞാനൊരു ചിലന്തി വല കെട്ടും .\nമഴപ്പാറ്റകള് ചിലതെത്തിനോക്കും .\nപ്രണയത്തിന്റെ മുഖംമൂടിയഴിഞ്ഞു വീഴും .\nരാത്രി വീര്‍പ്പുമുട്ടി കിതയ്ക്കും .\nഎന്നില് ഒരു ശിശുവിന്റെ മുഖമാണ് .\nവീണ്ടും പുതിയ പ്രഭാതത്തിലേക്ക്\nപുതിയ മുഖം അണിയാന് കൊതിച്ചു\nPosted by Biju G Nath at 7:35 PM\nവിധി തന് ചതുരംഗകളങ്ങളില്\nകണ്ണുനീരുപ്പു പുരണ്ട കവിള്‍ത്തടം\nതലോടുന്ന കരങ്ങള് തേടുന്നത് പൂവിന്\nലവണരസത്തിലലിയുന്ന കാമനകള് .\nഹൃദിസ്ഥമാകാതെ പോയ നാലുവരി\nകവിത പോലെ മനസ്സ് പതറുമ്പോള്\nതുടിക്കുന്ന നെഞ്ചിതാര്‍ക്ക് വേണം !\nസ്വപ്നം മയങ്ങുന്ന മിഴികളെ നോക്കി\nതോരാത്ത കണ്ണീര്‍പ്പുഴയായൊഴുകുന്നു .\nപച്ചചിരിയാല് കസവ് പുതച്ചുകൊ-\nണ്ടിരുളില് ദന്തങ്ങള് ദുര്‍ഗന്ധമൂര്‍ക്കവേ\nഇനിയുമണയാത്ത ചില കനലുകള് .\nPosted by Biju G Nath at 11:43 AM\nതുളസി കതിരൊന്നു മുടിയിൽ ചൂടേണം\nഭർത്താവ് കണ്‍കണ്ട ദൈവമെന്നോർക്കണം\nഭർതൃമാതാവിന്റെ ശുശ്രൂക്ഷ നോക്കണം .\nകണ്ണീരു കൂടെപ്പിറപ്പെന്നു കരുതണം .\nചൊവ്വതൻ ദോഷം ഇല്ലാതിരിക്കണം .\nഎന്നാലൊരു ജീവിതം നല്കിടാമവൾ\nകൈ നിറയെ പൊന്നുമായി വന്നെന്നാൽ .\nPosted by Biju G Nath at 11:47 PM\nപേരറിയാ കരയിലാണവള് താമസം.\nവലിയ മുലകളും നിതംബവും\nരാവെന്നോ പകലെന്നോയില്ലാതെ .\nരക്തം കട്ടപിടിച്ച തുടകള്\nനനഞ്ഞ തുണികള് അയയിലിട്ടു\nകുടില് കയറി പോകുന്നത് കാണാം .\nകണ്ടില്ലെന്നു നടിക്കാം നിങ്ങള്‍ക്ക് .\nനിങ്ങള് പക്ഷേ കയ്യില് കരുതേണ്ടതുണ്ട് .\nകര്‍ണ്ണങ്ങള് കൂട്ടിനുണ്ടാകേണം .\nഇനി യാത്രയാകാം .\n------------ബി ജി എന്\nഇടിച്ചു നിരത്താതെ പോയ\nകോണ്ക്രീറ്റ് മലകള് ,\nനീതി ലഭിക്കാതെ പോയ\nമറുപടി ലഭിക്കാതെ പോയ\nപുതിയ മേച്ചില് പുറങ്ങളില്\nകേസരികള് തന്നെ .\nഇളക്കാനും , പങ്കിടാനും\nരഥങ്ങള് മുന്നോട്ടുരുട്ടൂന്നു .\nഒന്നിനും ഒന്നും സംഭവിക്കുന്നില്ലിവിടെ .\nമുന്നിലെ പുകമഞ്ഞിലേക്കുള്ള യാത്ര\nനിന്നിലുമെന്നിലും പടര്‍ത്തുന്നതെന്തായിരിക്കും ?\nമക്കളെ പഠിക്കാന് വിടുന്നതിന്\nപങ്കപ്പാടിന്റെ ഭാരമോര്‍ത്തും ,\nനിന്റെ ചങ്കിലെ തീയെരിയുന്നു പകല് മുഴുവന് .\nആഗോള വിപണിയിലെ മാന്ദ്യവും\nഉയരുന്ന കമ്പോള വിലനിലവാരവും\nതെറിച്ചു വീണ രേതസ്സുകളെപറ്റിയും\nഎന്റെ ജിഹ്വ ഗര്‍ജ്ജിക്കുന്നു പകല് മുഴുവന് .\nരാത്രിയില് നെഞ്ചില് മുഖമമര്‍ത്തി\nവേവലാതിയുടെ കെട്ടഴിക്കുന്ന നിന്നെ\nവാരിയെടുത്തുമ്മ വയ്ക്കുമ്പോള് പക്ഷെ\nനമ്മളെല്ലാം മറന്നുപോയിടുന്നു രാവ് മുഴുവന് .\nPosted by Biju G Nath at 7:25 AM\nകരിന്തിരി കത്തും നിലവിളക്കിൻ\nകറുത്ത പുകപോലെ ചുറ്റിനും\nകടുന്തുടി നാദം മുഴക്കിയലയുന്നു\nകാടിന്റെ മക്കൾ നിത്യവും .\nകറുത്ത പെണ്ണിൻ തൊലിമിനുപ്പും\nകാടു നല്കിയ അഴകുടലിന്നുറപ്പും\nകടിച്ചു തുപ്പി അകന്നിടുന്നു നിത്യം\nകറുത്ത മനമുള്ള വെളുത്തവർ .\nകരിമ്പിൻ കാട്ടിലിറങ്ങി വിലസും\nകരിവീരന്റെ ഓർമ്മ പുതുക്കാൻ\nകല്ലും മുള്ളും ചവിട്ടി വരുന്നുണ്ട്\nകാമം നുരയ്ക്കും തലച്ചോറുകളടവിയിൽ.\nകണ്ണിൽ നിറയും ദൈന്യത്തിൻ\nകണ്ണീർ നല്കും തിളക്കം നോക്കി\nകഥകൾ മെനയുവാൻ തഞ്ചം തേടി\nകാട് കയറുന്നു സൈദ്ധാന്തികർ .\nകരളു പൊടിയും കുഞ്ഞിൻ വിശപ്പും\nകനവു കാണും കാടിൻ മനസ്സും\nകറുപ്പ് കൊടുത്ത് മയക്കി കിടത്തി\nകരംപിരിക്കും അധികാരമോഹികൾ .\nകരയാൻ മറന്ന മണ്ണിന്റെ മക്കൾക്ക്\nകരഗതമായ കാടിന്റെ സമ്പത്ത്\nകണ്ണടച്ചു പിടിച്ചെടുക്കുന്നു അധികാരത്തിൻ\nകല്ലൻമുളകൾ ചുഴറ്റി മേലാളർ .\nPosted by Biju G Nath at 8:42 PM


Buy Mosambi Fresh Vegetables & Fruits Online in Kochi, Coimbatore, Trivandrum, Thrissur, Kottayam\nMosambi is high in vitamin C. This immune-boosting food keeps you away from the common cold and flu. It is also fairly rich in folic acid that playsarole in supporting bone and joint health.\nRefrigerate mosambi only if you prefer them to be cold.\nക്രമരഹിതമായ ശാഖകളും താരതമ്യേന മിനുസമാർന്ന, തവിട്ട്-ചാരനിറത്തിലുള്ള പുറംതൊലിയുമുള്ള 8 മീറ്റർ (26 അടി) വരെ ഉയരമുള്ള ഒരു ചെറിയ വൃക്ഷമാണ് സി. ലിമെറ്റ. ഇതിന് 1.5–7.5 സെന്റിമീറ്റർ (0.59–2.95 ഇഞ്ച്) നീളമുള്ള നിരവധി മുള്ളുകളുണ്ട്. ഇലഞെട്ടിന് ഇടുങ്ങിയതും എന്നാൽ വ്യക്തമായി ചിറകുള്ളതുമാണ്, അവയ്ക്ക് 8–29 മില്ലീമീറ്റർ (0.31–1.14 ഇഞ്ച്) നീളമുണ്ട്. 5–17 സെന്റിമീറ്റർ (2.0–6.7 ഇഞ്ച്) നീളവും 2.8–8 സെന്റിമീറ്റർ (1.1–3.1 ഇഞ്ച്) വീതിയുമുള്ള അക്യുമിനേറ്റ് ലഘുലേഖകൾ ഇലകൾ സംയുക്തമാണ്. പൂക്കൾ വെളുത്തതും 2-3 സെ.മീ (0.79–1.18 ഇഞ്ച്) വീതിയുള്ളതുമാണ്. പഴങ്ങൾ ഓവൽ, പച്ച, മഞ്ഞനിറം, പച്ചകലർന്ന പൾപ്പ് എന്നിവയാണ്. കുഴി വെളുത്തതും ഏകദേശം5മില്ലീമീറ്റർ (0.20 ഇഞ്ച്) കട്ടിയുള്ളതുമാണ്. മധുരമുള്ള കുമ്മായം എന്ന പേര് ഉണ്ടായിരുന്നിട്ടും, പഴം പച്ചകലർന്ന ഓറഞ്ചിന് സമാനമാണ്. വളർച്ചയിൽ ലിമെറ്റയുടെ ‘മിൽസ്വീറ്റ്’ കൃഷി. സി. ലിമെറ്റ ഉഷ്ണമേഖലാ, ഉഷ്ണമേഖലാ കാലാവസ്ഥയിൽ വളരുന്നു. ഇത്5മുതൽ7വയസ്സ് വരെ ഫലം കായ്ക്കാൻ തുടങ്ങുന്നു, പരമാവധി ഉത്പാദനം 10 മുതൽ 20 വയസ്സ് വരെ. ഇത് വിത്ത് ഉപയോഗിച്ചാണ് പ്രചരിപ്പിക്കുന്നത്.\nമധുരമുള്ള കുമ്മായം റൂ താപനിലയിൽ രണ്ടാഴ്ച വരെ പുതുമയുള്ളതും നാല് മുതൽ എട്ട് ആഴ്ച വരെ ശീതീകരിച്ചതുമാണ്. ശീതീകരിച്ച ജ്യൂസ് ആറുമാസം വരെ സൂക്ഷിക്കും. പഴത്തിന്റെ കഷ്ണങ്ങൾ മരവിപ്പിക്കാൻ കഴിയും, എന്നിരുന്നാലും ലിമോണിൻ ഉള്ളടക്കം കാലക്രമേണ പൾപ്പ് കയ്പേറിയതായിരിക്കും. കഷ്ണങ്ങൾ മധുരമുള്ള സിറപ്പിൽ വായുസഞ്ചാരമില്ലാത്ത ഗ്ലാസ് പാത്രത്തിനുള്ളിൽ മുക്കിയാൽ ഇത് ഒഴിവാക്കാം.


മന്ത്രി രാജിവെച്ച സ്ഥിതിക്ക് മുഖ്യമന്ത്രിക്കും കയ്യൊഴിയാനാവില്ല. അനധികൃത നിയമനത്തിന് വേണ്ടി യോഗ്യതയില് മാറ്റം വരുത്തിയത് മുഖ്യമന്ത്രിയുടെ അറിവോടെയായിരുന്നു. മുഖ്യമന്ത്രിക്കും ജലീലിനും ഈ കാര്യത്തില് തുല്ല്യ പങ്കാണുള്ളത്. നഗ്നമായ സത്യപ്രതിജ്ഞാ ലംഘനവും സ്വജനപക്ഷപാതവുമാണ് ഇരുവരും നടത്തിയത്.\nസ്പ്രിംഗ്ലര് ഇടപാടും ആഴക്കടല് മത്സ്യബന്ധന കരാറും പോലെ ബന്ധുനിയമനവും മുഖ്യമന്ത്രിയുടെ അറിവോടെയാണ് നടന്നത്. എന്നാല് പിടിക്കപ്പെടുമ്പോള് എനിക്കറിയില്ലെന്ന വിചിത്രമായ വാദമാണ് പിണറായി വിജയന് ഉയര്‍ത്താറുള്ളത്. മുഖ്യമന്ത്രിയുടെ മനഃസാക്ഷി സൂക്ഷിപ്പുകാരനായ ജലീല് രാജിവെച്ചതു കൊണ്ടു മാത്രം ഈ നാണക്കേടില് നിന്നും രക്ഷപ്പെടാന് ഇടതു സര്‍ക്കാരിന് സാധിക്കില്ല. ബന്ധുവിനെ നിയമിക്കുന്നതില് എന്താണ് തെറ്റെന്നാണ് മന്ത്രി ബാലന് ചോദിക്കുന്നത്. ഭാര്യമാരെ പിന്‍വാതിലിലൂടെ നിയമിക്കുന്ന സി.പി.എമ്മിന്റെ നേതാക്കള്‍ക്ക് ഇതൊന്നും തെറ്റായി തോന്നില്ലെന്ന് സുരേന്ദ്രന് പരിഹസിച്ചു.


UUKMA News ദിലീപിന് പിന്നാലെ നാദിര്‍ഷയും അപ്പുണ്ണിയും പോലീസ് കസ്റ്റഡിയില്; ഗൂഡാലോചന നടന്നത് കൊച്ചിയിലെ ഒരു ഹോട്ടല് കേന്ദ്രീകരിച്ച് - UUKMA News ദിലീപിന് പിന്നാലെ നാദിര്‍ഷയും അപ്പുണ്ണിയും പോലീസ് കസ്റ്റഡിയില്; ഗൂഡാലോചന നടന്നത് കൊച്ചിയിലെ ഒരു ഹോട്ടല് കേന്ദ്രീകരിച്ച് - UUKMA News\nദിലീപിന് പിന്നാലെ നാദിര്‍ഷയും അപ്പുണ്ണിയും പോലീസ് കസ്റ്റഡിയില്; ഗൂഡാലോചന നടന്നത് കൊച്ചിയിലെ ഒരു ഹോട്ടല് കേന്ദ്രീകരിച്ച്\nനടിയെ ആക്രമിക്കപ്പെട്ട കേസില് നടന് ദിലീപ് അറസ്റ്റിലായതിന് പിന്നാലെ സംവിധായകന് നാദിര്‍ഷയെയും പൊലീസ് കസ്റ്റഡിയിലെടുത്തിരിക്കുന്നതായി സൂചന. ദിലീപിനൊപ്പം തന്നെ തിങ്കളാഴ്ച രാവിലെ മുതല് നാദിര്‍ഷയെയും ചോദ്യം ചെയ്തുവരികയാണെന്നാണ് അറിയുന്നത്. ദിലീപിന്റെ മാനേജര് അപ്പുണ്ണിയും പൊലീസ് കസ്റ്റഡിയില് ഉണ്ടെന്നാണ് വിവരം.\nമണിക്കൂറുകള് നീണ്ട ചോദ്യം ചെയ്യലിനൊടുവിലാണ് ജനപ്രിയനായകനെ അറസ്റ്റ് ചെയ്തത്. ദിലീപിനെതിരായ തെളിവുകള് സ്ഥിരീകരിച്ച ശേഷമാണ് അറസ്റ്റ്. നടിയെ ആക്രമിക്കാന് ദിലീപ് ഗൂഢാലോചന നടത്തിയത് എം ജി റോഡിലെ ഒരു ഹോട്ടലില് വച്ചാണെന്ന് പൊലീസിന് വ്യക്തമായി. ഒരു പ്രോഗ്രാമിനെന്ന വ്യാജേനെയാണ് ദിലീപ് ആ ഹോട്ടലില് എത്തിയതെന്നും തെളിവുകിട്ടി. പള്‍സര് സുനിയുടെ വെളിപ്പെടുത്തലുകളും നിലപാടുമാണ് ഇപ്പോള് ദിലീപ് കുടുങ്ങാന് കാരണമായിരിക്കുന്നത്. പള്‍സര് സുനിയെ പൊലീസ് വീണ്ടും കസ്റ്റഡിയിലെടുത്ത് ചോദ്യം ചെയ്തതോടെ ദിലീപ് ഉള്‍പ്പെട്ട ഗൂഢാലോചനയുടെ സമ്പൂര്‍ണ ചിത്രം വെളിപ്പെടുകയായിരുന്നു.\nപഴുതടച്ച ഒരു അന്വേഷണത്തിന് ഒടുവിലാണ് ദിലീപിനെ പൊലീസ് അറസ്റ്റ് ചെയ്തിരിക്കുന്നത്. ദിലീപിനെപ്പോലെ ഒരു സൂപ്പര്‍താരത്തിനെതിരെ കര്‍ശന നടപടിയെടുക്കണമെങ്കില് പൊലീസിന് നിര്‍ണായക തെളിവുകള് ആവശ്യമായിരുന്നു. അത് ലഭിക്കുന്നതുവരെ കാത്തിരുന്ന് നടത്തിയ നീക്കമാണ് ഇപ്പോള് പ്രധാനപ്രതിയെ തന്നെ അറസ്റ്റ് ചെയ്യാന് പൊലീസിനെ പ്രാപ്തമാക്കിയത്.\nതിങ്കളാഴ്ച രാവിലെ മുതല് ദിലീപിനെ പൊലീസ് രഹസ്യ കേന്ദ്രത്തില് ചോദ്യം ചെയ്യലിന് വിധേയനായിരുന്നു. ഒടുവില് ദിലീപിന്റെ അറസ്റ്റ് പൊലീസ് രേഖപ്പെടുത്തി. മുഖ്യമന്ത്രിയുടെ ഓഫീസ് ഇക്കാര്യം സ്ഥിരീകരിച്ചു. പൂര്‍ണമായ തെളിവുകളുടെ അടിസ്ഥാനത്തിലാണ് ദിലീപിനെ അറസ്റ്റ് ചെയ്തിട്ടുള്ളതെന്നാണ് വിവരം. നിലവില് ആലുവ പൊലീസ് ക്ലബിലാണ് ദിലീപ് ഉള്ളത്. ജനപ്രിയ നായകന്റെ അറസ്റ്റ് മലയാള സിനിമാലോകത്തെ അക്ഷരാര്‍ത്ഥത്തില് ഞെട്ടിച്ചിരിക്കുകയാണ്.\nകഴിഞ്ഞയാഴ്ച 13 മണിക്കൂര് ദിലീപിനെ ചോദ്യം ചെയ്തതോടെ പൊലീസ് കടുത്ത നടപടികളിലേക്ക് കടക്കുമെന്ന് സൂചന ലഭിച്ചിരുന്നു. എന്നാല് അപ്പോഴും ദിലീപിന്റെ അറസ്റ്റ് ഉണ്ടാകുമോ എന്ന കാര്യത്തില് വ്യക്തതയുണ്ടായിരുന്നില്ല. പുതിയ തെളിവുകളുടെ അടിസ്ഥാനത്തിലാണ് അറസ്റ്റ്. കൊച്ചിയിലെ ഒരു ഹോട്ടല് കേന്ദ്രീകരിച്ചാണ് ഗൂഢാലോചന നടന്നതെന്നാണ് വിവരം. എന്നാല് അതിന്റെ നിര്‍ണായക വിവരങ്ങള് പുറത്തുവിട്ടിരുന്നില്ല. രണ്ടുതവണ നടിയെ ആക്രമിക്കാന് പദ്ധതിയിട്ടിരുന്നതായാണ് അറിയുന്നത്. വ്യക്തിപരമായ കാരണങ്ങളാണ് നടിയെ ആക്രമിക്കാനുള്ള ഗൂഢാലോചന നടത്താന് ദിലീപിനെ പ്രേരിപ്പിച്ചതെന്നാണ് സൂചന.\nവര്‍ഷങ്ങളുടെ ഗൂഢാലോചന ഈ സംഭവത്തിന് പിന്നിലുണ്ടെന്നാണ് വിവരം. 2013ല് തന്നെ നടിയെ ആക്രമിക്കാന് ആലോചിച്ചിരുന്നതായും വിവരമുണ്ട്. ഇതുസംബന്ധിച്ച എല്ലാ തെളിവുകളും ശേഖരിച്ച ശേഷമാണ് ഇപ്പോള് ദിലീപിനെ അറസ്റ്റ് ചെയ്തിരിക്കുന്നത്.\nഎഡിജിപി ബി സന്ധ്യ ഈ കേസിന്റെ ചുമതല ഏറ്റെടുത്തതോടെയാണ് നടിയെ ആക്രമിച്ച കേസില് അന്വേഷണം ശരിയായ ദിശയിലേക്ക് നീങ്ങിത്തുടങ്ങിയത്. സംസ്ഥാന പൊലീസിന്റെ ചരിത്രത്തില് തന്നെ ഏറെ ശ്രദ്ധേയമായ ഒരു കേസായിരുന്നു ഇത്.\nനടി ആക്രമിക്കപ്പെട്ട സംഭവത്തില് നടന് ദിലീപ് അറസ്റ്റില്\nപരസ്യ കശാപ്പ്; യൂത്ത് കോണ്‍ഗ്രസ്സ് നേതാവ് റിജില് മാക്കുറ്റി അടക്കം എട്ടുപേര് അറസ്റ്റില്


ബോട്ടില് യാത്ര ചെയ്തതിന്‍റെ കൂലിയായി 10 രൂപ ആവശ്യപ്പെട്ട കൗമാരക്കാരനെ വെടിവച്ചു കൊലപ്പെടുത്തി - Media Malayalam (മീഡിയ മലയാളം)\nബോട്ടില് യാത്ര ചെയ്തതിന്‍റെ കൂലിയായി 10 രൂപ ആവശ്യപ്പെട്ട കൗമാരക്കാരനെ വെടിവച്ചു കൊലപ്പെടുത്തി\nപട്ന: ബോട്ടില് യാത്ര ചെയ്തതിന്‍റെ കൂലിയായി 10 രൂപ ആവശ്യപ്പെട്ട കൗമാരക്കാരനെ വെടിവച്ചു കൊലപ്പെടുത്തി. ബിഹാറിലെ സമസ്തിപുര് ജില്ലയിലെ ബാന്‍ഭൗര ഗ്രാമത്തില് തിങ്കളാഴ്ച രാവിലെയാണ് സംഭവം നടന്നത്.\nസികാല് യാദവ്(17)ആണ് കൊല്ലപ്പെട്ടത്. സംഭവം നടന്ന പ്രദേശത്തിന് ചുറ്റും വെള്ളം കെട്ടികിടക്കുന്ന മേഖലയാണ്. ആളുകളെ മറ്റ് സ്ഥലങ്ങളില് തന്‍റെ ബോട്ടില് എത്തിക്കുന്ന ജോലിയാണ് സികാലിന്‍റേത്.\nഞായറാഴ്ച വൈകിട്ട് ബോട്ടില് യാത്ര ചെയ്തവരോട് കൂലിയായി സികാല് 10 രൂപ ആവശ്യപ്പെട്ടിരുന്നു. പണം കൊടുക്കാന് വിസമ്മതിച്ച സംഘം സികാലുമായി ഏറ്റുമുട്ടി. തുടര്‍ന്ന് പ്രദേശവാസികളും ബോട്ടിലെ യാത്രക്കാരുമാണ് സികാലിനെ രക്ഷിച്ചത്.\nതുടര്‍ന്ന് തിങ്കളാഴ്ച രാവിലെ വീടിന് മുന്‍പില് നില്‍ക്കുകയായിരുന്ന സികാലിനു നേരെ ഒരു സംഘമാളുകള് വെടിയുതിര്‍ക്കുകയായിരുന്നു. സികാല് സംഭവ സ്ഥലത്ത് വച്ചു തന്നെ മരിച്ചു. പ്രദേശവാസിയായ ഒരാളാണ് വിവരം പോലീസില് അറിയിച്ചത്.\nപ്രദേശം മുഴുവന് വെള്ളക്കെട്ടായതിനാല് പോലീസിന് കൃത്യസമയത്ത് എത്താനായില്ല. സികാലിന്‍റെ മൃതദേഹം പോസ്റ്റുമോര്‍ട്ടത്തിനായി ആശുപത്രിയിലേക്ക് അയച്ചു. സംഭത്തിലെ പ്രതികളെ കണ്ടെത്താനുള്ള ശ്രമം ആരംഭിച്ചതായി പോലീസ് പറഞ്ഞു.\nA teenager who demanded\ninaboat has been shot dead\nRs 10 asareward for traveling\nPrevious articleമേല്‍ശാന്തി നിയമനം; ബി.ഡി.ജെ.എസ് പ്രതിഷേധ ധര്‍ണ ബുധനാഴ്ച\nNext articleജമ്മുകാഷ്മീരില് ലഷ്‌കര് ഇ തൊയിബയുടെ മുഖ്യ കമാന്‍ഡര്‍മാരില് ഒരാളെയും സഹായിയെയും പോലീസ് വധിച്ചു


കോട്ടയം ജനറൽ ആശുപത്രിയുടെ ശോചനീയാവസ്ഥ പരിഹരിക്കണം | Kottayam\nകോട്ടയം ജനറൽ ആശുപത്രിയുടെ ശോചനീയാവസ്ഥ പരിഹരിക്കണം\nകോട്ടയം: ജനങ്ങളുടെ ആശ്രയമായ ജനറൽ ആശുപത്രിയിലെ നിലവിലെ സാഹചര്യം വളരെ ദുഷ്കരമാണെന്ന് ബി.ജെ.പി. സംസ്ഥാന സമിതി അംഗം ടി.എൻ.ഹരികുമാർ. യുവമോർച്ച ജനറൽ ആശുപത്രിയിലേക്ക് നടത്തിയ പ്രതിഷേധ മാർച്ച് ഉദ്ഘാടനം ചെയ്യുകയായിരുന്നു അദ്ദേഹം.\nലക്ഷങ്ങൾ മുടക്കി നിർമിച്ച മാലിന്യസംസ്കരണ പ്ലാന്റ് രണ്ടുമാസക്കാലമായി പ്രവർത്തനരഹിതമാണ്. രണ്ടുകോടി 74 ലക്ഷം രൂപ മുടക്കി നിർമിച്ച അഡ്മിനിസ്ട്രേറ്റിവ് ബ്ലോക്ക് ഉടൻ പ്രവർത്തനമാരംഭിക്കാൻ തിരുവഞ്ചൂർ രാധാകൃഷ്ണൻ എം.എൽ.എ. തയ്യാറാകണമെന്നും അദ്ദേഹം പറഞ്ഞു. ബി.ജെ.പി. നിയോജക മണ്ഡലം പ്രസിഡന്റ് എൻ.കെ.നന്ദകുമാർ അധ്യക്ഷത വഹിച്ചു.\nയുവമോർച്ച സംസ്ഥാന സെക്രട്ടറി അഖിൽ രവീന്ദ്രൻ മുഖ്യപ്രഭാഷണം നടത്തി. വിവിധ ആവശ്യങ്ങൾ ഉന്നയിച്ച് ഗാന്ധിസ്ക്വയറിൽ നിന്നാരംഭിച്ച പ്രതിഷേധപ്രകടനം ജനറൽ ആശുപത്രിക്ക് സമീപം പോലീസ് തടഞ്ഞു.\nയോഗത്തിൽ ലാൽകൃഷ്ണ, ശരത്കുമാർ, സോബിൻലാൽ, കെ.എസ്. ഗോപൻ, കെ.പി.ഭുവനേശ്, വി.പി.മുകേഷ് തുടങ്ങിയവർ പ്രസംഗിച്ചു.


ജാഗ്രത: ബലികഴിക്കാനല്ല ബാല്യം; പ്രതിരോധമുയര്‍ത്തി വനിതാറാലി\nബലികഴിക്കാനല്ല ബാല്യം; പ്രതിരോധമുയര്‍ത്തി വനിതാറാലി\nഅറിവ് നേടാന് കൊതിക്കുന്ന പ്രായത്തെ വിവാഹത്തില്‍കുരുക്കുന്ന നെറികേടിനെതിരെ പെണ്‍മനസ്സിന്റെ പ്രതിരോധം. "പതിനാറില് വേണ്ടത് വിവാഹമല്ല, വിദ്യാഭ്യാസമാണ്" എന്ന മുദ്രാവാക്യമുയര്‍ത്തി വിദ്യാര്‍ഥിനികളും യുവതികളും അമ്മമാരും ഒരേ മനസ്സോടെ ഒത്തുചേര്‍ന്ന മലപ്പുറത്തെ മഹാറാലി പൗരോഹിത്യത്തിന് താക്കീതായി. ഇടതുപക്ഷ വനിതാകൂട്ടായ്മയാണ് റാലി സംഘടിപ്പിച്ചത്.\nവിവാഹപ്രായം കുറയ്ക്കണമെന്ന സാമുദായിക നേതൃത്വത്തിന്റെ തിട്ടൂരത്തിനെതിരെ ആയിരങ്ങള് അണിനിരന്നു. ബാലികമാരെ പഠിക്കാന് അനുവദിക്കൂ എന്ന് അവര് പ്ലക്കാര്‍ഡുകളിലൂടെയും മുദ്രാവാക്യങ്ങളിലൂടെയും വിളിച്ചുപറഞ്ഞു. കലയ്ക്ക് കൂച്ചുവിലങ്ങിടാന് ശ്രമിച്ചവരുടെ ചങ്ങലക്കെട്ടുകള് പൊട്ടിച്ചെറിഞ്ഞ വി പി മന്‍സിയയുടെ നൃത്തത്തോടെയായിരുന്നു റാലിക്ക് തുടക്കം. ചെറുപ്രായത്തില് ഭാര്യയും അമ്മയുമാക്കി തീര്‍ക്കുന്നവര്‍ക്കെതിരെയുള്ള പൊള്ളുന്ന ചോദ്യങ്ങളായിരുന്നു ആ ചുവടുകള്.\nപകല് മൂന്നരയോടെ സിപിഐ എം ജില്ലാ കമ്മിറ്റി ഓഫീസ് പരിസരത്തുനിന്നാരംഭിച്ച റാലിയിലേക്ക് വനിതകളുടെ ഒഴുക്കായിരുന്നു. നഗരവീഥിയെ പ്രകമ്പനംകൊള്ളിച്ച റാലി സിവില് സ്റ്റേഷന് പരിസരത്ത് സമാപിച്ചു. ഇവിടെ ചേര്‍ന്ന പൊതുയോഗം സിപിഐ എം കേന്ദ്ര കമ്മിറ്റിയംഗം പി കെ ശ്രീമതി ഉദ്ഘാടനം ചെയ്തു. ബാല്യവിവാഹമുള്‍പ്പെടെയുള്ള അനാചാരങ്ങള്‍ക്കെതിരെ വിട്ടുവീഴ്ചയില്ലാതെ പോരാടണമെന്ന് അവര് പറഞ്ഞു. നിയമവും ചട്ടവും നിലവിലിരിക്കെയാണ് ചില സ്ഥാപനങ്ങള് ബാല്യവിവാഹങ്ങള് നടത്തിയത്. ഇതിന് പ്രേരിപ്പിച്ചത് സര്‍ക്കാര് ഇറക്കിയ സര്‍ക്കുലറാണെന്നും പി കെ ശ്രീമതി പറഞ്ഞു. കെഎസ്ടിഎ സംസ്ഥാന എക്സിക്യൂട്ടീവ് അംഗം കെ ബദറുന്നീസ അധ്യക്ഷയായി. മഹിളാ അസോസിയേഷന് സംസ്ഥാന സെക്രട്ടറി കെ കെ ശൈലജ, എഴുത്തുകാരി സഹീറ തങ്ങള്, നിലമ്പൂര് ആയിഷ, സുബൈദ ഇസ്ഹാഖ്, ഡോ. ഷംസാദ് ഹുസൈന് എന്നിവര് സംസാരിച്ചു. അഡ്വ. എ എം മാജിദ സമരപ്രഖ്യാപനം നടത്തി. കെ പി സുമതി സ്വാഗതവും പി സുചിത്ര നന്ദിയും പറഞ്ഞു\nഇല്ല, ഈ ഇരുണ്ട കാലത്തേക്ക്...\nഇരുണ്ട കാലത്തേക്കുള്ള തിരിച്ചുപോക്കിന് കോപ്പുകൂട്ടുന്നവര്‍ക്കെതിരെ മലപ്പുറത്തിന്റെ പെണ്‍മനസ്സുണര്‍ന്നു. ബാല്യത്തെ കല്യാണക്കുരുക്കില്‍പ്പെടുത്തുന്ന സങ്കുചിത താല്‍പ്പര്യങ്ങളെ വിചാരണചെയ്ത് വനിതകളുടെ മഹാറാലി. ഇടതുപക്ഷ വനിതാ കൂട്ടായ്മയുടെ നേതൃത്വത്തില് നടത്തിയ റാലി പ്രഖ്യാപിച്ചു പഠിക്കാനും അറിവിന്റെ പുതുലോകം തേടാനുമുള്ളതാണ് ബാല്യം. അതിനെ ചങ്ങലക്കിടരുത്.\nഞായറാഴ്ച ഉച്ചമുതലേ ജില്ലയുടെ വഴികള് മലപ്പുറത്തേക്കായിരുന്നു. ബാല്യവിവാഹമെന്ന വിപത്തിനെതിരെ ഒന്നിക്കാന് വനിതകള് ഒഴുകി. പ്ലക്കാര്‍ഡും താക്കീതിന്റെ ജ്വാലാമുഷ്ടികളുമായി അവര് നഗരവീഥിയെ പ്രകമ്പനംകൊള്ളിച്ചു. ബാലികമാര്, വിദ്യാര്‍ഥിനികള്, അമ്മമാര്... ഒരേമനസ്സോടെ എല്ലാവരും അണിനിരന്നു. പെണ്‍കുട്ടിയെ വെറും "ചരക്കാ"യി കാണുന്നവരുടെ കണ്ണ് തുറപ്പിക്കാന് പോന്നതായിരുന്നു ഈ മഹാറാലി. പുരോഗമനാശയക്കാരായ വനിതാ സംഘടനകള്‍ക്കൊപ്പം നാടാകെ ചേര്‍ന്നു. മൂന്നരയോടെ സിപിഐ എം ജില്ലാ കമ്മിറ്റി ഓഫീസ് പരിസരത്തുനിന്നാണ് റാലി ആരംഭിച്ചത്. കലക്ടറേറ്റിന് മുന്നില് ചേര്‍ന്ന പൊതുയോഗത്തില് മഹിളകള് പ്രതിജ്ഞയെടുത്തു. "നാട് മാറിയതറിയാതെ നാട് വാഴുന്നവര് ഇതറിയുക, പെണ്ണകത്തിന്റെ കണ്ണീര് കാണാതെ കണ്ണടച്ചവര് കേള്‍ക്കുക, ഇത് മലപ്പുറത്തിന്റെ പെണ്‍മനസ്സിന്റെ മുന്നറിയിപ്പ്, പെണ്‍കരുത്തിന്റെ താക്കീത് അനാചാരങ്ങളെ മുറുകെപ്പുണരാന് ഒരുക്കമല്ലെന്ന വിളംബരം. പെണ്‍കുട്ടിയെ ചെറുപ്രായത്തിലേ പ്രാരബ്ധക്കാരിയാക്കുന്ന നിലപാടുകളെ തട്ടിമാറ്റി പൊതുയോഗവേദിയില് മന്‍സിയയുടെ ചുവടുകള്. രാഷ്ട്രീയസാംസ്കാരികരംഗത്തെ പ്രമുഖര് ബാല്യവിവാഹത്തിന്റെ വിപത്തുകളും അനുഭവങ്ങളും പങ്കുവച്ചു. അത് വരുംകാല പോരാട്ടത്തിന് കരുത്തായി. സിപിഐ എം ജില്ലാ സെക്രട്ടറി പി പി വാസുദേവന്, പി ശ്രീരാമകൃഷ്ണന് എംഎല്‍എ, ഫാത്തിമ ഇമ്പിച്ചിബാവ തുടങ്ങിയവരും പങ്കെടുത്തു.\nവിട്ടുവീഴ്ചയില്ലാതെ പോരാടണം: പി കെ ശ്രീമതി\nമലപ്പുറം: പതിനെട്ട് വയസിന് താഴെയുള്ള ഒരു പെണ്‍കുട്ടിയുടെയും വിവാഹം നടത്താന് അനുവദിക്കില്ലെന്ന് സിപിഐ എം കേന്ദ്രകമ്മിറ്റിയംഗം പി കെ ശ്രീമതി. പെണ്‍കുട്ടികള് പതിനാറ് വയസില് ഭാര്യയും മുപ്പത്തിരണ്ടാം വയസില് അമ്മൂമ്മയും പിന്നീട് വിവാഹമോചിതയുമാകുന്നത് അംഗീകരിക്കാനാകില്ല. ഇതിനെതിരെ വിട്ടുവീഴ്ചയില്ലാത്ത പോരാട്ടത്തിന് തയ്യാറാകണമെന്നും അവര് പറഞ്ഞു. ബാല്യവിവാഹത്തിനെതിരെ ഇടതുപക്ഷ വനിതാകൂട്ടായ്മ മലപ്പുറത്ത് നടത്തിയ റാലി ഉദ്ഘാടനംചെയ്യുകയായിരുന്നു പി കെ ശ്രീമതി. പ\nതിനെട്ട് വയസില് താഴെയുള്ള പെണ്‍കുട്ടികളുടെ വിവാഹം പാടില്ലെന്ന് പാര്‍ലമെന്റ് നിയമം പാസാക്കിയിട്ടുണ്ട്. ഇ അഹമ്മദ് ഉള്‍പ്പെടെയുള്ളവര് കൈപൊക്കി അംഗീകരിച്ചാണ് 2006ല് ഇന്ത്യന് പാര്‍ലമെന്റ് ഈ നിയമം പാസാക്കിയത്. ഇതിനെ പാര്‍ലമെന്റ് അംഗങ്ങള്‍തന്നെ ചോദ്യംചെയ്യുന്നത് ശിക്ഷാര്‍ഹവും അപലപനീയവുമാണ്. നിയമം ഉണ്ടായിട്ടും ബാല്യവിവാഹങ്ങള് തുടര്‍ക്കഥയാകുന്നു. മതസംഘടനകളും മുസ്ലിംലീഗ് നേതാക്കളും നിയമത്തെ ചോദ്യംചെയ്യാനാണ് ശ്രമിക്കുന്നത്. സര്‍ക്കാര് അതിന് ഒത്താശ ചെയ്യുന്നു. പെണ്‍കുട്ടികളെക്കുറിച്ച് മാത്രമാണ് ചില മതമേധാവികള്‍ക്ക് വേവലാതി. നിയമവും ചട്ടവും നിലവിലിരിക്കെയാണ് ഒരു സ്ഥാപനം പ്രായപൂര്‍ത്തിയാവാത്ത പെണ്‍കുട്ടിയെ അറബിക്ക് കല്യാണംകഴിച്ച് കൊടുക്കാന് ശ്രമിച്ചത്. സര്‍ക്കാര് ഇറക്കിയ സര്‍ക്കുലറാണ് അവര്‍ക്ക് പ്രേരണയായത്. നിയമത്തെ കാറ്റില്‍പ്പറത്തുന്ന ഇത്തരമൊരു സര്‍ക്കാര് മുമ്പുണ്ടായിട്ടില്ല. പെണ്‍കുട്ടികളെ പിന്നോട്ട് പിടിച്ചുവലിക്കുന്ന ഇത്തരം നീക്കങ്ങള്‍ക്ക് പിന്നില് രഹസ്യ അജന്‍ഡയുണ്ട്. സ്ത്രീകള്‍ക്ക് മൂക്കുകയറിടണമെന്നാണ് മതമേധാവികളുടെ ലക്ഷ്യമെന്നും പി കെ ശ്രീമതി പറഞ്ഞു.\nവിവാഹപ്രായം കുറയ്ക്കണമെന്ന നിലപാട് സ്ത്രീകള്‍ക്ക് വേണ്ടിയല്ല: ഡോ. ഷംസാദ് ഹുസൈന്\nവിവാഹപ്രായം കുറയ്ക്കണമെന്ന മതമേധാവികളുടെ ആവശ്യം സ്ത്രീകള്‍ക്ക് വേണ്ടിയല്ലെന്ന് ഡോ. ഷംസാദ് ഹുസൈന് അഭിപ്രായപ്പെട്ടു. നിയമനടപടി സ്വീകരിക്കുമെന്ന് പ്രഖ്യാപിച്ച സംഘടനകളുടെ വനിതാവിഭാഗങ്ങള്‍പോലും ഇതിനെതിരായ നിലപാടാണ് സ്വീകരിച്ചിരിക്കുന്നത്. മതത്തെ പുരുഷനുവേണ്ടി മാത്രമുള്ളതാക്കി മാറ്റുന്നത് സ്ത്രീകള് അനുവദിച്ചുകൊടുക്കില്ലെന്നും അവര് പറഞ്ഞു. പുരുഷമേധാവിത്വത്തിനെതിരെ പോരാടിയ പുത്തൂര് ആമിനയടക്കമുള്ളവരുടെ പാരമ്പര്യമുള്ള നാടാണിതെന്നും അവര് പറഞ്ഞു.\nഇത് പ്രവാചകനിന്ദ: കെ കെ ശൈലജ\nപെണ്‍കുട്ടികളെ ബാല്യവിവാഹത്തിന്റെ ചങ്ങലയില് തളയ്ക്കാനുള്ള ശ്രമം പ്രവാചക നിന്ദയാണെന്ന് അഖിലേന്ത്യാ ജനാധിപത്യ മഹിളാ അസോസിയേഷന് സംസ്ഥാന സെക്രട്ടറി കെ കെ ശൈലജ അഭിപ്രായപ്പെട്ടു. ബാല്യവിവാഹത്തിനെതിരെ മലപ്പുറത്ത് സംഘടിപ്പിച്ച റാലിയില് സംസാരിക്കുകയായിരുന്നു അവര്. സ്ത്രീയും പുരുഷനും തുല്യനാണ് എന്ന് പറഞ്ഞ പ്രവാചകന്റെ പേരിലാണ് ചെറിയ പെണ്‍കുട്ടികളെ വിവാഹം ചെയ്തുകൊടുക്കാന് നീക്കം നടത്തുന്നത്. ഇരുട്ടിലാണ്ട് കിടന്നിരുന്ന അറബ് ജനതയെ വെളിച്ചത്തിലേക്ക് നയിച്ച വിപ്ലവസൂര്യനായിരുന്നു പ്രവാചകന്. അദ്ദേഹത്തിന്റെ പേരില് സങ്കുചിത മതവാദം പ്രചരിപ്പിക്കാനാണ് ശ്രമം. ഇത് എന്ത് വിലകൊടുത്തും ചെറുത്ത് തോല്‍പ്പിക്കണമെന്നും കെ കെ ശൈലജ പറഞ്ഞു.\nതാന് അനാചാരത്തിന്റെ ഇര: നിലമ്പൂര് ആയിഷ\nപതിനാറാം വയസില് പെണ്‍കുട്ടികളെ കല്യാണം കഴിച്ചയക്കുന്നത് അപകടമാണെന്ന് നിലമ്പൂര് ആയിഷ പറഞ്ഞു. ഒരു പതിനാറുകാരിയ്ക്കും പുരുഷനെ തിരിച്ചറിയാനോ സമൂഹത്തില് പക്വമായി ഇടപെടാനോ സാധിക്കില്ല. താന് തന്നെ ഇതിന്റെ ഇരയാണ്. 13ാം വയസില് കല്യാണം കഴിക്കേണ്ടിവന്നയാളാണ് താന്. ഇതില്‍നിന്നും രക്ഷനേടാന് കയറില് തൂങ്ങാനൊരുങ്ങിയപ്പോള് പിന്തിരിപ്പിച്ചതും ജീവിക്കാന് ധൈര്യ തന്നതും സഹോദരനാണ്. പിന്നീടാണ് "ജ്ജൊരു നല്ല മന്സനാകാന് നോക്ക്" എന്ന നാടകത്തില് അഭിനയിച്ചത്. പല നാടകവേദികളിലും അതിക്രമമുണ്ടായപ്പോള് രക്ഷിച്ചത് ചുവപ്പുസേനയാണ്. ആ ചുവപ്പുസേനയുടെ പിന്നിലാണ് താനും കുടുംബവും ഇപ്പോഴും അടിയുറച്ച് നില്‍ക്കുന്നത്. സ്ത്രീയെ ശിക്ഷിക്കാന് ആര്‍ക്കും അധികാരമില്ലെന്നും സ്വതന്ത്രമായി പ്രവര്‍ത്തിക്കാന് അവസരമുണ്ടെന്നും നിലമ്പൂര് ആയിഷ പറഞ്ഞു.\nLabels: പോരാട്ടം, മതം, രാഷ്ട്രീയം, സ്ത്രീ, സ്ത്രീസംഘടന